
Din aceeași colecție vă recomandăm următoarele titluri: 


652. Interludiu irlandez — Julia Davis 


Să am o aventură cu McDonagh? Eu? exclamă Maggie Devlin, 
scandalizată. Frumoasa sa indignare se domolește în ziua în care-l întâlnește, 
pentru a-l intervieva, pe celebrul și tânărul regizor. Incontestabil, este foarte 
seducător. Dar ea n-are nici o intenţie să-i cedeze, chiar când îl însoțește în 
Irlanda pentru turnarea unui film. De altfel, o ia cu el și pe încântătoarea 
Genevieve... 


653. Întorcere la “Priveliștea Diavolului” — Mary Morgan 


Priveliștea Diavolului, situată în umbra muntelui Table, avusese o anume 
semnificaţie, in primii ani ai copilăriei Janei Harvey. Undeva, în acele locuri, 
se mai găsea, probabil, secretul trecutului ei. Astfel, pentru a-i face pe plac 
logodnicului său, Simon, Jane fusese de acord să se întoarcă acolo și să-l 
caute. Putea insă reuși în acest demers al său, doar dacă se angaja ca 
secretară a proprietarului Priveliştii Diavolului, enigmaticul Clint Dubois. 
Era clar că domnul Dubois bănuia motivele sale - dar aceasta nu era singura 
cauză pentru care se simțea tulburată... Simon nu trebuia să simtă că și-a 
pierdut inima la Priveliștea Diavolului - pentru că, dincolo de faptul că îi 
datora devotament, era cât se poate de limpede că dragostea ei nu era 
împărtășită de Clint. 


654. O posibilă căsătorie — Beth Perkins 


Pentru a-i face pe plac bunicii care dorea să-l vadă căsătorit, Marcus 
Durant o roagă pe Sally Sheppard să devină logodnica lui. Îi promite că 
situaţia este una temporară și că sentimentele nu vor fi implicate. Sally e de 
acord cu toate astea, dar lucrurile se schimbă pe parcurs, pentru că fata se 
îndrăgosteşte de el. Însă Marcus nu-i poate răspunde, pentru că el nu poate 
iubi pe nimeni. Oare se va sfârși totul cu bine sau...? 


Capitolul 1 


După ce închise telefonul cu un gest ferm, genul de viking din spatele 
biroului se ridică și luă o haină de piele uzată pe care o îmbrăcă imediat. 

— Sunteţi oare capabilă să vă folosiți de un aparat fotografic? o întrebă 
el pe tânăra femeie așezată în faţa lui. 

— Da... dar de ce? îngăimă Maggie, întrebându-se dacă ascultase 
explicaţiile secretarei. 

Reţinuse măcar numele nou-venitei şi motivul vizitei sale? 

Nu astfel își imaginase Maggie McGuire desfășurarea întrevederii. 

Rămânea fermecată de ochii lui de un albastru intens care o măsurau 
cu o precizie jenantă. Cu coama lui de păr blond, înalt și cu o carură de 
rugbist, Eric Neilson avea o față bine conturată, de o frumuseţe cam aspră. 

Se apropie de ea. 

— Lăsaţi-vă dosarele aici, ordonă el luându-i servieta diplomat pe care 
o ţinea pe genunchi. 

O veţi regăsi mai târziu. 

O puse fără ceremonie pe masa sa de lucru încărcată de hârtii. 

— Luaţi aparatul și veniţi, adăugă el trecându-i pe umăr cureaua unui 
Nikon. 

În același timp, o prinse de un cot și o obligă să se ridice. 

Coborâră rapid scara interioară. Zgomotele și mirosurile de uzină o 
ameţiră pe Maggie. Avea impresia că este aspirată de o tornadă. 

— Nu înțeleg... Unde mergem? 

Mâna care-i ţinea braţul era fermă și caldă. Eric Neilson spuse, 
traversând un imens atelier: 

— Vreau să văd întinderea inundaţiei. 

— Cum? Dar este imposibil. Toate drumurile riverane sunt acoperite. 

Lui Maggie îi era greu să-l urmeze. 

El o anunţă: 

— Nu vom merge cu mașina, firește. Veţi fotografia terenul de la 
înălțime. 

— Dumneavoastră... vreți să spuneţi că vom lua avionul? 

— Neavând darul levitaţiei, nu văd cum ne-am putea ridica altfel în aer. 

Ea simti cum îi crește teama care-i înnoda stomacul. Era imposibil. 
După accidentul lui Wally, numai gândul de a zbura îi provoca greață. 

— Eu nu iau niciodată avionul, replică ea cu o voce gâtuită. 

— Ce greșeală! Este mijlocul cel mai ușor de a călători. 

Traversară hangarul care adăpostea mica uzină. Ameţită de spaimă, 
Maggie nu vedea decât forme neclare în jurul ei. Nu remarcă nici benzile 
de montaj, nici zâmbetele malițioase ale muncitorilor. 

Încercă un ultim protest. 

— Vă asigur că sunt incapabilă să zbor. 

— Absurd. Când veţi fi sus, vă veţi uita temerile. 

EI făcu să alunece o ușă grea metalică. Maggie descoperi cu groază 
aparatul aflat ca un mare cărăbuș în mijlocul curții. 

Un elicopter! Era mai rău decât se temea. 

— V-aţi mințile, urlă ea cramponându-se din toate forțele cu mâinile de 
ușa pe care el o închisese în spatele lor. 

— Fără să se tulbure, uriașul blond desprinse cu dibăcie degetele 
tinerei femei. Apoi o îndreptă spre cabina pilotului. 

— Intraţi înăuntru, spuse el ridicând un panou transparent. 

Ea nu părea hotărâtă să asculte. Atunci, o ridică de parcă nu cântărea 
nimic și o așeză pe scaunul pasagerului. 

La contactul celor două braţe în jurul corpului ei, nu numai că Maggie 
simti că i se topește rezistenţa, dar fu răvășită până în adâncul ființei. Forţa 
lui Eric o tulbura. Spre marea ei uimire, un elan de surescitare îi acceleră 
pătăile inimii. În același timp, se felicită că îmbrăcase un pantalon mai 
degrabă decât o fustă. Apoi își spuse că impetuoasa ei gazdă ar fi fost poate 
mai atent și mai curtenitor dacă ar fi purtat haine mai feminine. 

El o imboliză de scaun cu centura de siguranță. 

— Luaţi căștile agățate în faţa dumneavoastră, spuse el. Este o bună 
protecţie împotriva zgomotului motorului. 

El cobori panoul transparent și ocoli aparatul ca să se instaleze pe 
scaunul pilotului. 

Maggie luă casca. Înainte să și-o pună, își degajă urechile 
aruncându-și spre spate părul roșcat. 

— Prea amabil din partea dumneavoastră să vă preocupaţi de confortul 
meu, bombăni ea când își legă centura la rândul lui. 

Ea privi mâinile bronzate manevrând comenzile cu siguranță. Teama 
o chinuia din nou. Vedea pe pământ umbra paletelor care se învârteau 
deasupra aparatului. Urmă un șuierat strident. Se izolă de zgomot 
strângând repede casca pe urechi. Liniştea bruscă și îngustimea cabinei îi 
dădură un neplăcut sentiment de claustrofobie. 

— Totul este în ordine. Mă auziti? 

Auzită în căști, vocea gravă era deodată atât de intimă, încât Maggie 
tresări. 

— Nati înţeles nimic, protestă ea. Nu vreau să zbor. 

— Nu-i nevoie să tipati, spuse el calm. Potriviţi doar microfonul în faţa 
gurii. 

O făcu în locul ei și o gratifică în același timp cu un zâmbet superb. 

— O să mă îmbolnăvesc, gemu ea. 

Auzi micul lui râs neîncrezător. Hotărât lucru, bărbatul acesta era 
insuportabil. 

Elicopterul se ridică parcă ezitant, apoi se lansă pe deasupra 
acoperișului uzinei. 

— Oh! Dumnezeule! murmură Maggie, văzând apropiindu-se ramurile 
goale ale unui șir de arbori. 

Închise ochii. Când ridică din nou pleoapele, aparatul luase înălțime. 

Deasupra ei, norii se destrămau. Cerul își vărsase ploaia tot timpul 
drumului pe care Maggie îl făcuse de la New York. Acum, apăreau largi 
portiuni albastre. Încercă să privească spre sol. Dar o ameţeală îi răsuci 
stomacul. 

Îşi îndreptă atunci ochii spre pilot. Era în mod indiscutabil atrăgător. 
Vederea trăsăturilor lui virile o făcu să tresară. Ceea ce simţea n-avea nimic 
în comun cu Spaima. 

El întinse brațul și prinse la timp Nikonul care aluneca de pe 
genunchii pasagerei. 

— Atenţie la ce faceţi! o mustră cu blândeţe. 

În același timp, o bătu ușor pe umăr în semn de încurajare. 

— Destindeţi-vă, spuse el. Ce-a fost mai rău a trecut. 

Avea reflexele și siguranța unui pilot experimentat. 

În ciuda calităţilor sale și evidenta forță de seducţie pe care o degaja, 
Maggie rămânea crispată. Căuta un loc neutru unde să-și fixeze privirea. 
Vecinul ei o tulbura. Dacă privea spre cer sau spre pământ, o cuprindea 
ameteala. Tabloul de bord cu cadranele lui misterioase era singurul loc pe 
care-l putea privi cu o relativă impresie de siguranță. 

Făcu apel la ce-i rămânea din bunul-simţ. La urma urmei, se agitase să 
obținea exclusivitatea dosarului Neilson. Dacă evenimentele nu se 
prezentau exact cum și le imaginase, n-avea de dat vina decât pe ea însăși. 
În plus, era un lucru bun să meargă să-și dea seama imediat de situația 
terenului pe care Neilson îl cumpărase. Trebuia să deschidă ochii și apoi 
să redacteze raportul pe care patronii ei îl așteptau. 

Ea trecu cureaua aparatului în jurul gâtului, încurcând cablul 
interfonului cu părul. Microfonul îi alunecă sub bărbie. Avea nevoie de 
amândouă mâinile pentru a rearanja ansamblul. De aceea, dădu drumul 
cu regret scaunului de care se crampona nervos de când decolase 
aparatul. 

Când își eliberă șuvițele roșcate și-și puse microfonul la loc, se forță să 
arunce o privire dedesubtul cabinei în întregime vitrată. 

Orăşelul Johnson's Bridge semăna cu o machetă în mijlocul pajiștii pe 
care primăvara o înverzea. Mai spre est, râul Susquehann ieșise din albia 
lui. Soarele se reflecta în apă într-o multitudine de fulgere argintii. 

Ea se cramponă din nou de scaunul ei. 

— Cum vă simtiti? întrebă vecinul ei. 

— Foarte bine, minţi ea, întorcându-și imediat privirea spre tabloul de 
bord. 

Ea observă acadelele aliniate într-o scrumieră din care trebuie că nu 
se servea des. 

Fric îi urmărise privirea. Îi explică: 

— Sunt pentru nepoţii mei, când îi iau cu mine. Serviţi-vă, adăugă el 
amabil. Și dati-mi și mie una. Cea verde cu anason. 

Ea își desprinse mâinile strângând din dinţi, luă o bomboană, îi scoase 
hârtia și i-o întinse vecinului. În același moment, aparatul se înclină pentru 
a-și schimba direcţia și Maggie fu cât pe ce să se izbească de nasul 
pilotului. Cu o mână tremurătoare, reuși în fine să vâre bomboana în gura 
deschisă. Deocamdată, stomacul ei îi interzicea acest gen de dulce. 

Deodată, Eric îi întinse mâna dreaptă, larg deschisă. 

— Bucuros să vă cunosc. Sunt Eric Neilson. Niciodată nu este prea 
târziu să te prezinti, adăugă el văzând surpriza ei. Știu că sunteți trimisă de 
banca Callahan și Murchison. Dar n-am înțeles foarte bine numele pe care 
mi l-a dat secretara. 

Hotărât lucru, manierele lui Neilson o surprindeau mereu. Ea strânse 
cu prietenie mâna întinsă. 

— Margaret McGuire, spuse ea. 

Palma lui era caldă, puţin aspră, liniștitoare. 

— Domnișoara McGuire? întrebă el insistând asupra primului cuvânt. 

Ea se eschivă. 

— Prietenii îmi spun Maggie. 

O privire rapidă spre inelarul stând al lui Eric nu-i aduse nici o 
explicaţie asupra situaţiei sale familiale. N-avea verighetă, dar asta nu 
spunea nimic. 

În același moment, în timp ce tremura de teamă, se miră că se interesa 
de acest gen de detaliu. 

Ce importanţă avea dacă Neilson era sau nu căsătorit? Era acolo doar 
pentru a vorbi de afaceri. 

— Mulţumesc pentru invitaţie, spuse el. 

— O invitaţie? 

— Să fac parte dintre prietenii dumneavoastră preciză el, cu bomboana 
lipită impertinent în colțul gurii. 

Vocea să energică răsuna ca un violoncel în urechile tinerei femei. 

— Aţi avut dificultăți să găsiţi uzina? întrebă el. 

— Glumiti. Farfuria uriașă, cocoțată pe acoperișul construcţiilor, se 
vede de la kilometri. 

EI râse încet. 

— Nu este o farfurie. Este vorba de o antenă destinată să capteze 
emisiunile de televiziune prin satelit. Între noi, îi spunem mai curând 
tigaie. Acum, deoarece spaţiile mele sunt prea modeste, nu fabric decât o 
parte. Dar datorită dumneavoastră, sper să construiesc ansamblul de aici 
în câteva luni. O să vă arăt macheta mai de aproape. 

Elicopterul se înclină pentru un viraj de 180, plonjând deasupra lui 
Johnson's Bridge. Orăşelul apăru clar, cu rețeaua străzilor sale. 

Doamne! Nu putea să piloteze mai încet? De fiecare dată când aparatul 
își schimba direcţia, Maggie simţea că e gata să leșine. 

Elicopterul reveni deasupra uzinei. Aceasta era instalată într-un fost 
garaj dezafectat. Eric scoase acadeaua din gură și o folosi pentru a-i arăta 
lui Maggie imensa corolă albă, întinsă pe acoperișul clădirilor. 

— Aţi văzut cu siguranţă în altă parte acest tip de antenă, spuse el. În 
general, ele sunt îndreptate spre un satelit, selecționat dinainte. Graţie 
unui nou motor electric, pentru care am depus brevetul, ale mele vor 
avea particularitatea de a pivota ca radarele, cu scopul de a găsi cea mai 
bună orientare posibilă. Astfel, posesorul lor va selecţiona emisiunea pe 
care o preferă. 

— Maggie făcuse un efort lăudabil pentru a privi în jos. 

— La ce servesc cele trei tuburi care pleacă în piramidă din interiorul 
cupolei? 

— Ele ghidează undele. Cutia pe care o zăriti în vârful fascicolului este 
un separator. În acest moment, din lipsă de spaţiu, sunt singurele piese 
pe care le fabric, cu stâlpii de fixare. Lucrez ca subantreprenor pentru 
uzinele care scot un produs finit. Ori, posibilitățile și calităţile viitorului 
meu aparat vor fi de zece ori superioare celui care se găsește acum pe 
piață, şi pe care îl observați aici. 

— Trebuie să fac o fotografie? întrebă Maggie, cramponată cu 
amândouă mâinile de scaunul ei. 

Spre marea ei ușurare, vecinul ei răspunse că nu era nevoie. Obiectul 
pe care îl descoperea nu era decât o machetă publicitară, incomparabilă 
cu antena parabolică pe care proiecta s-o construiască. 

Elicopterul reluă altitudine și schimbă direcția. 

— Unde mergem? se neliniști tânăra femeie. 

Un tremur convulsiv pe care-l stăpânise de bine de rău îi impunea să 
slăbească încleștarea degetelor. 

Eric îi explică: 

— Când am încercat să obţin credite, băncile mi-au obiectat că locul 
ales pentru viitoarea mea uzină era inundabil. În acest moment, cu 
topirea zăpezilor și ploile primăverii, râul atinge cel mai înalt nivel. Vreau 
să dovedesc patronilor dumneavoastră că terenurile mele sunt la adăpost 
de ape. 

Maggie se miră. 

— Aţi solicitat un împrumut și la alte bănci de credit? 

— Da, și fără nici un succes. 

Își uită temporar teama. 

— Vă admir sinceritatea. De obicei, eventualii noştri clienţi ne ascund 
precedentele lor eșecuri. 

— Ipocrizia nu este punctul meu forte, spuse el pe un ton tăios. 

Prefer adevărul, ceea ce-mi aduce uneori ranchiuni serioase. Dacă nu 
obțin împrumutul cerut, voi închide prăvălia, deoarece în prezent 
subantreprenoriatul nu este rentabil. Le-am spus patronilor 
dumneavoastră. Presupun că dacă puternicii Callahan și Murchison v-au 
trimis să controlati activitățile mele, este pentru că au adoptat punctul 
meu de vedere. Așteptam un jurist sever și cu burtă și descopăr o 
încântătoare roșcată cu ochi verzi. 

Adăugă, cu o voce mai puţin aspră: 

— Încă putin și v-aș fi subestimat competența. 

Ea protestă. 

— Sunteţi întotdeauna atât de sexist? domnule Neilson. Numai dacă, 
în această dimineață, cineva nu v-a aruncat în partea rea a patului? 

EI îi aruncă un zâmbet devastator. 

— Nu tolerez acest gen de iniţiativă. Dar sunteți liberă să încercaţi, 
spuse el pe un ton provocator. 

Maggie simţi cum îi zvâcnesc arterele. Își întoarse ochii de la profilul 
prea seducător și-i fixă pe tabloul de bord. 

— N-am venit să cercetez obiceiurile și gusturile personale, spuse ea cu 
o anume severitate. Înainte să riște fonduri într-o întreprindere, banca 
Callahan și Murchison se acoperă cu garanţii. De aceea, patronii mei 
așteaptă de la mine un raport detaliat nu numai asupra proiectelor 
dumneavoastră, ci și asupra mersului actual al afacerilor. 

N-avea intenţia să se lase impresionată de farmecul lui Eric Neilson. 
Situaţia sa în cadrul grupului bancar îi interzicea să amestece sentimentele 
cu munca. 

— Foarte bine, spuse el, resemnat. Atunci, pregătiți-vă să faceţi câteva 
fotografii. 

— Ce să fotografiez? 

— Inundaţia. Vă atrag atenţia că nu acoperă terenul meu, care rămâne 
accesibil în amonte de râu. 

Maggie rămânea nemișcată, cu ochii fixaţi drept în față. 

El se enervă. 

— Priviţi în jos, vă rog. 

Ea se supuse, dorind ca vecinul ei să nu observe transpiraţia care-i 
brobona fruntea. 

— Dacă preferaţi, daţi-mi mie Nikonul și vă las manșa, adăugă el 
malitios. 

Îi dădu drumul o clipă și elicopterul plonjă. Maggie urlă: 

— Sunteţi nebun! Ce trebuie să fotografiez? 

Deschise rapid tocul și reglă diafragma. Simţul responsabilităților îi 
domina acum groaza? 

Eric reluase controlul aparatului. 

— Acolo jos, în cotul lui Susquehanna River, vedeți un câmp imens 
gălbui? Îmi aparţine. 

Mă voi plasa deasupra lui. Veti înțelege mai bine că acest teren, situat 
pe o colină, nu va fi niciodată invadat de ape. 

EI întoarse încet deasupra locului. Maggie îi ceru să survoleze dintr-o 
parte, astfel încât relieful să apară clar în fotografie. 

Făcu fără să tremure o serie de fotografii. Totuși, închizând tocul 
aparatului, fu ușurată că nu trebuise să se aplece în gol. 

— După eșecul precedentelor cereri de împrumut, nu v-aţi gândit să 
căutaţi un alt amplasament? întrebă ea. 

— Nu. Rădăcinile mele sunt la Johnson's Bridge. M-am născut acum 
trezeci și cinci de ani în această regiune, și aici am crescut. Nu intenţionez 
să mă instalez în altă parte. 

Vorbise pe un ton grav. 

Maggie întoarse capul spre el. Cu bărbia ridicată, arbora o expresie 
hotărâtă. Micile crețuri de la coada ochilor îi îndulceau trăsăturile putin 
cam prea aspre. O forţă magnetică, extrem de tulburătoare, se degaja din 
toată fiinţa lui. El o privi. Ochii lui erau de un albastru luminos. Un zâmbet 
ușor îi descoperi dinții strălucitor. 

— Nu sunteți cucerită și dumneavoastră de frumuseţea regiunii? 

Ea se forță să contemple din nou peisajul pe care-l survolau. Până 
atunci, nu-l cunoștea decât din descrierile entuziaste ale unor prieteni. În 
această dimineaţă, părăsise o capitală zgomotoasă, poluată de miros de 
benzină. Traversase râul Hudson. După o scurtă trecere prin New Jersey, 
regăsise statul New York și descoperise un ținut cu coline și păduri, cu 
ferme în mijlocul pășunilor. Neilson avea dreptate. Valea Susquehanna 
River era deosebit de pitorească. 

— Este foarte frumos, spuse ea. 

— Şi locul este ideal pentru ceea ce vreau să fac. Johnson's Bridge se 
găsește la intersecţia a trei state: New Jersey, Pennsylvania și New York. O 
cale ferată ne leagă de Albany, ca și de Philadelphia. În plus, autostrăzile, 
trec prin apropierea locului. 

— Știu, zise Maggie. Situaţia terenului a cântărit greu în decizia noastră 
de a vă ajuta. 

Fl insistă pe un ton entuziast: 

— Mi-am angajat toate bunurile în acest program, mergând până la a 
ipoteca Farmhouse, casa familială, pentru a cumpăra cele cincizeci de 
hectare unde voi construi noua mea uzină. Amplasamentul este ideal. 
Proiectul, fără cusur. 

Oftă, şi vocea lui scăzu cu un ton. 

— Din păcate, nimeni nu pare dispus să accepte ocazia pe care o ofer. 
Pentru că intenţionez să angajez multă mână de lucru, administraţia mă 


16 SUSAN BARRIE 


copleșește cu hârțoage. În loc să mă ridice în slăvi, mă sâcâie cu tracasări, 
inimaginabile. 

— Poate vă lipsește puţină diplomaţie. Totul stă în modul de a prezenta 
lucrurile. 

EI scutură din cap cu tot atâta iritare ca o fiară sălbatică în cușcă. 

— Nu există două moduri de prezentare. Explic ceea ce vreau să fac. Și 
cu asta basta. 

Ea îi zâmbi. 

— Amintiţi-vă de paharul plin pe jumătate sau pe jumătate gol, după 
cum sunteti optimist sau pesimist. Cele două formule sunt aceleași, dar 
după părerea mea, prima este cea mai bună. 

— Judecaţi ca un politician, mormăi el. 

— Dacă vreţi ca proiectul dumneavoastră să se realizeze, va trebui să 
acceptaţi să negociați, remarcă ea. 

Cu capul plin de gânduri confuze dar agreabile, întoarse spre el ochi 
strălucitori. Privirile lor se întâlniră. Maggie încetă să respire. 

Se scutură. 

— Vom petrece în aer restul zilei? protestă ea. 

— Sunteţi atât de grăbită să coborâţi? 

Dacă avusese cea mai mică idee despre temerile ei, n-ar fi pus 
întrebarea, se gândi ea. Se felicită că-i ascunsese atât de bine spaima ei. 

— Vom discuta în biroul dumneavoastră, sugeră ea. 

— Pentru dumneavoastră, munca trece înaintea plăcerii, nu-i așa? 
spuse el zâmbindu.-i. Este oare regula de viaţă pe care o urmaţi? 

Îşi fixa privirea pe buzele tinerei femei. La ce plăcere făcea aluzie? Ea 
fu cât pe ce să răspundă că o plimbare cu elicopterul nu prezenta pentru 
ea nici o atracţie. Se mulţumi să ridice din umeri. 

Fl insistă. 

— Cât timp intenţionaţi să rămâneți la Johnson's Bridge? 

Tulburată și totodată iritată de vârtejul senzaţiilor care o răvășeau, 
Maggie făcu un gest de ignoranță. 

— Totul depinde de modul cum va avansa sarcina mea. 

— Se poate vorbi acum despre asta. 

— Nu... Mi-e frig, adăugă ea ridicându-și gulerul mantoului de stofă. 

— lertaţi-mă. Uitasem că nu sunteți deloc echipată pentru o plimbare 
la două mii de metri înălțime. 

Aparatul plonjă ca o piatră. Maggie simţi că i se întoarce stomacul pe 
dos. Eric zbură după aceea destul de jos și la înălțime constantă deasupra 
câmpiilor inundate. 

Un rând dublu de plopi indica albia râului. Trunchiurile lor se ridicau 
dintr-o apă mâloasă, pe care vântul o încreţea. 

— Priviţi! O canoe! exclamă Maggie când treceau pe deasupra a doi 
îndrăzneţi care vâsleau vitejește contra curentului. 

— Smintiţi care se antrenează pentru o competiţie, observă Eric cu 
dispreţ. Trebuie să fii nebun să ieși cu o barcă atunci când râul este umflat. 

Maggie se abţinu să comenteze. Cum aparatul părea gata să taie 
vârfurile copacilor, avea ideea ei despre nesăbuință. Se silea să uite că 
același sâmbure de nebunie repezise avionul lui Wally contra versantului 
unui munte. Întrebă cu nerăbdare: 

— V-aţi hotărât în fine să mă duceti la uzină? 

— Nu. Îndată ce mă voi întoarce acolo, secretara, inoportunii. și 
apelurile telefonice mă vor hărţui. Această cabină rămâne singurul loc 
unde îmi găsesc liniștea. 

— Aveţi probleme? 

— Ca întotdeauna, admise el. La necazurile obișnuite, acum se adaugă 
renghiunile diverselor administrații. Este insuportabil. 

— Nu este deloc uimitor. Cu tigaia dumneavoastră de prăjit, ati întors 
cu siguranță ca pe niște clătite multi funcţionari, remarcă ea, incapabilă să 
reziste jocului de cuvinte. 

— Trebuie să zâmbesc și să răspund? 

Viraseră spre nord și survolau acum cursul unui mic afluent al lui 
Susquehanna River. Valea era înverzită, cu ferme și case izolate. Un drum 
urma meandrele cursului de apă care se întindea alene între coline 
împădurite. 

— Vorbiţi-mi despre modul în care îmi veţi ușura munca, spuse 
Maggie. Mi-ar plăcea să dispun de un loc liniștit unde aș putea examina 
registrele dumneavoastră. 

— Adevărat? bombăni el. Cereti imposibilul. 

Francheţea lui ursuză continua s-o mire pe tânăra femeie. De obicei, 
când ancheta înainte de o eventuală investiţie a băncii, era obiectul unor 
măguliri agasante mai curând decât ale unei primiri neprietenoase. 

Eric continuă pe același ton aspru. 

— Veţi descoperi repede că situaţia modestei mele uzine nu este 
înfloritoare. Mi-a fost greu să plătesc salariul lunar al muncitorilor mei. 
Le-am spus: lucrările de subantreprenor pe o scară mică nu sunt 
rentabile. În această tară, trebuie să ai proiecte mari ca să reușești. 

— Voi ţine seama de argumentele dumneavoastră, promise ea. Dar 
trebuie să verific contabilitatea și să discut cu unii din colaboratorii 
dumneavoastră. 

— Păreţi foarte conștiincioasă, remarcă el după o pauză. 

— Aţi solicitat un împrumut de două milioane de dolari, domnule 
Neilson. Este și în interesul dumneavoastră să fiu conștiincioasă. 

— Sunt de acord cu dumneavoastră. 

Privirile lor se întâlniră din nou. Maggie își întoarse repede ochii. 

— Dacă descopăr că proiectul este fiabil, nu numai că mă voi face 
luntre și punte pentru a convinge responsabilii băncii, dar voi încerca să 
vă fac mai putin insuportabilă presiunea funcţionarilor. 

— Mă întreb cum veţi proceda. 

— Ştiu să mă descurc în mijlocul formalităţilor. 

EI râse încet, dar ochii îi rămâneau gravi. 

— Viitorul îmi pare deodată radios, spuse el fără convingere. 

— În afară de operaţiile curente, voi examina cu atenţie proiectul, de 
la construcţia viitoarelor clădiri până la estimarea eventualelor pieţe. 

— Imediat ce ne vom întoarce, mă voi strădui să vă satisfac, promise el. 

— Ne întoarcem? întrebă ea cu speranță. 

El aruncă o privire ceasului de la bord. 

— Datoria mă cheamă, spuse el laconic. Dar vom reîncepe mai târziu, 
nu-i așa? 

Maggie se abţinu să răspundă. 

El mări viteza aparatului, care ţâșni ca o săgeată deasupra câmpiei. 

Maggie rămânea îngrijorată. Eric vorbise de o altă plimbare cu 
elicopterul. Ori, în ciuda aparentei sale degajări, Maggie simțea mereu 
aceeași spaimă în piept. După accidentul lui Wally, la orice aluzie despre 
o călătorie aeriană o treceau toată nădușelile. 

Pe de altă parte, se temea să se lase fascinată de farmecul lui Eric 
Neilson. Ori, în sarcina care-i fusese încredinţată, avea nevoie de toată 
luciditatea. De luni de zile, un război intern mocnea în grupul Callahan și 
Murchison. Deși Maggie era protejata lui Walter Callahan, acesta n-o va 
susține dacă ar face cea mai mică greșeală. Situaţia ei în bancă depindea 
de reușita misiunii. N-avea dreptul să greșească, și o ştia bine. 

Elicopterul ateriză în mijlocul curţii. Imediat după ieșirea din cabină, 
Eric fu asaltat din toate părţile. Luă teancul de mesaje pe care secretara 

i- întindea, semnă bonul de ieșire al unui muncitor și promise unui grup 
de reprezentanți să-i primească mai târziu. 

O conduse apoi pe Maggie până în biroul său. 

Încă ameţită de această sosire furtunoasă, se înfundă cu plăcere 
într-un fotoliu uzat de vizitatori. Încruntat, Eric parcurgea maldărul de 
mesaje. 

Maggie privi în jurul ei și notă scrijeliturile de pe mobile, dezordinea 
de deasupra clasoarelor, deteriorarea pereţilor. Semne care dovedeau că 
afacerile nu erau dintre cele mai înfloritoare. 

EI își ridică în fine capul din hârtii. 

— Mă tem că astăzi nu vă pot acorda mult timp, spuse el. 

Ea se ridică în picioare. 

— N-are nici o importanță. Aveam intenţia să consacru această primă zi 
organizării vieţii mele la Johnson's Bridge. Voi începe prin a căuta un 
hotel. 

— Celeste vă va chema un taxi. 

— Celeste? 

— Secretara mea. 

— Nu-i nevoie. Am mașina mea. Am venit pe șosea. 

— Ce idee! Există un aeroport în apropiere. 

— Este posibil. Dar mă tem să călătoresc cu avionul, spuse Maggie cu 
un zâmbet jenat. 

— Știu. Nu încetaţi să mi-o repetati. Dar nu v-am crezut. 

— Nu este decât o teamă, preciză ea, hotărâtă să nu dezvăluie cauza 
reală a fobiei ei. 

EI se ridică la rândul lui și împinse spre ea servieta diplomat rămasă 
pe masă. Apoi, înconjură mobila. Înainte să înţeleagă ce se întâmpla, el îi 
prinse bărbia cu două degete și o obligă să-l privească. 

"Mă va săruta" se gândi ea roșind. 

Dar el n-o făcu. Maggie se simţi ridicolă. Decepţia pe care o simţea o 
ȘOCĂ. 

— Sunteţi foarte curajoasă, remarcă el cu blândeţe, fără să-i dea 
drumul. Îmi pare rău că am fost atât de impulsiv. 

Gentil, aproape cu tandrete, el ridică o șuviță de păr mătăsoasă căzută 
pe fata tinerei femei. Uimită de clocotul sângelui ei, Maggie se desprinse 
şi luă servieta diplomat. În momentul când să se îndrepte spre ușă, o văzu 
pe secretară intrând în încăpere. 

— Curajoasă și frumoasă, spuse Eric în spatele ei. 

Maggie se întoarse și-i întinse mâna. 

— Vă voi vedea mâine dimineaţă, domnule Neilson. 

— Eric, o corectă el. Voi aștepta acest moment cu nerăbdare. 

Conștientă de interesul Celestei pentru schimbul lor de cuvinte, 
Maggie dorea o ieșire în avantajul ei. 

— Abia am schițat treaba care ne așteaptă, preciză ea. 

— Lucrul cu dumneavoastră este o plăcere, remarcă Eric cu o voce 
caldă. Mâine, voi încerca să fiu mai disponibil. 

— La revedere, domnule, zise Maggie pe un ton deliberat 
convenţional. 

— Pe curând, Maggie. 

Afară, respiră profund, eliberată de tensiunea provocată de apropierea 
de Eric. 

Privi bicicleta pe care o luase cu ea, pentru orice eventualitate, în 
spatele brecului ei. 

Va găsi oare timp să se plimbe după placul ei? 

Se îndoia. 


Capitolul 2 


A doua zi, ajunse la uzină dimineață devreme. 

Benzile încă nu-și începuseră vuietul, Eric discuta în picioare, în 
centrul unui grup de muncitori. 

Intrarea ei trecând neobservată, Maggie își oferi plăcerea de a observa 
uriașul blond care-i întorcea spatele. Lumina care intra prin geamul de pe 
acoperiș cădea pe el. 

Grupul se despărți. Majoritatea muncitorilor se grăbiră să-și ia locul 
lângă bancurile care jalonau cele două benzi rulante. Câţiva se îndreptară 
spre fundul uzinei. Maggie se îndepărtă, ca să lase să treacă un transportor 
elevator a cărui platformă era încărcată cu lăzi. 

În atelierul imens, răsuna acum huruitul motoarelor și zornăitul 
benzilor rulante. 

Eric o zări pe tânăra femeie. 

— Hello! strigă el apropiindu-se cu mâna întinsă. 

Cu un bluzon aruncat neglijent pe un umăr, era îmbrăcat cu blugi și 
O cămașă albastră deschisă la gât. Mânecile erau ridicate până la cot. 

— Bună ziua, răspunse ea mirându-se în sinea ei că simte aceeași 
tulburare ca în ajun. Ce fabricaţi pe bandă? 

— Separatoare de unde și amplificatoare. Veniti, o să vă arăt. 

O conduse în depozitul unde produsele finite erau adunate, pregătite 
de ambalare. 

Ea nu înţelesese mare lucru din explicaţiile tehnice. În schimb, era în 
mod plăcut surprinsă de grija pe care o avea constructorul pentru 
verificarea mărfii. Doi specialiști erau însărcinați cu controlul întregii 
producţii a uzinei. 

— Nu este o pierdere de timp? întrebă ea. 

— Nu. Am neliniștea perfecțiunii. Or, componentele electronice ar 
trebui asamblate departe de praf, ceea ce nu este cazul. Lipsă de loc. Pe 
de altă parte, și cel mai bun muncitor este la discreţia unei neatenții. Aţi 
lucrat deja la o bandă de montaj? 

Ea crezu că este o glumă și răspunse pe ton ușor: 

— N-am avut niciodată ocazia. 

— Ei bine, vă ofer această ocazie, spuse el cu entuziasm. 

O luă de mână și o conduse spre mijlocul uzinei. Vacarmul, mirosurile 
de ulei, o ameţeau pe Maggie. Realiză că pierdea, ca în ajun, controlul 
evenimentelor. 

— Aşteptaţi! protestă ea încercând să se opună. Nu sunt aici pentru... 

— Știu, i-o tăie el. Dar astăzi am nevoie de toate braţele disponibile. 
Trei din muncitorii mei sunt bolnavi și absenţa lor riscă să mă facă să nu 
respect livrarea unei importante comenzi. N-aveţi decât să asamblaţi 
piese. Elementar. Nu este cel mai bun mod de a pătrunde în centrul 
activităţilor mele? 

Ea încercă un ultim protest. 

— Nu cunosc nimic despre electronică. 

— Veţi înţelege ușor. 

Strângerea amicală a mâinii, căldura vocii lui, erau irezistibile. Maggie 
rămase fără argumente. O conduse până la capătul uneia dintre cele două 
benzi rulante. Acolo începeau toate operaţiunile de montaj. Tinea încă 
servieta diplomat. El i-o luă, apoi o ușură de taior. 

— Așezaţi-vă aici, spuse el arătând un taburet lângă un banc de montaj 
cu numeroase compartimente. 

El rămase în spatele ei, făcând în locul ei gesturile pe care trebuia să 
le execute. 

— O cunoaşteţi pe secretara mea, firește. 

Maggie,mirată, o descoperi pe Celeste instalată pe scaunul de lângă 
ea. În bluză de lucru, dar îngrijită până în vârful unghiilor. Celeste îi zâmbi 
nou-venitei. Părea foarte în largul ei. Maggie trase concluzia că nu era cu 
siguranță prima dată când se înhăma la acest gen de muncă. La dreapta 
sa, Maggie avea drept vecin un muncitor numit Mark. 

Eric își continua explicaţiile. 

— ... Celeste implantează componentele circuitului imprimat. Apoi, vă 
trece placheta pe care o veți introduce în tăietorul de cutie. Mai înainte, 
veţi fixa un guleraș.... ca acesta... 

Maggie era incapabilă să gândească. Prezența lui Eric în spatele ei o 
tulbura. Nu vedea decât cele două brațe puternice atingându-i umerii. 
Soarele care intra pe geamul din acoperiș dădea o strălucire aurie părului 
său blond. Privea mâinile lui Eric, în același timp puternice și frumoase. 
Fascinată, își spunea că, întorcând ușor capul, îi putea simţi respiraţia. 
Confuzia ei era atât de mare, încât nu mai auzea cuvintele instructorului ei. 

— Fric, nu cred... 

— Voi încerca să găsesc o bluză de mărimea dumneavoastră, i-o tăie el. 
Astfel, nu vă veţi murdări hainele. 

— Oh! nu. Este impos... 

Protestul ei slăbi în timp ce Eric se îndepărta cu pași mari. 

— Este imposibil, repetă ea în mod inutil și cu mai multă vigoare. 

— Vă voi ajuta, o asigură Celeste. 

Degetele subțiri ale secretarei lucrau cu precizie. Fără îndoială, nu era 
la începuturile ei. Cu răbdare, îi explică lui Maggie în ce va consta lucrul 
ei. Era mult mai puţin confuză de când Celeste devenise profesor. 

— Nu uitaţi inelul de câlți, sublinie Celeste. Dacă veti face acest gen de 
greșeală, va trebui să demontaţi ansamblul și să reîncepeti să-l asamblaţi 
înainte de a trece cutia lui Mark. Adineauri, cumnatul meu a omis să vă 
precizeze acest detaliu. 

— Cumnatul dumneavoastră? se miră Maggie. 

— Da, confirmă Celeste ridicând o șuviţă din părul ei negru. Nu este 
un minunat despot? 

— Minunat, nu știu. Dar despot, nu spun nu, aprobă Maggie zâmbind. 

Oftă, resemnată. Deocamdată nu putea face altceva decât să urmeze 
ordinele. Îşi suflecă mânecile bluzei de mătase. În această dimineată, 
alesese una verde ca ochii ei. Eric probabil nu remarcase. 

Câteva clipe mai târziu, Maggie luă o cutie care trecea prin dreptul ei 
pe bandă rulantă. După ce o pregătise, introduse placheta minusculă pe 
care i-o întindea vecina ei. 

— O.K., aprobă Mark, lângă ea. Montarea este perfectă. 

Maggie se redresă, foarte mândră. 

— Iată bluza dumneavoastră, anunţă Eric în spatele ei. Totul merge 
bine? Eu voi lua locul celui de-al treilea absent. 

— Trimiteţi-l acolo pe Mark, îl sfătui Celeste, jumătate amabilă, 
jumătate perfidă. 

Maggie are nevoie de dumneavoastră. 

— N-ar trebui să stabilesc relaţii prea personale între Maggie și mine, 
declară Eric. 

Dar în timp ce tânăra femeie își îmbrăca bluza, îl îndepărtă cu un semn 
discret pe Mark și-i luă locul. 

— Domnișoara McGuire a venit pentru afaceri, slublinie Eric 
așezându-se. 

Celeste pufni. 

— Nu cred că această particularitate este în măsură să te oprească. 
Atunci când ai o idee în cap... 

— O clipă, vă rog! protestă Maggie instalându-se între ei. Nu sunt 
dotată pentru ghicitori. Ce vreți să insinuaţi, Celeste? 

Eric răspunse în locul ei. 

— Soţia fratelui meu, Cary, visează să facă pe peţitoarea. Nu daţi nici o 
importanță divagaţiilor ei. 

— Eu nu divaghez, protestă Celeste continuându-și lucrul. De fiecare 
dată când Eric vine să cineze acasă, se plânge de singurătate. Și Cary are 
fără întrerupere dreptul la glumele clasice despre şansa de a se fi căsătorit 
cu o bună bucătăreasă. Apropo, adăugă ea aruncând o privire spre vecina 
sa. Ştiţi cel putin să fierbeţi o găină? 

— Ştiu prea bine s-o prăjesc eu însumi, protestă Fric. Această 
conversaţie este nepotrivită, Celeste. O împiedici pe Maggie să lucreze. 

Dar Celeste, care nu terminase cu acest subiect, continua să-l 
tachineze pe cumnatul ei. 

— Grăbește-te să te căsătorești și să ai copii. Poate că atunci îi vei răsfăța 
mai puţin pe ai mei. De o sută de ori ţi-am repetat să nu-i mai îndopi cu 
dulciuri. Nimic de făcut. Continui să le dai dulciuri când te însoțesc în 
elicopter. Te previn. Următoarea notă de dentist va fi pentru tine. 

Maggie reluase o cutie pe care o echipa mașinal. 

Căuta cum să schimbe o conversaţie pe care o considera prea 
personală. 

— În această dimineaţă, am citit într-un ziar local un articol care vă 
priveşte, spuse ea întinzând piesa lui Fric. 

— Ce articol? 

— Aţi declarat presei că viitoarea uzină ar deversa în jur de jumătate de 
tonă pe zi de reziduri poluante în râu? 

— Bineînţeles, fiindcă este adevărat. Dar am adăugat că intentionez să 
instalez în aval o mică întreprindere de purificarea apelor. 

Celeste ricană. 

— Totuși, l-am pus pe Eric în gardă, comentă ea. Ziariștii n-au reținut 
decât partea dramatică a revelaţiilor pe care le-ai încredințat. 

— De ce aţi apreciat dinainte masa de deșeuri? O jumătate de tonă, mi 
se pare considerabil, insistă Maggie luând o altă piesă. 

Eric le privi pe cele două femei cu un aer înverșunat. 

— Daţi-i drumul! Judecaţi-mă! Am impresia că sunt pe banca acuzaților. 

— Vorbești întotdeauna prea mult, spuse Celeste. 

— O jumătate de tonă? insistă Maggie încruntând sprâncenele. 

— Eric n-a fost niciodată tare la matematică, întări Celeste. 

— În locul dumneavoastră, aș fi mai prudentă în acest gen de estimare, 
îl sfătui Maggie. Dacă ecologiștii se amestecă, riscati să nu obţineţi 
autorizaţia de construcţie. 

EI luă piesa pe care i-o întindea. 

— Aţi uitat gulerașul, observă el pe un ton sever. 

— Până în această dimineaţă, credeam că acest cuvânt desemna un mic 
guler de dantelă, bombăni tânăra femeie. 

— Era timpul să mă ocup de educaţia dumneavoastră, ironiză Eric. 
Repetati operaţia. 

O oră mai târziu, nu mai greșea și obținuse un ritm bun de lucru. Dar 
o idee continua s-o obsedeze. 

— De ce să purificaţi singur apele pe care le poluaţi? La New York, 
cunosc o duzină de întreprinderi specializate în acest gen de tratament. 
Un abonament la una din aceste societăți v-ar costa mai puţin decât o 
nouă întreprindere. În plus, banii cheltuiţi s-ar adăuga în fiecare an la 
cheltuielile generale și le veți putea folosi la echiparea uzinei. 

— Mă voi gândi la asta, spuse el aruncându-i o privire admirativă. 

— Oh. Scuzaţi-mă..... Am greșit din nou. 

Luă din nou cutia pe care o pusese pe banda rulantă. Mâinile lor se 
atinseră. Maggie se înfioră de plăcere. 

— Am uitat inelul de câlți, preciză ea. 

— Hotărât lucru, înainte de a vă angaja, ar fi trebuit să cer referinţe, 
glumi el. 

Un muncitor se apropie de ei. 

— Este pauză, patroane. 

— Slavă Domnului! murmură Maggie destinzându-și degetele. Era pe 
punctul de a face crampe. 

Se ridică. Celeste îi luă pe fiecare de umăr. 

— Mergeţi să beţi o cafea sau o coca. Eu urc să verific apelurile pe 
robot. Pe curând. 

— Nu angajaţi niciodată rude, oftă Eric. Ei vă dau ordine și nu mai 
sunteţi stăpân pe afacere. Veniti, Maggie. Pot să vă ofer o gustare? 

— O cafea va fi de-ajuns, mulţumesc. 

Cantina uzinei dădea spre curtea unde era garat elicopterul. Eric și 
Maggie își luară paharul de cafea și ieșiră să respire aerul din această 
frumoasă dimineaţă de primăvară. Alţi muncitori ieșiseră înainte și 
discutau lângă un zid însorit. Fiecare îl saluta amical pe patron. 

Eric răspundea. Îi cunoștea pe toţi după prenume. 

— Ambianţa este bună la dumneavoastră, observă Maggie. 

— Am o echipă excelentă, aprobă el. Ei sunt la curent cu problemele 
mele și știu că mă străduiesc să nu fac concedieri. Toţi aprobă proiectul 
meu cu privire la uzina nouă. Singura problemă este: cum o finanţez? 
Banca Callahan și Murchison rămâne ultima mea speranță de a obține un 
împrumut. Doresc mult să-i dați undă verde. 

— Este puţin cam devreme pentru a hotări, observă Maggie înghițind 
cu mici înghițituri cafeaua fierbinte. 

— Cât timp intenţionaţi să rămâneți la Johnson's Bridge? 

— Nu ştiu. Totuși, fiindcă îmi ușuraţi sarcina, ar trebui să fiu în măsură 
să prezint un prim raport băncii peste vreo opt zile. 

— Mi-ar plăcea să ştiu de care parte a barierei vă situaţi. 

Maggie îi zâmbi după ce-și golise paharul de cafea. 

— În acest gen de afacere, nu mă angajez niciodată personal. 

— Înţeleg, Insensibilă la orice influenţă, nu-i așa? 

Expresia lui luase o gravitate neașteptată. Maggie se sprijini de zidul 
încălzit de soare. Tinea paharul gol ca pe un scut, încercând să-și domine 
tulburarea. Dorea ca nimic din emoția ei să nu apară pe trăsăturile ei. Ah! 
dacă Eric ar putea citi în ea, ar înţelege că aluneca într-un vârtej în care 
risca să-și piardă imparţialitatea. 

Fl insistă, cu o tristeţe în ochii albaștri. 

— Nu vă înduioșează că mi-am angajat viitorul și bunurile în acest 
proiect? 

— Nu, minţi ea. 

La rândul ei, îl privi cu gravitate. 

— Promiteţi-mi să nu vă folosiţi farmecul pentru a mă influența. 

Fl îi adresă unul din zâmbetele lui strălucitoare. 

— Promit. Și dacă vă mărturisesc că-mi plăceți, credeţi-mă, este pentru 
un motiv care n-are nimic de-a face cu banca. 

Celeste apăru în ușa cantinei. Eric se îndreptă repede spre ea. 

Câteva minute mai târziu, reveni la Maggie. 

— Retrag ce-am spus despre secretara mea. Este de neînlocuit. Într-un 
sfert de oră, mi-a găsit doi muncitori temporari care vor fi aici dintr-un 
minut în altul. Trebuie să urc în birou și să dictez o scrisoare urgentă. Mă 
indispune să vă cer acest serviciu, dar veţi accepta să rămâneți la bandă 
până la prânz? 

— Desigur. 

— Mulţumesc, spuse Eric cu recunoștință. 

EI își trecu un braţ în jurul taliei ei, ca s-o conducă până la postul de 
lucru. Un val de căldură coloră obrajii lui Maggie. O clipă, se gândi să se 
desprindă, apoi renunţă, considerând că s-ar trăda cu siguranță și mai 
mult, evitând contactul. 

— Vom prânzi împreună, o anunță Eric. De acord? 

Ea încuviință cu un semn din cap. 

— Veghează asupra lui Maggie, îl sfătui el pe Mark, care își relua postul 
lângă tânăra femeie. Ea îţi va trece în mod sigur cutii incomplete. 

— Hei! Patroane! Dumitale nu ti se întâmpla niciodată să greșești? 
glumi muncitorul făcând cu ochiul. 

Eric o privi pe Maggie. 

— Prefer să nu aud. 

Râseră toti trei. 

Maggie se trezi înconjurată de străini cu care n-avea ce vorbi. Își făcu 
în mod cinstit lucrul cerut. Gesturile ei deveneau automate, astfel că-și 
putea lăsa mintea să rătăcească. 

Eric o intriga și totodată îi plăcea. 


INVENTATORUL ÎNDRĂGOSTIT 31 


Evocarea ochilor lui albaștri îi tulbura inima. Dar dincolo de farmecul 
indiscutabil al personajului, sesiza un fel de neliniște pe care nu și-o 
explica. În mai multe rânduri, îl surprinsese în timp ce-o observa, având 
în privire un fel de nostalgie. 

Era oare sincer când îi mărturisise că o plăcea? Își amintea ironiile 
secretarei lui. Celeste avea oare dreptate când, pe ocolite, îl acuza că este 
obsedat de ideea căsătoriei și în același timp de teama de a-și pierde 
libertatea? Așadar, încă nu-și găsise soția care-i convenea la Johnsons's 
Bridge. Orăşelul era modest, regiunea rurală. Fiecare se cunoștea. La 
treizeci și cinci de ani, dacă Eric încă nu se căsătorise, era pentru că nu 
întâlnise nici o femeie capabilă să-l înțeleagă. 

Și el, era oare capabil să-i înțeleagă pe ceilalți? 

Savura ideea de a prânzi cu el. Recunoștea deschis că în acest 
moment, Sarcina pe care patronii ei i-o încredințaseră era departe de 
mintea ei. 

Imediat, își reproșă slăbiciunea. Cum putea să se arate obiectivă în 
raportul ei, dacă lăsa sentimentele să-i întunece simţul responsabilităţi? 

Și ce deveneau frumoasele hotărâri luate după moartea lui Wally? 
Practic, își jurase să nu se mai atașeze de un bărbat. Experienţa o învățase 
că durerea unei rupturi este proporţională cu intensitatea sentimentelor. 
Nu, niciodată nu va mai iubi. Lucrul la bancă o ajutase să-și ţină hotărârea. 

Nu-i va permite lui Eric să-i dărâme zidurile pe care le ridicase cu grijă 
pentru a-și proteja solitudinea. 

Totuși, la prânz, când veni s-o caute, nu se gândi nici o clipă să-i refuze 
invitaţia. 

Eric o conduse în sala cantinei, unde nimeni nu le acordă atenţie. Îi 
ceru să-l aștepte până va alege felurile de mâncare la raionul cu 
autoservire. 

Câteva clipe mai târziu, îi punea în mâini un platou cu sandvișuri 
însoțite de două pahare cu lapte. Apoi, fără să-i lase răgaz să plaseze un 
cuvânt, o conduse afară. 

Mulţi muncitori aleseseră să profite de soare. Ei prânzeau, stând 
turcește pe cimentul curții. Maggie crezu că Eric voia să-i imite. 

Spre marea ei surpriză, el se îndreptă cu un pas vioi spre elicopter. 

— Ce faceţi? se miră ea alergând ca să rămână în dreptul lui. 

— Ştiu un loc fermecător pentru picnic. Vă duc acolo. 

— Oh, nu! gemu ea. 

În ciuda spaimei, continua să-l însoțească purtând prânzul în mâini. 

— Voi zbura cu menajamente, promise el când ajunseră la aparat. 
Pentru a avea liniște timp de o oră, credeţi-mă, trebuie neapărat să fug din 
uzină. 

— De acord, spuse Maggie, cu fruntea transpirată. 

Încerca vitejeşte să-și stăpânească teama. În timp ce o instala, câtiva 
muncitori îl interpelară veseli pe Eric. 

— Atenţie, patroane! Ai grijă la curenţii de aer... Veţi trimite praf pe 
sandvișurile noastre. 

— Tineţi-vă bine farfuriile, ripostă Eric pe același ton. 

Maggie își simţea gâtul uscat. Își pusese platoul pe genunchi și se forta 
să nu tremure. 

— Este în ordine? o întrebă Eric înainte de a decola. 

— Da, da, minţi ea. 

Elicopterul se ridică la verticală. Ea se silea să privească în jos. 
Muncitorii își plecau capetele apărându-și masa de vârtejurile de aer. 
Șerveţele de hârtie zburară ca frunzele uscate. Unul își agită pumnul în 
direcţia aparatului. 

Eric luă direcţia spre vest. 

Curând, o regiune vălurită își derulă sub ei pădurile și câmpiile. 
Maggie se miră că era mai puţin crispată decât în ajun. 

— Unde mergem? 

— Într-un mic paradis unde nu există nici secretară, nici telefon. 

Survolau o creastă acoperită de pini al căror verde închis contrasta cu 
pământurile arate. Cinci minute mai târziu, Eric ateriza lin în mijlocul unui 
câmp. 

Surprinsă că-și păstrase stomacul la locul ei, Maggie cercetă curioasă 
în jur. Locul izolat era încântător. Pajiștile rămâneau încă arse de iarnă, dar 
deja mușchiul alb al măceșilor în floare încununa tufișurile vecine. 

— Iată sufrageria noastră, anunță Eric ajutând-o să coboare. 

EI luă o pătură rulată din spatele scaunelor și o întinse pe iarbă, la 
câțiva metri de elicopter. 

— Ce linişte! murmură el, fericit. 

— Ce frumos, admise Maggie. 

Ea adăugă că locul îi amintea puţin de Central Park. 

Bărbatul izbucni într-un râs vesel. 

— Iată o reflecţie de orășeană! Aici, asfaltul nu acoperă drumurile și nici 
un zgârie-nori nu întunecă orizontul. Aţi locuit întotdeauna la New York? 

— Da, şi m-am născut acolo, spuse Maggie. Exact în Queens, cel mai 
întins cartier al metropolei. 

— Puah! făcu el cu o grimasă. Cunosc. Acolo se află aeroportul 
Kennedy. 

— Nu este atât de urât cum credeţi, pledă tânăra femeie. 

— Zgomotul avioanelor, al mașinilor, mirosul de gaze de eșapament, 
ce oroare! Cu siguranță, nu acolo poti întemeia o familie, insinuă Eric. 

— Nu mi-am pus niciodată problema. 

Mușcă din sandviș. Aerul mirosea bine a pământ umed. 

O ciocârlie cânta. 

Tonul dintre feliile de pâine prăjită i se păru mult mai delicios decât 
dacă ar fi fost caviar. Apoi goli paharul de lapte până la ultimul strop. 

Cu un oftat de plăcere, se lungi pe pătură. 

Eric se strecură în spatele ei și-i ridică umerii. Imediat, ea fu în 
defensivă. 

— Ce faceţi? 

— Vă ofer coapsele mele drept pernă. Va fi mai confortabil. 

Ea se destinse, învinsă. Când el își puse mâna pe antrebaţul ei, nu-și 
putu reprima un fior de bucurie. Pentru a-l induce în eroare, respiră 
profund. 

— Ce miros curios! se miră ea. 

Fric inspiră adânc la rândul lui. 

— Nu simt nimic, spuse el... Ah! ba da, un vag parfum de drobiță. 
Încep să înflorească. Hotărât lucru, voi cei de la oraș, aţi pierdut contactul 
cu natura. 

Îi mângâie ușor faţa. Degetele lui erau ușoare și tandre, fără nici o 
provocare. Și totuși, trezeau în Maggie dorințe uitate. Se ghemui mai 
strâns lângă el, ignorând deliberat clopoțelul de alarmă care răsuna în 
adâncul conștiinței sale. 

EI râse încet. Maggie simti până în sângele ei vibrația acestui râs. Își 
aruncă ușor capul pe spate, doar ca să-l privească. Ochii ei se pierdură în 
două lacuri albastre în care scânteiau puncte de aur. 

Maggie știa că ar fi trebuit să fugă sau cel putin să adopte o atitudine 
distantă. Dar corpul ei reclama ceea ce mintea refuza să admită. 

Eric se aplecă încet spre faţa ei. Buzele lor se întâlniră. Maggie resimti 
un elan de dorință care-i aduse foc în obraji. Buzele lui Eric savurară o 
gură care nu mai opunea nici cea mai mică rezistență. 

Fără să se despartă de buzele prea dulci, se redresă și-și strecură 
mâinile în părul blond și des. Respira greu, pe jumătate înăbușită de 
bătăile precipitate ale inimii. 

Când el își depărtă faţa, Maggie se instală comod în braţele lui. Uitase 
ce minunat era să fi ţinută strâns în braţe de un bărbat care o dorea. 

Reuși totuși să protesteze contra propriei plăceri. 

— Îţi tratezi întotdeauna oaspeţii în felul acesta? exclamă ea pe un ton 
fals indignat. 

El răspunse cu gura lângă urechea ei: 

— Este o premieră. N-am invitat niciodată o femeie să împartă cu mine 
locul meu de picnic. 

Ea îi mângâie buzele cu un deget tremurător. 

— Am face mai bine să ne întoarcem, spuse Maggie șoptind, ca și cum 
lumea întreagă putea s-o audă. 

Și sări în picioare. 

Privirile lor se întâlniră. Un lung moment, ezitară pe marginea 
dorinţei. Apoi, tensiunea dintre ei slăbi. 

— Cred că ai dreptate, admise Eric. 

Maggie simţi tot atâta ușurare cât regret. 

După ce pusese pătura și platoul în interiorul cabinei pilotului, Eric se 
întoarse spre Maggie. O ridică în braţe. Dar în loc s-o ajute să-și reia locul 
pe scaun, o strânse într-o îmbrăţișare pasionată. Fără să se gândească, se 
agăță de gâtul lui. Apoi, într-un efort dureros, reuși să se desprindă, 
câștigând astfel o bătălie cu cerinţele corpului ei. 

— Asta nu era prevăzut în program, spuse ea susținându-i privirea. 

— Recunosc. Totuși, s-a întâmplat și nu putem face nimic. 

O sărută ușor pe frunte, o instală pe scaun, apoi o ajută să-și pună 
centura de siguranță. 

În timpul zborului de întoarcere, Maggie închise ochii, luptând cu 
uraganul care O răvășea. 

Ce simţea de data asta, nu era comparabil cu teama din ajun. Uita 
unde era şi căuta să vadă clar în ea. 

Nu-l cunoștea pe Eric decât de douăzeci și patru de ore. Cum putuseră 
oare să evolueze atât de repede lucrurile între ei? 


Capitolul 3 


Maggie pedala cu atâta ardoare, încât intră puţin prea repede în 
parcarea uzinei. Frână brusc și derapă pe pietriș. O redresare rapidă o 
salvă de la cădere. 

În această dimineaţă, se ridicase din pat cu o hotărâre îndârjită. Nu se 
va mai lăsa dusă de nas. Imediat ce va ajunge la uzină, va relua controlul 
situației. Gata cu complicațiile sentimentale care o împiedicau să-și facă 
treaba cinstit. Se va înarma cu curaj pentru a învinge impulsurile corpului 
ei. 

Sări de pe bicicletă, o puse în rastelul rezervat acestora, o încuie, apoi 
își recuperă servieta diplomat, legată de portbagaj. 

Era și mai devreme decât în ajun. De aceea, profită de sosirea 
personalului ca să se strecoare în interiorul clădirii. Câţiva muncitori 
discutau între ei așteptând ora începerii lucrului. 

Maggie spera să-l surprindă pe Eric și să-i comunice intenția ei. 

Privi prin ușa-fereastră a biroului directorial. Dar Eric era deja acolo. E 
o zări și cobori în grabă scara interioară. 

— Apari la timp, spuse el întinzându-i o mână călduroasă. Trebuie 
să-ți vorbesc. 

— Exact asta vreau să fac şi eu. 

Se forță să-și domine senzațiile tumultuoase pe care simpla vedere a 
acestei feţe virile le provoca în ea. Amintirea sărutului pe care-l 
schimbaseră în ajun reveni s-o tulbure. Hotărârile ei se clătinară și trebui 
să se silească pentru a le întări. 

Eric o prinse de braţ ca s-o antreneze cu el. Se desprinse cu bruschețe. 

— O clipă, te rog. 

— Dar... 

— Nici un dar, i-o tăie ea. 

Se aplecă și-și continuă expunerea aplecându-se să-și lase în jos blugii 
pe care-i ridicase până la jumătatea pulpei. 

— Astăzi, nu te voi urma nicăieri, încheie ea. Vreau să mă instalez 
într-un colt liniștit și să examinez dosarele care mă interesează. 

Se redresă și-l privi cu un aer sfidător. Totul ar fi fost mai simplu dacă 
ar fi avut de-a face cu un director rotofei și pe jumătate chel! 

El se legăna pe călcâie, ascultând-o cu un aer ironic. Doamne! Va 
putea suporta mult timp această privire de mare caldă care o scormonea 
până în suflet? 

Adăugă cu o voce detașată: 

— N-am venit aici să mă plimb prin împrejurimi sau să ajustez piese în 
fața unei benzi de montaj. Am o treabă de făcut și deja am pierdut prea 
mult timp. Trebuie să verific contabilitatea, să examinez cheltuielile pe 
care le prevezi în viitor. Dacă nu se poate altfel, o masă într-un loc liniștit 
îmi va fi de-ajuns. 

Zgomotul uzinei o obligase să ridice vocea. Cum el nu spunea nimic, 
Îl întrebă pe un ton tăios: 

— Ce hotărăști? 

Personalul urmărea cu interes discuţia lor. Dar locul unde se aflau era 
suficient de îndepărtat, pentru ca nimeni să nu înțeleagă ce vorbeau. 

Eric răspunse cu o licărire de malițiozitate în ochi: 

— Dacă măcar m-ai lăsa să plasez un cuvânt, nu ti-ai fi răcit gura 
degeaba. 

— Poftim? 

Mereu în defensivă, Maggie se mira de calmul adversarului ei. 

— Am eliberat pentru dumneata un birou învecinat cu al meu. Dă spre 
câmpii. Vei fi liniștită. Încerc să-ţi spun de cinci minute. 

Îi luă servieta diplomat din mâini și, trecându-i un braţ posesiv în jurul 
taliei, o conduse spre scară. 

Maggie avea o impresie de înfrângere. Oh, desigur, avea ce-și dorea. 
Dar tentativa ei de a-și afirma independenţa nu fusese decât o greșeală 
ridicolă. 

Își ridică mândră bărbia. 

— Te-am anunţat că nu voi mai aborda alt subiect decât cel al afacerilor 
dumitale. 

— Am vorbit vreodată despre altceva? întrebă el, cu inocentă. 

Maggie se îmbujoră. Voia să insinueze că, în ajun, în tentativa lui de 
seducţie, era mai interesată decât părea? 

Tânăra femeie rămase tăcută tot timpul cât urcară scara. Celeste îi 
întâlni pe palierul primului etaj. Maggie răspunse la salutul ei, tunând și 
fulgerând în tăcere împotriva aerului avizat al secretarei. Faptul că Eric 
continua s-o ţină pe Maggie de talie părea că o bucură pe cumnata lui. 

La naiba cu această peţitoare! se gândi tânăra femeie. 

— Aţi venit cu mașina? 

— Cu bicicleta, rectifică ea. 

— Este mijlocul dumitale de transport obișnuit? 

— De fiecare dată când pot. 

— Chiar pe străzile New Yorkului? 

— De ce nu? Circulaţia este acolo mai puţin anarhică decât pe micile 
drumuri de ţară. 

La naiba! De ce-i privea Celeste cu un aer atât de ironic? 

— Iată domeniul dumitale, spuse Eric deschizând ușa. 

Maggie intră într-o mică încăpere cu lambriuri decolorate. Exista acolo 
o masă și un fotoliu care păreau că fuseseră folosite mult. Singura 
decoraţiune era un calendar vechi de doi ani, ornat cu o fotografie a 
Munţilor Stâncoși. 

— Îţi convine? 

— Mult mai mult în orice caz decât o cabină de elicopter. 

El avu un zâmbet scurt. 

— Voi sfârși prin a te vindeca de teama de a zbura. 

— Cu condiţia să-ţi dau ocazia. Ori, am intenţia să rămân în acest birou 
până la întoarcerea mea la New York. 

Se instală în fotoliul din piele uzată. Precedentul utilizator era cu 
siguranță mai înalt decât ea. Scaunul era atât de jos încât avu impresia că 
se așază într-o groapă. 

Maggie, care cunoștea acest gen de fotoliu, se ridică și căută 
mecanismul de reglare. 

— Lasă-mă să mă ocup eu, spuse Eric. 

— Voi reuși singură, replică ea, cu capul la nivelul pardoselii. 

Exista acolo o manetă pătată cu unsoare pe care o manevră un timp 
înainte s-o poată debloca. 

Își privi mâinile murdare și se așeză. Acum, picioarele abia atingeau 
podeaua. 

— Te invit să cinezi cu mine astă-seară, propuse Eric. N-ai dreptul să 
refuzi, fiindcă timpul pe care mi-l vei acorda nu va fi socotit ca ore de 
lucru. 

— Şi unde vom cina? întrebă ea, suspicioasă. 

Ochii de safir străluceau de maliţiozitate. 

— Într-un loc încântător, cu multă lume în jurul nostru. Îţi plac 
dansurile populare? Vreau să spun: îti place să participi la ele? 

Ea îl privi descumpănită. 

— Îmi place să dansez... Dar folclor, recunosc, sunt puţin..... puţin 
alergică. 

— Acesta te va încânta. Este vorba de square dance, cadrilul vechilor 
pionieri. Cunosc un loc unde se practică un fel de cadril modern, dar la 
fel de sportiv ca în secolul trecut. 

Entuziasmul lui o ameţea pe Maggie. 

Își puse mâinile întinse pe masă și-l privi. 

— Ceva te deranjează? se neliniști el. 

— Te rog, treci la o viteză inferioară. Mi-e greu să te urmăresc. 

— Vorbesc prea repede? 

— Gândești prea repede. 

Adăugă, despărțind cuvintele: 

— Sunt aici ca să verific conturile și să examinez proiectul dumitale de 
construcţie a uzinei. 

El aruncă o privire la ceas. 

— Suntem de acord. Du-te să-ţi speli mâinile. Toaletele sunt la capătul 
culoarului. În timpul acesta, voi ţine discursul matinal salariaţilor mei. 
Apoi, vom continua discuţia noastră. Pe curând! 

Maggie se regăsi singură, capul zbârnâindu-i de vorbăria lui Eric. Se 
ridică și plecă să caute lavabourile. Vibra de indignare. Acest bărbat era 

imposibil. Cei care aveau nenorocul să intre în contact cu el erau antrenați 
imediat într-un vârtej nebunesc. 

Fl încă nu se întorsese când ea reveni în birou. Camera era mică, slab 
luminată, dar zgomotul uzinei nu ajungea aici decât atenuat. Maggie se 
felicită că găsise în sfârșit un loc al ei. 

Își scoase vesta și o agăță de spătarul fotoliului. În cursa ei cu bicicleta, 
poalele bluzei de mătase crem ieșiseră din blugi. Le puse la loc, apoi își 
pieptănă rapid părul. 

În afară de o mapă de birou, masa era goală. Maggie scoase din 
servieta diplomat accesoriile de care va avea nevoie: un calculator, două 
stilouri, un creion roşu, un bloc de hârtie. 

Uitase o mașină de capsat și agrafe pentru hârtii. I le va cere Celestei 
odată cu registrele, dosarele și extrasele de cont capabile de a lămuri 
drumul întreprinderii. 

Aruncă o scurtă privire asupra planului de lucru pe care îl pregătise 
atent înainte de a părăsi New Yorkul. Din vina lui Eric, avea deja trei zile 
de întârziere a programului său. 

— Așadar, ne instalăm? spuse el împingând ușa. 

Maggie avu impresia că, dintr-o dată, prin simpla sa prezență, camera 
se lumina. 

— Apropo de această seară, începu el, eu... 

— Nu, îl întrerupse ea. Vom lucra. Mi-ai promis. 

— Ţi-am precizat la ce oră voi veni să te caut? insistă el. 

Ea închise ochii în căutarea liniștii interioare ameninţată din nou de 
acest uragan. 

— Încerci să mă scoţi din minţi? gemu ea. 

Deschise ochii și întâlni ochii lui albaștri. Eric părea sincer surprins. 

— Ce vrei să spui? 

— Din vina dumitale, devin incapabilă să mă concentrez. Mai întâi 
acele zboruri cu elicopterul, apoi banda de montaj și acum planurile de a 
cina și de dans folcloric. Am impresia că mă împiedici să abordez lucrurile 
serioase. 

EI se încruntă, aparent jignit de criticile ei și se apără cu înflăcărare. 

— Am ţinut să-ţi arăt că terenul meu nu va fi nicioadată inundat. 
Fotografiile vor fi primele piese de pus la dosar. Ieri, dacă ţi-am cerut să 
lucrezi la bandă, a fost pentru că aveam realmente nevoie de toate mâinile 
disponibile. Cât despre zborul de ieri... 

Zâmbi cu o tandrete irezistibilă. 

— Pot să te asigur că n-a fost nici un calcul din partea mea. 

— Sunt bucuroasă pentru această punere la punct, murmură Maggie, 
descumpănită. Pot să-ţi pun câteva întrebări? 

— Te ascult. 

EI se așeză fără ceremonie pe un colţ al mesei. 

— Care sunt instituţiile cu care te lupti? întrebă ea. 

— Am fost convocat de Ministerul Mediului Înconjurător, Comisia de 
situri, Cadastrul și Consiliul municipal din Johnson's Bridge. 

— Ce ti-au spus responsabilii? 

— Au aprobat proiectul meu, dar... 

Se întrerupse și-și trecu degetele prin părul cret. 

— Dar ce? insistă ea. 

— Regiunea unde mi-am cumpărat terenul este un sector agricol. Iată 
obstacolul. Toate se ridică în calea mea. Sunt copleșit cu chestionare, 
unele mai stupide decât altele. Dacă aș reuși să transform cele cincizeci de 
hectare ale mele în zonă industrială, n-aş mai avea decât o problemă de 
capital. 

— Ce demersuri ai făcut pentru a obtine câștig de cauză? 

— Nici unul. Am impresia că mă lovesc de ziduri. Ministerul mediului 
se arată îngăduitor, dar el nu poate face nimic fără aprobarea comisiilor 
locale. Ori, acestea nu încetează să obiecteze. Nimic pozitiv nu rezultă din 
dezbaterile lor. În ritmul în care merg discuţiile, risc să fiu ocupat timp de 
un an doar cu completarea formularelor. 

— Și ai mijloacele să aștepți un an.... în cazul când banca ar accepta să 
te ajute? întrebă Maggie după o scurtă ezitare. 

— Un an? Bineînţeles că nu, protestă Eric cu un aer posac. Contractul 
meu expiră la începutul anului viitor. În plus, am încă o altă problemă. 

Bătea nervos cu degetele în masă. 

— Ce problemă? se neliniști Maggie. 

Francheţea lui Eric nu înceta s-o uimească. 

— Dacă nu voi obține rapid împrumutul, concurenții mi-o vor lua 
înainte. Actualmente, există o nișă pe piaţă. Este o cerere foarte mare de 
antene individuale capabile să capteze emisiunile retransmise prin satelit. 
Dar produsele disponibile pe piaţă nu sunt puse la punct. Al meu va fi 
perfect. Dar trebuie să-l scot înainte ca un alt inventator dispunând de 
capital să aibă aceeași idee ca mine. 

— Să admitem că banca mea acceptă să te ajute. În cât timp noua uzină 
va putea să producă? 

— Socotind trei luni pentru construcţie și două pentru instalare, voi fi 
gata înainte de venirea iernii. 

Maggie se încruntă. 

— Termenul este scurt. 

— Mie îmi spui? mormăi el. 

Două lovituri discrete în ușă le întrerupse dialogul. Ușa se deschise 
aproape în același timp și apăru capul Celestei. 

— Fric, ai uitat de Brad Weston. 

Și la ora unsprezece, îl vei primi pe inginerul de la transmisiuni. 

Secretara dispăru la fel de rapid cum apăruse. 

— La dracu, înjură Eric sărind în picioare. Vino cu mine, Maggie. 

— Nici vorbă. 

Mirat, Eric ridică sprâncenele. 

— Brad este un expert în fibre de sticlă. Or, este un material 
asemănător cu cel pe care intentionez să-l folosesc pentru antena mea. 
Dacă nu merg să-l văd pe acest specialist acasă la el, va pleca pe râu. 

Și în faţa surprinderii lui Maggie, el explică: 

— Soţia lui împreună cu el construiesc și testează catamarane de curse. 
El a consimţit să mă primească. Nu pot să-l las să aștepte. Sunt prins în 
exterior până diseară. Vom discuta între două întâlniri. 

Maggie nu se mișcă din scaunul ei. 

— N-am venit aici ca să asist la discuţii tehnice. 

— Dar trebuie să abordăm împreună numeroase subiecte, protestă el, 
surprins de refuzul ei. 

— Tocmai. Conversaţiile noastre sunt prea serioase pentru a avea loc 
alergând între două întâlniri. 

— Vom câștiga timp. 

— Nu insista, spuse ea, cu fermitate. Trimite-mi-o pe Celeste și voi cere 
ce am nevoie pentru ancheta mea. M-am săturat să urc cu dumneata în 
cer sau să-mi forţez vocea pentru a domina zgomotul mașinilor. Voi lucra 
aici. El păru nemulţumit. 

— Nu voi fi aici, nici măcar pentru a prânzi cu dumneata, spuse el ca 
şi cum această precizare era partea cea mai importantă din programul ei. 

— Celeste îmi va aduce sandvișuri și o cafea. Voi examina registrele de 
conturi. Astfel, la sfârșitul zilei, poate voi avea o mică idee despre șansele 
dumitale. 

El cedă fără plăcere. 

— Faci cum vrei! Voi da ordine să ai tot ce-ţi trebuie. Atunci, pe diseară, 
la ora șapte? 

Ea dădu afirmativ din cap. 

După plecarea lui, Maggie avu impresia că lumina din birou se 
stinsese. Era o senzaţie dezagreabilă. 

Când Celeste reapăru, Maggie era încă amețită de vorbăria lui Eric. 

— Așa este adesea? întrebă ea. 

— Întotdeauna. Programul lui este un dezastru. Cum ora nu are decât 
șaizeci de minute, este permanent în întârziere... De care dosare aveţi 
nevoie? 

Sprijinindu-se de pervazul ușii, secretara continuă: 

— Eric mi-a spus să te ajut și să răspund la toate întrebările. Pot chiar 
să-ți furnizez câteva lămuriri confidentiale. Are treizeci și cinci de ani. 
Studiile superioare le-a abandonat după trei ani, nerăbdător să-și pună 
cunoștințele în practică fără să aștepte diplomele universitare. Are talent 
în electronică, îi place aviația, adoră copiii și n-a fost niciodată căsătorit. 

Lui Maggie îi era greu să-și ascundă nerăbdarea. 

— Pasionant. Dar nu este tocmai ce doresc să știu. 

— Ştiu, admise Celeste. Dar n-am putut să rezist tentatiei de a-i lăuda 
calitățile personale. 

— Eşti atât de nerăbdătoare să-l vezi căsătorit? 

— Are puţin prea mult tendinţa de a veni să împărtășească propria mea 
viață familială... Nu, sunt nedreaptă. El participă din plin la cheltuielile de 
hrană. Dar singurătatea lui mă neliniștește. Johnson's Bridge este un 
orășel mic. Dacă n-ai legături cu nimeni, treci drept un original. Singurele 
lui distracţii sunt câteva seri la "Căruţa veche". 

— Mi-a vorbit despre ea. Ce este? 

— Un local popular care a recreat atmosfera vechii Americi a 
cowboylor. Mâncarea este simplă și savuroasă. Se dansează cadrilul de 
altădată. 

Maggie zâmbi, amuzată. 

— Eric vrea să mă ducă acolo, astă-seară. N-am dansat niciodată 
cadrilul. 

— Vei învăţa repede, spuse Celeste. 

— Cum trebuie să mă imbrac? 

— Cu o bluză și o fustă rustică, dacă ai. Dar blugii vor fi perfecţi... 

Telefonul sună în biroul vecin. Celeste alergă să răspundă. Maggie 
rămase singură o clipă. Visătoare, se legănă în vechiul fotoliu. Dar acesta 
trosni, ca și cum ameninţa să se prăbușească. 

Tânăra femeie rămase nemișcată. Discutia cu Celeste o abătea odată 
mai mult de la hotărârea sa. Contabilitatea uzinei era departe de mintea 
ei. Își amintea ochii mângâietori albaștri și se gândea la senzaţia celor două 
braţe solide în jurul taliei sale. 

Cu disperare, încercă să-și recapete luciditatea. De la moartea lui 
Wally, ţinuse bărbaţii la distanță. De ce să se schimbe? Când voia, știa să 
se poarte atât de rece încât să-și piardă toată seductia. 

În misiunea care-i fusese încredinţată, nu trebuia mai ales să se 
angajeze sentimental. Banca conta pe ea pentru a prezenta un raport 
impartial. Walter Callahan și John Murchison n-ar risca două milioane de 
dolari fără a avea în schimb referinţe solide. 

Maggie își opri mintea să rătăcească. Cu o mână fermă, întocmi lista 
documentelor pe care trebuia să le examineze înainte de a furniza 
patronilor ei o primă dare de seamă. 

Lucră toată dimineaţa cu registrele aduse de Celeste. Contabilitatea 
era ținută corect. Dar întreprinderea lâncezea. 


48 SUSAN BARRIE 


Timpul trecu atât de repede, încât tresări când îl zări pe Eric în 
deschizătura ușii. Timp de trei ore, reușise să-l uite. De aceea, vederea 
ochilor lui zâmbitori și surâsul lui luminos îi produse o plăcere aproape 
dureroasă. 

— Dispun de cincizeci de minute de libertate. Să prânzim împreună, 
propuse el. 

— Da, cu condiţia să nu mă ridici în aer, spuse ea vesel. 

Îşi puse notele într-un sertar pe care-l închise cu o cheie. Eric se abtinu 
de la orice observaţie, dar privirea lui se întunecă. 

La cantină, aleseră câte un sandviș cu jambon și un pahar cu lapte. 
Odată asigurat prânzul, ieșiră afară, răspunzând prietenește salutului 
muncitorilor. 

Eric o duse pe tânăra femeie în direcţia parcării. Se așezară pe iarba 
unui taluz și se sprijiniră cu spatele de trunchiul aspru al unui arțar. 
Copacul îi izola de priviri curioase. 

— Ai lucrat bine? întrebă Eric. 

— Da. 

— Care este verdictul? 

— Nu fi nici grăbit, nici îngrijorat, ocoli ea răspunsul. 

Fl pocni din degete în semn de nerăbdare. 

— Nu înţelegi că sunt bolnav de neliniște? Tot viitorul meu depinde de 
decizia ta. 

— Nu este decizia "mea", rectifică ea. Până acum, n-am remarcat nimic 
negativ. Mă mir doar că, fără să fi obținut finanţarea proiectului tău, te-ai 
îndatorat pentru a cumpăra cincizeci de hectare de teren agricol. 

Privirea lui Eric deveni visătoare, ca și cum vedea uzina terminată. 

— Succesul surâde îndrăzneţilor, nu? Terenul era de vânzare la licitaţie. 
Am profitat de ocazie. 

— Ai într-adevăr nevoie de două milioane de dolari? Este o sumă 
enormă... 

— Pe măsura proiectului meu, preciză el. Ți-am spus. În ţara noastră, 
pentru reușită, trebuie să vezi lucrurile în mare. Am prevăzut totul, chiar 
și termenul de livrare a primelor antene. În acest timp, înainte chiar de a 
realiza cel mai mic beneficiu, va trebui să asigur salariile și cheltuielile 
generale. 

— Te-ai angajat într-un pariu formidabil. De ce? 

— Crezi că ştiu? Nevoia de a crea, probabil. Fac parte din categoria 
câştigătorilor. Am intuiţia că produsul meu va cunoaște un succes 
fulgerător. Henry Ford trebuie să fi avut același presentiment când a lansat 
primul său automobil pe piață. 

Râse încet. 

— Şi fireşte, aspir să devin la fel de bogat ca el. 

Maggie clătină din cap cu un aer dubitativ. 

— Drumul dumitale riscă să fie mai dificil decât al lui. 

— Vom vedea, spuse el, nepăsător. 

Mâncarea terminată, se ridicară. Se găsi deodată blocată de Eric lângă 
copac, fără să se poată degaja. 

— Maggie, îmi placi, murmură el cu o voce scăzută, senzuală. 

Îi ridică bărbia și o sărută înainte ca ea să aibă timp să reacționeze. La 
contactul buzelor calde peste ale ei, Maggie simti cum frumoasele ei 
hotărâri se fac țăndări. Se tulbură, cuprinsă de ameţeală. Copleșită de o 
ardoare subită și incontrolabilă, răspunse cu pasiune sărutului. El îi 
mărturisi într-un suflu: 

— M-am gândit la tine toată dimineața. 

Ea se încordă puţin și protestă: 

— Facem o greșeală, Eric. 

— Crezi că este într-adevăr o greșeală? 

— Da. 

Fa își reproşa slăbiciunea. Într-o tresărire de curaj, reuși să-l respingă. 
Dar rămânea prizonieră braţelor care o tintuiau de copac. 

— Lasă-mă, îl imploră ea. Nimic bun nu poate ieși dintr-o aventură 
între noi. 

Fl o privi cu atenţie. 

— Trebuie să fi fost profund rănită, Maggie. Ce ti s-a întâmplat? 

Ea întoarse capul, ferindu-se de capcana ochilor albaștri. 

— Nu mă întreba, te rog. 

— Foarte bine, spuse el dându-i drumul. Vom vorbi mai târziu despre 
toate astea. Voi veni să te caut la motelul tău, astă-seară la ora șapte. Eşti 
încă de acord? 

— Da, spuse ea aproape fără voia ei. 

Se îndepărtă de ea cu pași mari, fără să se întoarcă. Maggie simţea că 
e gata să plângă. 

Puțin mai târziu, regăsi cu ușurare refugiul biroului ei. 

Cum să rămână imparţială când era răvășită de o pasiune furtunoasă? 
Voia să-l ajute pe Eric în ciuda numeroaselor argumente care pledau 
contra lui. Dar știa din experiență că bancherii nu se încurcau în 
sentimente. Ei pretind garanții serioase. Dacă Eric obținea împrumutul, va 
fi numai datorită valorii proiectului lui. 

În timp ce scotea notițele din sertar, avea impresia penibilă că este 
prinsă între ciocan și nicovală. Oricum, ea va fi cea care pierde. Uzina avea 
de înfruntat luni dificile. Eric era dator vândut cumpărând terenul. Ea era 
singura care știa, bineînțeles. Dar dacă prezenta un raport favorabil 
trecând aceste fapte sub tăcere, risca să-i vadă pe Walter Callahan și John 
Murchison făcând o verificare a raportului ei. Și-ar pierde imediat poziția. 

Dar, pe de altă parte, dacă concluziile ei erau prea severe, nici un 
împrumut nu va fi acordat. Atunci, ce s-ar întâmpla cu acest adorabil 
nebun de Eric? 

Cu capul plin de gânduri confuze, Maggie se cufundă în lucrul ei. 


Capitolul 4 


Îşi netezea părul pentru a-l înnoda într-o coadă de cal când se bătu în 
ușa camerei ei. 

Surprinsă, își privi ceasul. Eric niciodată punctual? Celeste se înșelase. 
Astă-seară, sosise înainte cu cinci minute. 

— O clipă! strigă ea. 

O ultimă privire în oglindă. Purta peste blugi o bluză de in cu broderii 
multicolore. Răscroiala gâtului în unghi ascuţit se ajusta pe umeri prin 
pliuri elastice. Îi plăcea mai puţin coafura, dar nu mai avea timp s-o 
schimbe. Ce idee să-şi prindă părul roșcat în spate! Își amintea de o cină 
unde trebuise să înfrunte un viitor client al băncii. Pentru a-l ţine la 
distanță, își luase aerul cel mai sever. Stratagema reușise. 

Dar în seara asta, voia oare într-adevăr să adopte o atitudine distantă 
faţă de gazda ei? 

Nu, hotărî ea. Nu va lăsa totuși ca lucrurile să meargă prea departe. Va 
rămâne prudentă. În această afacere, orice angajament personal era 
eliminat. 

Își strânse răscroiala bluzei pentru a diminua decolteul. Un ultim fard 
ușor pe pleoape și se îndreptă spre ușă. 

Cu blugii ajustaţi pe șoldurile înguste, Eric era impresionant în costum 
de cowboy. O cămașă ecosez, strânsă la gât cu o bandă de piele, se 
modela strâns pe pieptul lui. O pafta de argint, gravată cu inițialele lui, 
servea de cataramă la centura lui. 

Maggie simți că i se clatină hotărârile de prudență. 

— Splendid! exclamă ea. Nu-ţi lipsește decât pălăria. 

— Uniforma nu este obligatorie, replică el râzând. 

Și întrebă imediat, ca și cum această problemă îl obseda: 

— Cum stai cu munca ta? 

— Avansează, spuse ea cu prudență. 

Ea încerca în zadar să prindă în jurul gâtului un lanţ împodobit cu un 
pandantiv. Frumoasă ocazie să-și plece capul. 

— Lasă-mă pe mine, propuse Eric. 

Maggie se înfioră la contactul degetelor lui abile pe ceafa ei. 

După ce termină, el își alunecă insidios palmele pe umerii ei pe 
jumătate goi, îndepărtând astfel decolteul corsajului. 

Ea se eliberă și-l reajustă ostentativ. 

Cu un zâmbet ambiguu pe buze, Eric o contemplă pe tânăra femeie. 

— Gata? 

— Da. 

Își luă şalul de cașmir alb. EL i-l luă din mâini și, cu un gest învăluitor, 
i-l puse pe umeri. 

Își dădea oare seama de brusca răbufnire de dorință pe care o stârnea 
în ea? 

Afară, după ce închise ușa, Maggie se opri să respire profund. Aerul 
proaspăt mirosea delicios. Privi de jur-imprejur. 

— Fără elicopter? îl tachină ea. 

— Există limite pentru orice performanță. 

— Este totuși o noapte magică pentru a zbura, remarcă ea. 

Coline albăstrui își profilau crestele pe un cer care oferea toate 
nuanțele de la mov la albastru închis. La vest, o urmă de nori roșiatici sub 
ultimele licăriri ale soarelui. 

Ea se așteptase la o mașină sport cu linii futuriste. Ori, el o conduse în 
fața unui cupeu vechi din anii treizeci. În crepuscul, radiatorul strălucea 
din toate alămurile. Aripile ieșeau în afară și roțile erau cu spiţe. 

Instalarea în interior cerea o supleţe de campion. Maggie avu impresia 
Că se așază direct pe drum, atât de joase erau scaunele. 

Îşi prinse centura, întrebându-se dacă Eric manevra volanul cu aceeași 
dezinvoltură precum comenzile elicopterului. 

Răspunsul veni imediat. Demarajul o lipi de spătarul scaunului, 
aruncându-i capul spre spate. Fiecare asperitate a șoselei se repercuta 
până în maxilarele ei. 

Dar prima spaimă trecută, se obișnui repede cu vehiculul și cu şoferul. 
Regăsindu-și vocea normală, comentă: 

— Frumoasă mașină! Ai scos-o dintr-un muzeu? 

EI râse. 

— Am descoperit-o în fundul unei ferme. Cu pneurile dezumflate, 
ruginită, acoperită de găinaț, servea de coteţ pentru păsări. Mi-a trebuit 
trei ani s-o repun în funcţiune. 

Ea mângâie cu un deget respectuos tabloul de bord din acaju lustruit. 

— Rezultatul este la înălțimea eforturilor, spuse ea cu admiraţie. 

EI trecu pe sub calea rapidă spre New York și se angajă pe o șosea care 
şerpuia pe coastele unei coline. O vale se deschidea la dreapta lor. Lumini 
izolate străluceau la marginea câmpiilor deja întunecate de noapte. 

Maggie se gândi la vietile liniștite ale oamenilor care locuiau acolo. În 
acest moment, în jurul fermelor, doar șuieratul vântului deranja liniștea. 

Îşi ridică privirea. 

O stea apărea între două creste. Prima stea a serii. 

Maggie își dori în taină ca tandreţea lui Eric faţă de ea să nu fie dictată 
de nici un calcul. 

— Îti mişti buzele ca şi cum ai murmura o rugăciune, remarcă el. 

Ea tresări și aruncă o scurtă privire spre prăpastia care se deschidea în 
dreapta lor. 

— În loc să întorci capul spre mine, priveşte mai degrabă drumul! 

— Ce dorinţă ţi-ai pus? 

— Pentru a reuși, o dorinţă trebuie să rămână secretă. 

Ea se cramponă de scaun, în timp ce el trata un viraj cu frâna. Un 
kilometru mai departe, mașina intră într-o parcare spațioasă, înconjurată 
de o împrejmuire care amintea de ţarcurile de vite din westernuri. 

"Căruţa veche" era o cabană mare din lemn. O firmă cu neon îi 
semnala de departe existența. 

— Bună seara, Susan, spuse cu familiaritate Eric gazdei care îi 
întâmpina. Mi-ai rezervat o masă? 

— Da, domnule Neilson. Acolo, lângă fereastră. 

Maggie examina interiorul cu curiozitate. Vasta sală rustică era 
amenajată cu gust. Vechi roţi de căruță serveau drept candelabre. Hamuri 
vechi și o mulţime de obiecte de aramă și de cositor decorau pereţii. 
Perdele de creton cu flori împodobeau ferestrele. 

Majoritatea meselor, deja ocupate, erau dispuse în jurul unui ring de 
dans. O estradă aștepta muzicanți. 

Maggie alese pui fript. Eric, un hamburger. Salata proaspătă și 
crocantă, venea desigur din grădina vecină. 

O tartă cu mere încheie masa pe care o stropiră cu un vin excelent de 
California. 

— O încântare, această cină, comentă Maggie. 

— Și o sursă de calorii pentru ce va urma, adăugă Eric arătând chitariștii 
şi violoniștii care își acordau acum instrumentele. 

— Eu nu cunosc primul pas al square dance, protestă ea, când 
însoțitorul ei o conduse spre ring. 

— Destinde-te, o sfătui el. Ai vreo cincizeci de figuri de învăţat. 

Ea îl privi uluită. 

— Treizeci sunt mai curând ușoare, adăugă Eric pentru a o încuraja. Să 
începem cu prima. 

— Oh, Dumnezeule! oftă Maggie. 

Fric o linişti. 

— Nu numai că pașii sunt simpli, dar la început, ritmul este foarte lent. 
Muzicantții ştiu că, în fiecare seară, există începători care nu trebuie 
descurajati. 

Experienţa o învățase pe Maggie că era zadarnic să-i ţină piept lui Eric 
când hotărâse ceva. Ei luară loc în fața unui alt cuplu. Aparent, toată lumea 
se cunoștea. 

— Hei, Neilson, lansă o voce, avansează proiectul tău de expansiune? 

Așadar, toată regiunea era la curent! Maggie resimţi un pic de 
neliniște. Ar fi preferat ca afacerea să rămână secretă până la încheierea ei. 

Spre marea ei ușurare, îl auzi pe Eric răspunzând evaziv. 

Primele acorduri ale unei bucăți antrenante puseră capăt schimbului 
de cuvinte. 

Eric avea dreptate. Pașii, foarte simpli, evocau pe cei din cadrilul de 
altădată. Figurile, spate în spate sau faţă în faţă, alternau cu piruete mai 
moderne. Maggie îi imita pe vecinii ei. 

Acorda toată încrederea lui Eric când o făcea să se întoarcă pe sub 
braţul lui ridicat. 

Ritmul se acceleră. Maggie îl urma râzând. 

La prima pauză a orchestrei era frântă de oboseală, dar foarte mândră 
de isprava ei. 

— Pentru o începătoare, te-ai descurcat bine, observă Eric ștergându-și 
fruntea cu o batistă mare. 

Maggie înghiți conținutul paharului ei. 

— UB Eu care mă credeam sportivă, îmi dau seama de lipsa mea de 
antrenament. 

— Vrei să respiri putin aer curat? 

— Cu plăcere. 

El făcu semn chelneriţei să le păstreze masa. În trecere, luă șalul lui 
Maggie pe care-l păstră în mână. 

Afară, înaintară încet sub cerul presărat cu stele. Câteva perechi 
avuseseră aceeași idee ca ei. Eric se îndepărtă și o duse pe tânăra femeie 
spre gardul parcării. 

Unul lângă altul, se sprijiniră cu braţele de bariera de lemn. Priviră un 
moment valea unde câmpiile se etalau ca niște pete clare în mijlocul 
pădurilor. Maggie se înfioră. 

Eric îi puse șalul pe umeri, apoi își strecură un braţ în jurul taliei ei și 
o trase mai aproape de el. Ea se simţi brusc fericită, destinsă, în siguranță. 
Această impresie o ajută să-și înăbușe mica voce deranjantă a conștiinței. 

— Ţi-e destul de cald? se interesă el. 

— Acum, da. 

ÎL privi. Lumina lampadarelor îndulcea liniile feţei lui. Fascinată, 
Maggie rămânea nemișcată, incapabilă să articuleze un cuvânt sau să facă 
un gest. 

EI își înclină încet capul spre ea. Timp de o clipă, buzele lui Eric 
păreau să le caute pe ale ei. Ele îi atingeau gura, fără să pună stăpânire pe 
ea. 

Atunci, ametită de dorinţă, ea își înnodă braţele în jurul lui, în timp ce 
corpul se apropia de al lui. 

Eric o sărută cu înflăcărarea pe care o punea în tot ce întreprindea. 
Maggie nu încercă să-l respingă. Dimpotrivă, întoarse ușor capul, pentru 
a-i răspunde cu aceeași ardoare. 

Farurile unei mașini părăsind parcarea îi surprinseră. Se despărțiră. Cu 
inima bătând repede și cu picioarele moi, Maggie se întreba prin ce 
miracol se ținea încă în picioare. 

— Ne-am pierdut capul, protestă ea. 

Noaptea îi învălui din nou. Eric vru s-o reia în brațe pe tânăra femeie. 
Într-un ultim reflex de apărare, ea arătă cabana de unde răzbăteau 
acorduri antrenante. 

— Orchestra cântă din nou, spuse ea cu o voce răgușită. 

— Vrei să te întorci să dansezi? 

— Da, minţi ea. 

Să se piardă în zgomotul și agitația generală i se părea în acest moment 
singurul mod de a-și păstra capul pe umeri. 

În mod curios, picioarele care de-abia o duceau afară, își regăsiră pe 
pistă destulă vigoare pentru a urma ritmul îndrăcit al cadrilului. 

Dansară până la ora două dimineaţa. La "Căruţa veche, seratele se 
încheiau cu ritualul "Noapte bună, Irina" o melodie melancolică, intonată 
de toată asistenţa. Maggie o cunoștea. O cântară împreună, cu impresia că 
orele se scurseseră prea repede. 

Mai târziu, când el opri mașina în faţa intrării motelului, Eric o trase 
din nou lângă el. Învinsă de propria sa dorinţă, se abandonă torentului de 

senzaţii care o exaltau. Savura buzele lui Eric, mirosul lui, forța îmbrățișării 
lui. Dar în sinea ei, ceva se opunea. 

Reuși să se îndepărteze de el. 

— Noapte bună, murmură ea mângâind cu un deget buzele iubite. 

Deschise imediat portiera și părăsi mașina cu supleţe. 

Dar agilitatea lui Eric o egala din plin pe a ei. Urcă alături de ea treptele 
terasei care duceau la camera ei. 

— Fără tine, noaptea nu poate fi bună, murmură el cu o voce înăbușită. 

— Va fi, spuse ferm Maggie. 

Mâinile lui Eric îi ardeau talia. Dar își înăbușea cu prețul unui efort 
imens ardoarea care o devora. 

— Lasă-mă să intru, o rugă el. 

— Nu... Te rog, nu insista. 

Un nod amar de frustrare îi bloca gâtul. Dar era hotărâtă să reziste. 

— De ce acest refuz? întrebă el, surprins. 

— Mi-a fost încredinţată o misiune. Nu vreau să las ca sentimentele să 
intervină în muncă mea. 

El se încordă. Maggie avu impresia că lui acest punct de vedere îi 
scăpase. Într-un anumit mod, era liniștitor. El nu încercase s-o seducă 
pentru ca ea să-i influenţeze favorabil pe patronii ei. 

— Nu poți separa munca de sentimentele tale? bombăni el. 

— Nu, Eric. 

Strângerea brațelor lui slăbi. 

Dacă ar fi insistat, Maggie ar fi avut curajul să-i refuze ușa? 

Întrebarea trecu prin mintea tinerei femei. Fu ușurată că nu trebui să 
răspundă. 

— Atunci, pe mâine, spuse el. 

O părăsi fără să adauge nimic. 

Singură în camera sa, Maggie își examină faţa în oglindă. Obrajii ei nu 
fuseseră niciodată atât de roșii, buzele atât de umflate. Își dominase 
dorința, dar nu era mai fericită pentru asta. Găsea chiar singurătăţii sale 
gustul amar al înfrângerii. 

În patul ei, lăsând în jos cearșaful de pe umeri, se gândi deodată la 
Wally. De trei zile, nu se mai gândise la el. Simti un val de vinovăţie. Apoi 
se stăpâni. Era o prostie să-i compare pe Wally și Eric. Erau la fel de 
deosebiți ca ziua de noapte. Al doilea simboliza francheţea, aventura 
împinsă până la delir. Primul fusese un personaj complicat, ascuns, 
narcisit. 

După seara de la "Căruţa veche", gusturile lui Maggie o duceau mai 
degrabă spre nesăbuință. 

Ameţită de oboseală, adormi aproape imediat. 


KKK 


Se trezi puţin după revărsatul zorilor. Câteva ore de somn îi 
redăduseră luciditatea. Plecă pe bicicletă spre uzină, mai decisă ca 
niciodată să păstreze distanța faţă de Eric. 

Soarele matinal înroșea fațadele de cărămidă ale caselor. Multe dintre 
ele încă nu-și deschiseră obloanele. Maggie era fericită să respire aerul 
curat. Mirosuri de foc de lemne și de iarbă udă îl parfumau. 

Eric sosise înaintea ei. Îi recunoscu mașina în parcarea uzinei. La 
gândul să-l reintâlnească, simti un elan de bucurie umflându-i inima. 

Cinci minute mai târziu, iritarea îi domina celelalte sentimente. Eric se 
instalase fără jenă în camera pe care i-o rezervase. 

Îşi adaptase fotoliul care pe ea o necăjea și se legăna înainte și înapoi, 
frunzărind o revistă. 

Maggie își puse cu putere geanta diplomat pe birou. 

— Cum ai făcut? 

El o privi pe deasupra revistei. 

— Să fac ce? 

— Cum ai reparat acest fotoliu afurisit? Era bun pentru aruncat la 
gunoi. 

— Bună ziua, Maggie, spuse el pe un ton al cărui calm contrasta cu 
nervozitatea tinerei femei. În privința fotoliului, este vorba de o simplă 
chestiune de abilitate. Am numeroase talente. Te îndoiai? 

Ochii albaștri sclipeau de maliţiozitate. EI se aplecă înainte, prinse 
încheietura lui Maggie și o forță să ocolească masa pentru a veni lângă el. 

Contactul degetelor lui o cufundă în apa albastră a privirii sale și 
hotărârile tinerei femei se spulberară. 

— Care sunt celelalte talente ale tale? întrebă ea, jumătate râzând, 
jumătate supărată. 

Întrebarea nu trebuia pusă! 

EI sări în picioare, o strânse în braţe și o sărută. Sărutul lui avea aceeași 
savoare ca cel din noaptea trecută. 

Ecoul îndepărtat al pocnirii unei uși îi despărți unul de altul. 

— În această dimineață, nu rămân decât o oră sau două, anunţă ea. 
Doar cât să termin primul meu raport. Trebuie să plec la New York. 

Eric o privi fără să înţeleagă. 

— Tu... ai terminat? bâigui el. 

Bâlbâiala lui dezvăluia cât era de tulburat. 

— L-am promis domnului Callahan o primă dare de seamă în patru zile. 

— Și telefonul, la ce servește? 

— Nu este atât de simplu. Trebuie de asemenea să discut cu 
administratorii băncii. 

— Ce le vei spune? 

Sprâncenele încruntate îi trădau neliniștea. 

Maggie o luă pe ocolite. 

— Mi s-au acordat opt zile pentru misiunea mea. Termenul este prea 
scurt. Le voi cere o prelungire de două sau trei săptămâni. 

Se feri să adauge că avusese ideea să abandoneze studiul dosarului. La 
trezire, decizia sa era luată. 

O să-i ceară lui Walter Callahan să trimită un alt expert în locul ei. 

Tot drumul lung care despărțea motelul de uzină, adunase în cap un 
număr de scuze întru totul valabile. 

Și când îl revăzuse pe Eric, zâmbetul lui seducător și strălucirea privirii 
lui, ştia că va reveni la Johnson's Bridge. Era ca un fluture în faţa unei 
flăcări. În ciuda piedicilor care o pândeau, își va îndeplini misiunea până 
la capăt. 

Lumina strălucea din nou în ochii industriașului. 

— Adevărat? Ai de gând să-ţi prelungești șederea? 

— Da. Vreau să am timp să examinez temeinic proiectul tău. Trebuie 
de asemenea să discut cu responsabilii locaţiilor, să văd dacă există 
posibilităţi de schimbare dintr-un teren agricol într-o uzină industrială... 

— Asta ne promite săptămâni agreabile, observă Eric, vizibil bucuros. 

Ea preferă să ignore subinţelesurile comentariului lui. 

— Nu voi reveni la hotel. Creditul care-mi este acordat pentru 
în regiune? 

— Vei fi binevenită acasă la mine, spuse repede Fric. 

— Mă îndoiesc. 

— Oferta mea este sinceră. Am o casă mare și frumoasă, cu multe 
camere... 

— Cu două paturi? îl ironiză ea. 

Ea izbucni în râs. 

— Maggie, mă provoci. Ori, eu eram serios. Te primesc cu plăcere. 

— Nu cred că patronii Callahan și Murchison ar aproba. Oricum, 
trebuie să mă întorc acasă pentru weekend. Onyx mă așteaptă. 

EI făcu ochii mari. 

— Onyx? 

— Pisoiul meu, îi explică Maggie. Un pisoi negru ca piatra cu același 
nume. 

— ÎI voi primi cu bucurie. 

— Îi voi spune, promise ea cu solemnitate. 

— Acum că am aranjat cazarea ta... 

Fa îl întrerupse. 

— Nimic nu este aranjat. Voi lua o decizie la întoarcere. 

Ea scoase niște hârtii din servieta diplomat și adăugă: 

— Până atunci, îţi voi cere două semnături. 

EI privi hârtiile cu neîncredere. 

— Ce este? Condamnarea mea la moarte? 

— O simplă formalitate, explică ea. O primă aprobare pentru a 
continua studiul situaţiei tale. 

Ea preciză foarte repede: 

— Nu te bucura. Asta nu înseamnă nicidecum că vei obține cele două 
milioane de dolari. 

Eric o privea cu pleoapele pe jumătate închise. 

— Dacă înţeleg bine, ești plasată totuși în tabăra mea. 

Dumnezeule! De ce nu admitea că nu-și face decât munca de expert? 

Dorinţa ei pentru el nu influențase nicidecum un raport obișnuit. 

— Citeşte, îl sfătui ea. 

EI studie termenii cu atenţie, apoi semnă cele două exemplare. Când 
i le întinse lui Maggie, fața lui avea o expresie gravă. 

— După text, accept să fiu sub microscop. Dar dinspre partea ei, banca 
nu-mi garantează că voi obţine imprumutul. 

— Exact. Nu pot face nimic, Eric. Mulți candidați nu trec nici măcar de 
această primă etapă. 

— Sunt recunoscător că m-ai ajutat s-o trec. 

— Nu mi-am făcut decât meseria, Eric. 

Ea se instală în fotoliu. Eric îi strânse cu afecțiune umărul. Contactul 
cu mâna lui întări în mod deosebit decizia lui Maggie să nu abandoneze. 
Era ca și cum Eric devenise elementul temeinic din universul ei. 

— Presupun că pleci înainte de prânz? sugeră el. 

— Da, spuse ea, evitându-i privirea. Dar voi reveni luni sau martea 
viitoare. 

— Atunci, vom pleca fiecare la treaba noastră. O întâlnire mă așteaptă. 
Pe curând, Maggie. 

Sosirea Celestei îi împiedică să schimbe un ultim sărut. 


Capitolul 5 


Weekendul fu lung și posomorât. 

Miercuri după-amiază, Maggie părăsi ușurată New Yorkul. Trei ore 
mai târziu, îşi gara mașina în parcarea uzinei. Ploua. Începând de 
dimineață, cerul era acoperit de nori mari cenușii. 

Eric era la telefon, în biroul lui. Părul lui blond îi apăru lui Maggie ca 
o rază de soare. O zări pe tânăra femeie prin ușa deschisă. Fără să-și 
întrerupă conversaţia, îi făcu semn să se apropie. 

Maggie intră. Puse jos un coșuleț închis și rămase în picioare, 
așteptând ca Eric să termine cu interlocutorul lui. 

Părea nemulțumit. 

— .... îmi veţi livra cablurile mâine dimineaţă, la ora opt, ordonă el pe 
un ton tăios. Dacă furnizorii mei nu-și respectă angajamentele, cum vreţi 
să-mi servesc clienţii la datele convenite? Mâine dimineaţă la ora opt, 
repetă el. Și închise telefonul fără să aștepte răspunsul. 

Înainte ca Maggie să deschidă gura, spuse pe un ton liniștit, dar și mai 
dojenitor: 

— Și tu ţi-ai uitat promisiunile. Trebuia să revii cel târziu ieri. 

Se ridică, adăugând: 

— Mi-ai lipsit Maggie. 

Îşi strânseră mâinile. Biroul lui Eric era un ieșind în interiorul uzinei, 
printr-un fel de cabină cu geamuri. Trebuia să-și supravegheze atitudinea, 
dar ochii lor se privită lung. 

Emoţionată, ea preciză că nu absentase decât cinci zile în loc de patru. 

— Mi s-au părut luni, protestă Eric. Ce ai în acest coș? 

Maggie se străduia să-și domine tulburarea. Apropierea de Eric făcea 
să-i tresară inima. 

Nu trebui să răspundă la întrebare. Un mieunat jalnic scăpă din 
închisoarea de răchită. Când Onyx voia, strigătul lui atingea note ascuţite 
insuportabile. 

— De ce-l închizi pe acest biet animal? 

— Acest biet animal, cum spui, are gusturi de monarh independent. E 
se crede stăpân peste tot unde se găsește. Dacă îi redau libertatea, va fi o 
catastrofă. Numai Dumnezeu știe unde se va duce să se plimbe! 

— Închide măcar ușile biroului, obiectă Eric. 

În acest moment, Onyx își dădu propria părere. Scheunatul lui era un 
apel la ajutor. 

— Dă-i drumul, o rugă Eric. Face tot atâta zgomot ca o sirenă. Nu 
putem discuta cu un acompaniament atât de strident. 

Maggie protestă. 

— Am venit doar să-ţi semnalez întoarcerea mea. Am închiriat un 
apartament și am intenţia să-mi petrec restul serii pentru a mă instala. 

Dar Onyx protestă din nou. 

— Nu-i plac prea mult călătoriile, recunoscu Maggie. 

— Tocmai, lasă-l să-şi dezmorțească labele. 

În timp ce Eric închidea toate ieșirile, Maggie eliberă animalul. Cu 
ochi scânteietori și cu părul zbârlit, Onyx o privi pe Maggie cu un aer 
dușmănos înainte de a se îndepărta de ea cu dispreţ. 

— Mi-am subinchiriat apartamentul din New York îi explică ea. N-am 
avut altă soluţie decât să-l aduc pe Onyx la Johnson's Bridge. 

Cu o săritură suplă, pisoiul ateriză pe biroul lui Fric. Cu coada în aer 
și lăbuţele prudente, adulmecă tot ce se găsea în jurul lui. 

— Cum te simţi, Onyx? îl întrebă Eric pe un ton respectuos. 

Imperial, cu blana mătăsoasă redevenită netedă, animalul binevoi să 
se așeze. Eric îi scărpină capul între urechi. Un tors de satisfacție răspunse 
la mângâierea lui. Onyx întoarse capul spre Maggie. Ea primi mesajul. 
"Așa îmi place să fiu tratat" îi spuneau ochii lui aurii. 

O amintire îi reveni în gând. Onyx nu se înțelesese niciodată cu Wally. 
Tânăra femeie atribuia antipatia animalului pentru logodnicul ei 
legendarei independente a felinelor. Atunci, de ce în fața lui Eric părea 
gata să se rostogolească pe spate? 

Eric o privi pe Maggie. 

— Cum ai găsit New Yorkul? 

— Incomod, murdar și zgomotos. 

— Nu m-am îndoit niciodată, se îngâmfă el. 

— Orașul are și părţi bune, protestă Maggie. 

— Sunt sigur, fiindcă am în faţă cea mai frumoasă dintre produsele lui, 
încuviinţă el cu o licărire de admiraţie în ochi. 

— Complimentul este abil, comentă Maggie în defensivă, dar... 

Eric o întrerupse. 

— Care a fost verdictul celor de la Callahan și Murchison? 

Întrebarea, puţin prea rapidă, trezi vechea neîncredere a lui Maggie, 
care răspunse pe un ton distant. 

— Faptul că am revenit dovedește că afacerea este pe un drum bun. fti 
voi da o copie a scrisorii de deschidere a dosarului. 

Eric reflectă un moment. 

— Pari deosebit de prudentă, spuse el în fine. Ti-a fost greu să-ți 
convingi patronii? 

— N-au manifestat un entuziasm debordant. Unii administratori au 
emis chiar rezerve. 

— În legătură cu ce? 

Maggie ezită. Trebuia oare să-i vorbească despre conflictul care-l 
opunea pe Walter Callahan de asociatul lui John Murchison? Al doilea nu 
se încredea decât în bilanţuri. Primul, mai intuitiv, simţea înainte dacă o 
afacere avea sau nu șanse de reușită. Administratorii aparțineau uneia sau 
celeilalte tabere. Dar toţi ridicaseră aceeași obiecție. 

Tânăra femeie se abţinu să-i dea prea multe detalii. Ea își spuse că 
numai criticile dosarului îl interesau pe Eric. 

— Obstacolul vine mai ales din opoziţia locală fată de proiectul tău. 
Construirea unei uzine pe terenuri stabilite drept agricole, pare 
problematică. 

— Asta nu este decât o chestiune de timp. Voi reuși să conving 
comitetele, ca și consiliul municipal. Voi angaja o numeroasă mână de 
lucru. De aceea, ei au tot interesul să claseze terenul meu drept zonă 
industrială. 

— Există şi problema pieţei potenţiale a produselor tale și publicitatea 
pe care o vei alege ca să le faci cunoscute. 

Rezuma într-o frază ore întregi de discuții. În realitate, simtise că 
majoritatea responsabililor ezitau să angajeze două milioane de dolari 
pentru fabricarea noilor antene. 

Fric înlătură obiecţia cu un gest nepăsător. 

— Înainte de sfârșitul anului viitor, voi echipa câteva milioane de case. 

— Și anul următor? Care va fi partea de piaţă care îţi va rămâne? Admiţi 
că nu vei mai fi singur. Nişte concurenţi vor fabrica același produs. 

— Există loc pentru toţi, se apără Eric. Lumea transmisiei prin sateliți 
nu este decât la începuturile ei. Va fi necesară o multitudine de antene 
speciale pentru a capta undele. 

— Amintește-ţi povestea calculatoarelor casnice, replică Maggie. 
Previziunile fuseseră făcute de institutele de sondaje. Fiecare cămin 
american ar fi avut un robot și o memorie electronică pentru programarea 
cheltuielilor, proiectelor și restul. Numeroși fabricanți au prins trenul din 
mers, investind enorme sume de bani pentru a descoperi în final că media 
căminelor americane avea tot atâta nevoie de robot sau de calculator 
casnic ca un miel de patine de gheaţă. Nenumărate falimente au apărut în 
toate ziarele. 

— Nici o comparaţie cu produsul meu, susținu Eric. Fiecare îl va utiliza 
pentru singura lui plăcere. Viitorul este al celui care apropie oamenii. Eu, 
le voi permite să comunice între ei. 

Maggie încercă să-i tempereze entuziasmul. 

— Există deja pe piaţă antene care îndeplinesc același rol. 

— Nici una nu este performantă. Cu a mea, fiecare va primi emisiunile 
televizate prin satelit la alegere... Nu te-am convins? 

Ea avu o ridicare de umeri indecisă. 

Eric o privi cu un aer ușor ironic. 

— Firește, nu pot să-i cer unei experte în gestiune de întreprinderi să 
fie o specialistă a undelor. Ei bine, pentru a-ți completa cunoștințele, vei 
veni acasă la mine, la Farmhouse, să vezi propria mea instalaţie. De acord 
pentru o vizită la domiciliu? 

Ea preferă să evite căile primejdioase. 

— Mai târziu, spuse ea, prudentă. Înainte de toate, trebuie să mă 
instalez în apartamentul pe care l-am inchiriat. Este deja ora cinci și încă 
nu-l cunosc. 

— Eşti încăpăţânată. 

— Știu. Dar într-un anumit caz, nu este un defect. 

Întoarse capul de la dreapta la stânga, căutând pisoiul care părăsise 
masa de lucru. ÎI descoperi, adulmecând prin toate colțurile. Se aplecă 
să-l ia. Dar Onyx nu era dispus să coopereze. EI flutură o coadă insolentă 
și se fofilă între două clasoare. Maggie întinse braţul, fără să reușească să 
prindă animalul. Spaţiul dintre mobile era prea îngust și Onyx avea 
talentul de a se aplatiza ca o carpetă fără să dea nici o posibilitate mâinii 
care voia să-l prindă. 

— Pot să deplasez clasoarele? întrebă Maggie, cu o voce nerăbdătoare. 

Scena părea să-l amuze teribil pe Eric. 

— De ce-ti faci atâta sânge rău? zise el zâmbind. 

Cu un pocnet din limbă, chemă pisoiul care-l ascultă imediat. 

— În coș! repetă Maggie, agasată. 

Cu un salt. Uluitor, Onyx ateriză încetișor pe umărul lui Eric. 

— Cred că ideea de a fi închis într-o cușcă îi displace, remarcă Eric în 
timp ce pisoiul torcea lângă gâtul lui. 

Maggie își stăpânea cu greutate exasperarea. 

— Că-i place sau nu coșul lui, se va reîntoarce în el până voi fi găsit acel 
blestemat apartament. 

Eric înţelese că era preferabil să n-o mai enerveze. Luă delicat animalul 
de unde se cocoţase și-l depuse în coșuleţul de călătorie. Închise capacul 
și Onyx nu-și permise nici o obiecţie. 

— Cum naiba ai găsit unde să locuiești? întrebă Eric. 

— Luasem cu mine un ziar local. 

Am căutat printre micile anunțuri și am reţinut ceva prin telefon. 
Proprietara se numește doamna Dreckles. Locuiește în împrejurimile lui 
Johnson's Bridge. Unde? N-am nici cea mai mică idee. 

Eric își privi ceasul. 

— Am terminat cu întâlnirile zilei, spuse el. Uzina se va închide fără 
mine. Te însoțesc, altfel riști să te învârtești mult timp înainte să găsești 
casa. Așteaptă-mă în mașina ta. În cinci minute vin și eu. 

Maggie era la volan. Când sosi, Eric îi făcu semn să treacă pe locul 
pasagerului. Ea protestă. 

— Dacă nu luăm cele două mașini, cum vei reveni? 

— Vom cina împreună, apoi mă vei aduce până în parcarea uzinei. 

Ea cedă fără plăcere. 

— Vei continua să-mi planifici viața? protestă ea. 

— Doar seara ta, spuse el privind peste umăr pentru a da înapoi. Care 
este adresa coșmeliei tale? 

— Nu este o coșmelie... cel puţin sper. 

Scoase o hârtie din geantă și-i dădu informaţia. Eric scoase un fluierat 
de admiraţie. 

— Ai noroc. Este locul cel mai rezidenţial din regiune. 

Lăsară la stânga orășelul și râul în creștere pentru un mic drum care 
escalada colinele. Soarele învinsese norii. Câmpia era scăldată într-o 
lumină strălucitoare. 

Zece minute mai târziu, ajungeau într-un cartier încântător unde 
casele erau cochete și grădinile bine întreţinute. După ce înaintară pe 
strada principală, Eric opri mașina în faţa unui gard din fier forjat. Dincolo 
de o peluză vastă, se ridica o capodoperă a artei baroce. Arhitectul 
multiplicase ferestrele într-un fals gotic, cu turnulețe și ornamente în 
formă de clopote. 

— Castelul Albei ca Zăpada, spuse Eric ajutând-o pe Maggie să-și 
descarce mașina. Cu siguranță, este o casă bântuită de stafii. Așteaptă-te să 
vezi apărând brusc o vrăjitoare înfricoșătoare. 

Dar proprietara n-avea nimic dintr-o cotoroanță. Doamna Dreckles 
era o încântătoare bătrână doamnă grăsuță, cu obraji roz și păr alb. 
Maggie și-o imagina fără greutate pregătind prăjituri pentru nepoți. 

— Sper că locuința mea vă va conveni, spuse cu amabilitate doamna 
Dreckles. Casa mea nu este modernă, dar camera dumneavoastră este 
totuși echipată cu o mică bucătărie, o baie, instalaţii sanitare și o linie 
telefonică independentă de a mea. Veniti. Vă voi conduce. 

Respira greu când introduse cheia în broască. 

— Din fericire, o studentă ca dumneavoastră nu se teme să urce trei 
etaje. 

— Am depășit de mult vârsta universităţii, preciză Maggie zâmbind. 

— Draga mea... Păreţi atât de tânără! murmură bătrâna doamnă, 
confuză. Acest domn nu este așadar tatăl dumneavoastră? 

— Se numește Fric Neilson. Este mai tânăr decât pare, spuse Maggie, 
înveselită de aerul indignat al lui Eric. 

Intră. Camera mare, aflată sub acoperiș, o încântă. Un pat cu coloane, 
o comodă veche, un dulap de haine și un mic birou cu cilindru, o 
mobilau. Un buchet de flori uscate trona pe noptieră. Un covor oriental 
uzat până la urzeală, acoperea în parte podeaua. Se mai afla un fotoliu din 
piele și, sub fereastra din colț, o banchetă care aștepta ca o pisică să se 
ghemuiască acolo. 

O bucătărioară bine echipată și o sală de baie compuneau restul 
locuinţei. 

— Eu asigur lenjeria casei: cearșafuri, prosoape, șervete de bucătărie, 
preciză doamna Dreckles. Le schimb lunea. 

Aruncă o privire spre Eric înainte de a adăuga cu un pic de neliniște: 

— Contractul precizează că locatara se angajează să nu primească nici 
O vizită masculină. 

Eric îi aruncă o privire tăioasă, atenuată de un zâmbet strălucitor. 

— Dragă doamnă Dreckles, vă promit să nu trec niciodată poarta casei 
dumneavoastră. 

Proprietara tuși ușor în timp ce rozul obrajilor se învioră. 

— Vei fi binevenit în salonul meu, domnule. 

Acesta fu momentul ales de Onyx să-și dea părerea. 

— Mi-ati spus la telefon că acceptaţi animalele de companie, preciză 
repede Maggie, aplecându-se să deschidă capacul coșului. 

— Este exact, încuviință proprietara. 

— Onyx este obișnuit cu apartamentele. Nu va face nici o prostie pledă 
tânăra femeie. 

— Va fi liber să se plimbe în toată casa, spuse doamna Dreckles. Mă 
înţeleg foarte bine cu pisicile. Acum, vă las să vă instalați. Domnule 
Neilson, veniţi cu mine. Doriţi o ceașcă de ceai? 

— Cu plăcere. 

Eric îi făcu cu ochiul lui Maggie din spatele bătrânei doamne. O urmă 
docil pe aceasta și închise ușa în spatele lor. 

Maggile goli valizele și-și puse lucrurile la locul lor. 

După ce descoperise noul lui teritoriu, Onyx savura bucuria unui 
pervaz insorit de fereastră. Părea că doarme. Dar prin fanta pleoapelor, 
ochii de topaz urmăreau o veveriţă într-un arțar apropiat. Plecarea lui 
Maggie nu fu salutată de nici un mieunat. 

La parter, tânăra femeie îi găsi pe Eric și pe doamna Dreckles 
discutând în fața unui pahar de porto. Evident, proprietara era fermecată 
de musafirul ei. Ea îi spunea familiar pe nume. 

Se ridică pentru a-i însoţi pe cei doi tineri până la poartă. 

— Pe curând, Maggie McGuire. Ai o cheie, nu-i așa? 

Maggie dădu afirmativ din cap. 

— Prietenul dumitale este foarte simpatic, continuă doamna Dreckles. 
Nu voi vedea nici un inconvenient dacă vă conduce când reveniti seara. 
Dar vă previn: grilajul se blochează electric la ora zece. 

— Îmi voi aminti, promise Maggie. 

În mașină, nu protestă când Eric reluă volanul. Se simţea deodată 
foarte obosită. Aceste ultime zile fuseseră dificile și nu era deosebit de 
mândră de purtarea ei. 

Prezentase intenționat dosarul într-o lumină favorabilă. Nu numai că 
trecuse sub tăcere faptul că domnul Neilson se îndatorase din plin 
cumpărând terenul, dar pentru a-i dezarma pe unii administratori prea 
exigenți, i se adresase numai lui Walter Callahan. 

După moartea tragică a fiului său, Walter Callahan se atașase de cea 
care fusese cât pe ce să-i devină noră. Vrusese s-o ajute pe tânăra femeie. 
De aceea, îi găsise în cadrul băncii un post invidiat de expert în gestiune. 
De doi ani, Maggie își făcea treaba cu conștiinciozitate, fără să profite 
vreodată de afecțiunea lui Walter pentru a cere un privilegiu oarecare. Ori, 
vinerea trecută îi ceruse lui Callahan să pledeze cauza lui Eric în fața 
administratorilor și chiar a asociatului său Murchison. 

Acum, era conștientă că un singur pas greșit risca să-l pună pe Walter 
Callahan într-o situaţie delicată. În același timp, își va pierde și ea postul. 

Se simţea vinovată faţă de memoria lui Wally. Se folosise oare de 
amintirea lui ca să ajute un alt bărbat? Era neloial. De la întoarcerea de la 
New York, ideea trădării sale o obseda într-un mod dezagreabil. 

— Ti-e bine? se informă Fric. 

Oprise mașina în fața unui motel de pe marginea drumului. 

Maggie se scutură. 

— Sunt doar obosită. 

Dar amintirea lui Wally zăbovea în mintea ei ca un nor întunecat după 
furtună. 

În interior, restaurantul era simplu și primitor. Aleseră o masă izolată 
de bar prin plante verzi. Eric îi întinse meniul. 

— Fă-ţi alegerea. 

Puse meniul în fata ei fără să citească nimic. 

— Voi lua acelaşi lucru ca tine. 

— Biftec la grătar și salată verde? 

Ea aprobă cu un semn din cap. 

Eric comandă și un urcior de bere. 

Un alt cuplu se instală la masa vecină. Mai departe, elevii unei școli 
militare sărbătoreau zgomotos o promoție. 

Eric luă mâna lui Maggie pe deasupra mesei. 

— Te găsesc foarte melancolică. 

Ea încercă în zadar să se elibereze. Eric o strânse mai tare și adăugă: 

— Mi s-a părut atât de lungă absenţa ta. 

Maggie încercă să se refugieze în spatele funcţiilor ei oficiale. Era o 
apărare ca oricare alta și mai ales singurul mijloc de a lupta cu furtuna de 
emoții care o copleșea. 

— Uiţi motivul prezenţei mele la Johnson's Bridge. Înainte de a obtine 
câștig, de cauză, vom avea de parcurs un drum lung. 

— Noi? remarcă el în timp ce degetul mare îi mângâie dosul mâinii. Îţi 
mulțumesc că te asociezi atât de total proiectului meu. 

— De la început, încerc să te ajut, mărturisi ea. 

Strângerea lui Eric era atât de caldă, atât de liniștitoare! De ce Maggie 
nu se destindea? 

EI îi lăsă mâna când chelnerița aduse comanda. 

— Aș vrea să-ți pun o întrebare, spuse el umplând cu bere cele două 
halbe. Banca, expertizele, bilanțurile, nu cadrează cu personalitatea ta. Ce 
anume, ce te-a determinat să alegi o carieră atât de plictisitoare? 

Maggie luă o înghiţitură de lichid. Alcoolul sfârâia agreabil, dar lăsa o 
savoare amară pe limbă. 

— N-am ales eu această carieră. După studiile universitare, am intrat la 
televiziune. 

— Ca reporter? 

— Într-un fel. Eram responsabilă de o rubrică financiară. Am 
demisionat după logodna mea cu Wally Callahan. 

— De la banca având acelaşi nume? 

Eric părea uluit. El întrebă, cu un evident efort: 

— Tu... Te vei căsători curând? 

Maggie se sprijini de spătarul scaunului. Își fixă farfuria cu o privire 
absentă. Friptura și cartofii aurii n-o mai tentau. Apetitul îi dispăruse. 
Amintirile se întorceau. Îi făceau rău. 

— Wally a murit într-un accident de avion cu patru zile înainte de 
căsătoria noastră, spuse ea pe un ton surd. 

— Oh! Dumnezeule! murmură Eric. De ce nu mi-ai vorbit mai devreme 
despre această dramă? 

Ea fu scuturată de o tresărire dureroasă. Era conștientă că perechea de 
la masa alăturată îi privea cu mirare. Dar era peste puterile ei. Lacrimile îi 
curgeau pe obraji fără să le poată opri. 

Eric îi luase mâinile și i le strângea în palmele lui mari și puternice. 

— Când a avut loc drama? 

— Acum doi ani. 

Eric rămase tăcut un timp. Apoi spuse, pe un ton amical: 

— Vorbeşte, Maggie. Ai păstrat prea mult timp această suferință pentru 
tine. Cum s-a produs accidentul? 

— Wally se întorcea din Canada, unde plecase pentru un client. Era 
avocat, dar și un pilot excelent. În ziua aceea, era vreme rea. Avionul lui 
s-a izbit de versantul unui munte şi a murit. 

— Ai zburat cu el înainte? 

— Da, fără să reușesc să-mi înving teama. 

Maggie lupta cu durerea ei. Doamne! Avea oroare să se dea în 
spectacol. Și aceste lacrimi care nu se opreau să curgă! În același timp, 
simţea căldura lui Eric pe mâna ei: o consolare care o ajuta să-și 
depășească amărăciunea. 

— Să nu crezi că.... sunt o plângăreață, adăugă Maggie într-un efort 
disperat de a redeveni stăpână pe sine. Nu știu ce m-a găsit, seara asta. 

Fric îi liberă o mână ca să-i întindă o batistă. Ea îi mulțumi și-și șterse 
ochii. 

— Mănâncă-ţi friptura înainte să se răcească, o sfătui el. 

Ea se forță să-l asculte. Spre marea ei surpriză, hrana îi linişti nervii. 
Încetul cu încetul, se potoli. Reuși să explice cu o voce mai calmă: 

— După moartea lui Wally, tatăl lui m-a angajat la bancă. Din prietenie 
pentru mine? Pentru a păstra o legătură afectivă cu unicul său fiu? Nu știu. 
Demisionasem de la prima mea slujbă. Am acceptat. Munca pe care mi-a 
încredinţat-o semăna cu cea pe care o efectuam la televiziune. Trebuie să 
primesc elementele de informare, să le analizez, apoi să rezum esentialul 
într-un raport precis... 

Eric o întrerupse. Un amănunt îl obseda. 

— Înţeleg mai bine groaza ta de a zbura. Mă vei ierta vreodată că te-am 
fortat să faci ceva ce deteşti? Îmi pare rău. 

— Să uităm asta, spuse ea. 

Reuși să schițeze un zâmbet slab și adăugă: 

— A doua oară când m-ai dus cu elicopterul, am reușit aproape să-mi 
domin teama. 

Ochii albaștri își regăsiră lumina. 

— Îţi dau cuvântul meu că nu te voi mai forța să utilizezi acest mijloc 
de transport. Voi aștepta să mi-o ceri. 

Ea îi adresă un zâmbet adevărat. Se simțea epuizată, dar destinsă. O 
ușoară durere în piept și înțepături în gât îi aminteau de criza ei de lacrimi. 

Masa terminată, Eric comandă cafea. Apoi remarcă: 

— Presupun că ești nerăbdătoare să te întorci acasă. De aceea, fără dans 
astă-seară. 

— Fără dans deloc, insistă Maggie pe un ton ferm. De acum înainte, 
vom stabili relațiile noastre pe un plan strict profesional. 

El nu răspunse imediat. După ce-și bău cafeaua, o anunţă: 

— Ceea ce pretinzi este peste puterile mele. Cum nu fac niciodată 
promisiuni pe care nu pot să le tin, nu-ți garantez că voi pune întotdeauna 
între noi o distanţă convenabilă. 

— Voi avea eu grijă, spuse ea privindu-l pe deasupra cești. 

Și încercă să-i susțină privirea fără să-și plece ochii. 


Capitolul 6 


Maggie fixă clama care-i ţinea părul când pisoiul sări din fotoliul unde 
era întins comod. Coada lui bătu aerul și alergă spre ușă scoțând o serie 
de miorlăituri vesele. 

— Vrei să ieși? îl întrebă Maggie. 

Onyx se așeză cu demnitate și fixă cu ochii lui aurii clanța ușii. 

Tânăra femeie sesiză atunci un zgomot de pași pe scară. Zâmbi. După 
o lună de când locuia în mansarda doamnei Dreckles, Eric venise de trei 
ori s-o invite la cină. Nu-i trebuia mai mult lui Onyx pentru a identifica 
vizitatorul cu siguranță. Termină de aranjat coafura în fața oglinzii. Obrajii 
i se înroșiră de exaltare. 

Nu fusese ușor să menţină relaţiile lor pe un plan profesional și strict 
prietenesc. Maggie nu nega puterea ei de atracţie pentru Fric. Din partea 
lui, părea sincer îndrăgostit. În aceste condiţii, să nu schimbe decât 
mângâieri platonice tinea de performanță. Până acum, Eric dăduse 
dovadă de o răbdare exemplară. Vigilenţa puritană a doamnei Dreckles îl 
ajutase mult. 

Cu o perseverenţă care se schimba în încăpățânare, Maggie refuzase 
mereu invitaţiile lui Eric să-i viziteze casa. Fl insista adesea, cu un 
argument pe care-l credea de neevitat: cum va redacta un raport exact 
patronilor ei dacă nu cunoștea în amănunt produsul pe care el se 
pregătea să-l fabrice? 

Maggie găsea pretextul perfid. Își făcuse propria opinie despre 
faimoasa lui antenă. Obiectul era o mică minune a tehnicii. Dacă Eric 
reușea să găsească fondurile pentru construirea noii sale uzine, va deveni 
cu siguranță un mare industriaș. Din nefericire, nu se ridică un imperiu 
numai cu inteligență. Legile pietii sunt necruțătoare. În plus, vor apărea 
obstacolele, adesea insurmontabile. De o lună, Maggie se străduia să le 
aplaneze. 

Se forţa să fie imparțială în judecata ei. Nimeni din bancă nu trebuia 
să bănuiască sentimentele pe care le încerca pentru Eric Neilson. Or, ea 
n-avea încredere în Carmichael, unul dintre consilierii juridici ai lui John 
Murchison, asociatul lui Walter Callahan. ÎI știa pe Carmichael jignit de a 
se încredința unei femei un dosar de care lui i-ar fi plăcut să se ocupe. 
Bărbatul dispunea de o reţea de informatori. Până în prezent, purtarea lui 
Maggie nu dădea loc nici unei critici. Trebuia să continue în același mod. 

Onyx întoarse capul spre stăpâna sa chiar înainte ca Fric să bată în ușă. 

— De acord, tu comanzi, spuse ea motanului... Intră! strigă ea, 
strângând răscroiala bluzei. 

Acceptase să meargă să-și petreacă seara la "Căruţa veche". De aceea, 
era îmbrăcată în blugi și bluza cu motive rustice. 

Eric intră în cameră. Primul lui gest fu să ridice pisoiul în braţe și să-l 
mângâie. 

— Din fericire, nu sunt o fire geloasă, remarcă Maggie. Vii pentru Onyx, 
sau pentru mine? 

Eric se adresă motanului ca unui mediator. 

— Scuză-mă, prietene. Ea nu întelege nimic despre priorităţi. 

Pisoiul torcea, plin de îngâmfare. Maggie protestă. 

— Greşești că-l mângâi. Are deja prea multă tendință să se creadă drept 
rege. 

Eric puse animalul pe bancheta de lângă fereastră. 

— Îmi pare rău, maiestate, se scuză el. 

Se întoarse, cu ochi strălucitori, spre tânăra femeie. 

— Și acum, tu. Bună seara, Maggie. Cum ti-ai petrecut ziua? Lucrăm în 
aceeași întreprindere și am impresia că nu ne-am întâlnit de-o veșnicie. 

— În această dimineată, mi-ai vorbit între două întâlniri. 

— Exact timpul cât să te invit la cină. Şi slavă Domnului, de data asta ai 
acceptat. 

Mâna lui se strecură sub părul ei des și o trase pe tânăra femeie spre 
el. Maggie își simti inima copleșită de pasiune. Ardea de dorinţă să se 
cuibărească la umărul lui primitor. De ce să lupte mereu împotriva 
dorinţei care o consuma? 

Când îi atinse ușor buzele, hotărârile lui Maggie zburară. Fric știa atât 
de bine să sărute! Gura sa, tandră și dulce, degaja un parfum de mentă 
proaspătă. Maggie îi înapoie sărutul cu ardoare. 

Când se separară, se sprijini pe brațul lui Eric pentru a-și păstra 
echilibrul. Lumea se învârtea în jurul ei. 

— Foarte reușit! comentă ea pe un ton ușor care voia să inducă în 
eroare, În seara asta, pari destul de macho. 

EI îi dădu drumul, încruntând sprâncenele. 

— Macho nu este cuvântul potrivit. Gata de plecare? 

— Doar să-mi iau o vestă. 

Se îndreptă spre dulapul de haine. 

Afară, mugurii izbucneau sub adierea primăverii. Dar spre sfârșitul 
după-amiezii, o aversă făcuse aerul rece și umed. 

— Din fericire, n-am ascultat-o pe cumnata ta, remarcă Maggie. 

— În ce privinţă? 

— Celeste pretinde că întârzii mereu. Ori, de fiecare dată când vii să mă 
cauti, soseşti cu câteva minute înainte. 

— Este dovada nerăbdării mele să te regăsesc. 

Tandreţea ochilor lui albaștri îi confirma cuvintele. Un val de emotie 
strângea gâtul lui Maggie. 

Când traversară holul de la parter, ușa salonului era deschisă. Doamna 
Dreckles privea un film la televizor. Ea se întoarse și le zâmbi cu afecţiune. 

— Petrecere frumoasă, copiii mei. Unde cinaţi? 

— La "Căruţa veche" o anunţă Eric cu sinceritatea lui obișnuită. 

Maggie nu era sigură că locul era pe gustul bătrânei doamne. Cu toate 
astea, nimic pe faţa de păpușă a doamnei Dreckles nu-i trăda surpriza. Din 
contră, părea încântată. 

— Nu este un loc unde se dansează cadrilul ca pe timpuri? Ei bine, 
distraţi-vă. Este vârsta voastră. Voi da ordin să se lase grilajul deschis până 
la întoarcerea voastră. 

— Voi reveni la timp, promise Maggie. 

Doamna Dreckles aprobă cu o înclinare din cap. 


Își terminau cina în larma veselă când Maggie văzu apărând silueta 
unui uriaș bărbos în spatele scaunului lui Eric. 

— Hello! Prietene. Unde au ajuns proiectele tale? Contezi în fine să 
înfunzi comisia siturilor? 

Întrebarea fu însoțită de o palmă zdravănă în spatele lui Eric. El se 
întoarse. 

— Carl! Ce surpriză! Te credeam la New York. Ce faci aici? 

— Îmi întăresc forțele în aerul de tară. În același timp, încerc s-o 
descopăr pe viitoarea doamnă Chandler. 

— Cu o barbă atât de zbârlită, riști să cauţi mult timp, glumi Eric. 
Așază-te la masa noastră. 

— Nu vreau să vă deranjez, obiectă Carl cu un ușor semn din cap în 
direcţia tinerei femei. 

Maggie îl invită să ia loc la o halbă de bere cu ei. Eric făcu prezentările. 

— Maggie, iată-l pe fosta teroare a echipei noastre regionale de fotbal... 
Maggie McGuire... Într-un fel, faceti aceeași meserie. Carl este reporter la 
o agenţie de presă. 

Maggie își retrase prudent mâna din strânsoarea uriașului și se tinu în 
gardă. Citea deja titlurile în ziare: "Un industriaș într-un local de noapte 
cu o reprezentantă a lumii financiare din Wall Street". Exact genul de 
articol pe care spera să nu-l citească niciodată. 

— A trecut mult timp de când mi-am abandonat meseria, îi aminti ea. 

Carl își bea berea. 

— Pentru ce ziar ați lucrat? întrebă el ștergând spuma care-i albea 
mustata. 

— Pentru un canal de televiziune, anunţă Eric foarte mândru. 

Maggie îi dădu o lovitură de picior de avertisment pe sub masă. 

Fl păru surprins. Ea spuse foarte repede: 

— Este o poveste veche. Vorbiţi-mi mai degrabă despre fotbal. Mai aveţi 
timp să vă antrenați? 


84 SUSAN BARRIE 


— În timpul weekendului, se întâmplă uneori să bat mingea, spuse 
Carl. 

Şi lui Eric: 

— Nu mi-ai răspuns la întrebare. Cum stai cu proiectele? 

— Pe calea bună. Maggie mă ajută la... Ah! 

O a doua lovitură de picior venea să-i amintească din nou de mai 
multă discreţie. EI o fixă pe tânăra femeie cu o privire buimăcită. 

Ea reluă: 

— ÎI ajut pe Eric în demersurile lui pe lângă organele locale. 

— Ai rezolvat problema deșeurilor? îl întrebă Carl. 

— Voi avea curând răspunsul, spuse prudent Eric. 

— Când? 

Maggie era gata pentru a treia lovitură de picior. Eric ocoli răspunsul. 

— Este puţin prea devreme s-o spun. Trebuie mai întâi să dezarmez 
opoziția locală. 

— Apropo de opoziţie, reluă Maggie, erati în aceeași echipă? 

— Desigur, mică doamnă, spuse Carl. În timpul tinereţii noastre, 
creasem Liga celor Trei Văi. Toţi băieții de vârsta noastră jucau pe rând. 

— El era vedeta, preciză Eric aruncând o palmă afectuoasă prietenului 
lui. 

— Nu fi atât de modest. Tu te apărai destul de bine. 

Privirea lui trecea de la faţa lui Maggie la cea a lui Eric. Evident, se 
întreba ce legătură îl unea pe prietenul lui de această tânără necunoscută 
în regiune. 

Spre marea ușurare a lui Maggie, orchestra atacă primele măsuri ale 
cadrilului. 

— Scuzaţi-mă, spuse Carl. Voi încerca să-mi găsesc o parteneră. 

După plecarea lui, Eric, nemulțumit, o interpelă pe Maggie: 

— Ce te-a apucat? Aproape mi-ai rupt tibia. 

— Îmi pare rău, se scuză tânăra femeie. Simţeam că ești gata să 
povestești mult prea multe lucruri despre mine. 

— Şi ce-i cu asta? 

— Cu cât știu mai puţini, cu atât va fi mai bine. Nimeni nu trebuie să 
facă legătura între prezenţa mea aici și imprumutul pe care l-ai cerut de la 
banca mea. Pe cine ai prevenit deja? 

— Numai Celeste este la curent. La uzină, conform consemnelor pe 
care mi le-ai dat, personalul te ia drept un controlor de la fisc. Asta îţi 
doreai, nu? 

— Da. 

— Mărturisesc că nu înţeleg foarte bine numeroasele precautii de care 
te înconjuri. 

Maggie preferă să-i ascundă o parte din adevăr. Eric n-avea nevoie să 
ştie că se temea mai presus de orice ca ecoul complicității lor amoroase 
să nu ajungă la urechile lui Murchison. 

— Nu-i nevoie să stârnești invidie în jurul tău. 

— Cu privire la împrumut? Dar toată regiunea știe că sunt în căutare 
de fonduri. 

— Ai menţionat instituţiile de credit cărora te-ai adresat? 

— Nu, dar numai fiindcă nimeni nu mi-a pus vreodată întrebarea. 

— UA oftă ea. Asta te va scuti de bârfe dacă nu obtii finanţarea sperată. 

— Te temi de un eșec? întrebă el cu neliniște. 

Ea se ridică. 

— Hai să dansăm, propuse ea eludând cu abilitate un răspuns de care 
nu era sigură. 

EI o însoţi fără plăcere. 

— Este un noroc că mă mai pot ţine pe picioare! 

Aveai într-adevăr nevoie să mă loveşti atât de tare? 

Maggie îi adresă cel mai fermecător zâmbet al ei. 

— Îmi pare rău. i-am făcut atâta rău? 

— Nu, dar mi-ar plăcea să-mi răspunzi la întrebări. Lucrezi la dosarul 
meu de peste o lună. Care sunt acum șansele mele pe lângă patronii tăi? 

— Ele depind înainte de toate de decizia administrativă de a clasa sau 
nu terenul tău în zona industrială. Nu poti construi o uzină importantă 
decât în condiţia de a obține un permis special. 

— O audienţă va avea loc peste zece zile. Sunt sigur că o să-i conving 
pe delegați. 

— Mi-ar plăcea să împărtășesc optimismul tău. Ecologișțtii au rămas 
ciudat de tăcuţi de câtva timp. 

— Numeroși șomeri militează în rândurile lor. Ei știu că uzina mea va 
aduce locuri de muncă. De ce s-ar opune proiectului meu? 

O luă de talie pentru a traversa toată sala. Înainte de a intra pe pistă, 
el adăugă la urechea ei: 

— Cu ajutorul tău, voi reuși. 

Maggie își înăbuși neliniștea. În seara asta, nu-l însoțea ca să discute 
șansele lui de reuşită. De o lună, se familiariza cu revistele tehnice în 
scopul de a înțelege mai bine caracteristicile viitorului produs. 
Completase o mulțime de formulare administrative pe care Eric le 
neglijase. Acum era în regulă cu ministerele interesate. Dar știa că chiar 
dacă obținea undă verde, nu însemna că banca se va lăsa înduplecată. 
Câte cereri văzuse respinse, în ciuda avizului favorabil al experților! Firea 
umană fiind cum este, în momentul deciziei finale era de-ajuns proasta 
dispoziţie a unuia sau a altuia din conducători pentru ca un refuz să taie 
şansele candidatului nefericit. 

"Eu l-am pus suficient în gardă" se gândi Maggie. 

Dar o ascultase oare? Eric îi acorda mai multe puteri decât avea! 

Întâlniră pe pistă cuplul cel mai apropiat și se lansară în figuri 
îndrăcite. 

Să danseze cu Eric era o plăcere fără constrângere. El știa să-și conducă 
partenera și avea simţul ritmului. Ea se abandonă beţiei dansului cu atât 
mai multă bucurie cu cât era vorba de o distracţie de scurtă durată. Dorea 
să se întoarcă acasă devreme, fără să aștepte tradiționalul "Noapte bună, 
Irène!" care încheia seara. Își amintea de prima lor ieşire la "Căruţa veche" 
şi de săruturile sub stele în timpul pauzei orchestrei. O experienţă pe care 
n-ar mai fi capabilă s-o înfrunte fără să se abandoneze complet dorinței 
care-i înflăcăra pe amândoi. 

Dansară timp de o oră, apoi reveniră să-și potolească setea la masa lor. 

— Un sifon, ceru Maggie chelneriței. 

— Același lucru și pentru mine, spuse Eric. 

— Devii cumpătat? îl luă peste picior Susan, adresând o privire amuzată 
clientului ei. 

Familiaritatea lui Eric faţă de chelneri o mira pe Maggie fără s-o 
şocheze. Înţelesese că se simţea în largul lui peste tot. Simplu, direct, 
n-avea decât prieteni. Se întreba adesea despre adevărata sa personalitate, 
temându-se că nu cunoaște decât o fatetă a caracterului lui. În trei rânduri, 
acceptase să cineze acasă la Celeste. Îl observase pe Eric alături de nepoții 
lui, cu fratele său. Familia părea unită. Dar poate că tânăra femeie nu 
văzuse decât fațada plăcută a grupului? 

Brusc, vru să știe mai mult. Erau singuri la masa lor, izolată de 
refrenele orchestrei și de gălăgia sălii de mese. Era momentul visat pentru 
a-l chestiona. 

— De unde deţii genul acesta de fler care-ţi permite, înaintea altor 
concurenți, să inventezi un produs deosebit de performant? întrebă ea. 

La început surprins, Eric răspunse cu francheţea lui obișnuită. 

— Din armată. Serveam la transmisiuni. Acolo, am cunoscut tipi 
formidabili care lucraseră la construirea sateliților trimiși în spațiu. Ei 
m-au învățat ce nu știam. După aceea, am fost bombardat cu comenzi 
pentru elicoptere. M-am interesat atunci de foarte aproape de sistemele 
de radare. Am descoperit anumite slăbiciuni și am înţeles că viitorul va 
aparține inginerului sau tipului inteligent care va fabrica un aliaj ideal 
pentru toate aparatele de detecție sau recepție. Aceste materiale ar trebui 
să poată rezista la gerul polar ca și căldurile cele mai toride. 

— Și ai găsit formula? 

— Da, spuse el, cu ochi strălucitori. Am depus brevetul invenţiei mele. 
ÎI voi exploata în noua mea uzină. Temperatura exterioară nu va avea nici 
o influență asupra antenei mele. Utilizatorii care se vor echipa cu ea își vor 
asigura recepții de imagine și de sunet absolut perfecte. Ai putea adăuga 
acest amănunt în raportul tău. Este un secret pe care încă nu lam 
încredinţat nimănui. 

Maggie îi mulțumi cu căldură. Entuziasmul lui Eric era contagios. În 
acest moment, credea în reușita lui. Cu condiţia, Dumnezeule, să obțină 
acest împrumut! 

Îi abandonase mâinile pe care le strângea în ale lui. Fericită, Maggie se 
lăsă ameţită de căldura degetelor lui. 

Dar când vru s-o ducă din nou pe pistă, se smulse din euforia ei și-i 
aminti lui Eric promisiunea făcută doamnei Dreckles. 

Decepţionat, el acceptă s-o conducă acasă. 


eee 

Eric opri mașina la marginea trotuarului. 

Ceaţa ușoară dădea casei cu multe turnuri un aspect fantomatic. 

În timp ce, îmbrăţișaţi tandru, mergeau încet spre poartă, Maggie se 
simțea tristă, ca de fiecare dată când trebuia să se despartă de Eric. 

Nici unul nici altul nu vorbeau. Ea ghicea că gândurile lor se întâlneau. 
În acest moment, amândoi regretau datoria de a se supune legilor pe care 
le impunea principiile lui Maggie și rigoarea doamnei Dreckles. 

— Să ne așezăm afară, propuse tânăra femeie. Există o bancă sub 
verandă. 

— Atenţie! râse el. Proprietara ta va avea o plăcere diabolică să aprindă 
aplicele exterioare, numai pentru a ne surprinde sărutându-ne. 

— Atâta pagubă, spuse ea cuibărindu-se în braţele lui. 

— Să fim totuși prudenti. Nu vreau s-o șochez pe doamna Dreckles. 
Este a treia femeie din viaţa mea. 

— Nu-i mărturisi niciodată că vine doar pe a treia poziţie. Îţi vei pierde 
privilegiile de vizită. Pot oare să cunosc numele numerelor unu și doi? 

— Mai întâi Onyx. 

Maggie pufni. 

— Ai nimerit prost. Este de sex masculin. Și numărul doi? 

— Tu, bineînţeles, draga mea. 

Tonul avea o căldură care o tulbură. Ceea ce simţea în acest moment 
depășea elanul obișnuit al dorinţei. Resimţea ceva profund care venea din 
inimă. 

Doamne, dar era îndrăgostită! Descoperea dimensiunea slăbiciunii ei. 
Da, impotriva oricărei logici, îl iubea pe Eric și-l chema din tot sufletul. 

EI își sporise îmbrățișarea în timp ce faţa lui se apropia de aceea a 
tinerei femei. Gura lui îi tachină ușor buzele întredeschise. Maggie nu 
opuse nici o rezistență. Nu protestă nici când își strecură o mână abilă în 

decolteul bluzei. Degete aspre găsiră și mângâiară un sân al cărui sfârc se 
întări imediat la contactul lor. 

— Maggie, te iubesc, spuse Eric cu o voce răgușită. 

Focul care o ardea pe Maggie de peste o lună îl simți pulsând în 
arterele ei. I s-ar fi abandonat acolo, sub verandă, dacă o mașină n-ar fi 
trecut pe stradă. Șuieratul pneurilor pe asfalt, licărirea farurilor, o 
smulseră din beţia în care se complăcea. 

Eric îi murmură la ureche: 

— Să încercăm să ne furișăm până în camera ta fără știrea doamnei 
Dreckles. 

Mâinile lui continuau să-i tachineze pieptul oferit. Dar Maggie reușise 
să-și domine tulburarea. Îndepărtă mâna prea îndrăzneață. 

— Tii într-adevăr la scandal? 

Dorinţa ei prost stăpânită îi răgușea vocea. 

Ea continuă: 

— Dacă vei urca, Onyx își va manifesta entuziasmul cu o mulțime de 
miorlăituri. Îl știi capabil de un tărăboi îndrăcit. Doamna Dreckles ar 
alerga să vadă ce se întâmplă. 

— Te iubesc atât de mult, draga mea, protestă Eric. Nu mai putem 
continua să ne mintim unul pe altul. 

Declaraţia lui o tulbură pe Maggie. Ea știa că mai devreme sau mai 
târziu, acest gen de situaţie o să se prezinte. Nu mai puteau înăbuși 
pasiunea care-i devora. Sperase nebunește că Eric se va mai stăpâni încă 
un timp. Certitudinea că o iubea sincer o umplea de fericire, dându-i 
totodată impresia că suportă o povară suplimentară. 

Cum va putea să-și termine acum treaba, cu toată imparțialitatea? 

Eric se înșelă de brusca ei răceală. 

— Wally este mort, Maggie. Încetează să-i evoci mereu amintirea. 

Ea prinse pretextul din zbor. 

— Da, ai dreptate. Dar mai lasă-mi putin timp. 

— Va fi greu. 

O sărută pe tâmplă, apoi pe păr. 

— Te iubesc, Maggie. Te doresc ca un nebun, adăugă el. 

Ea ar fi vrut să-i spună că-l iubea și ea din tot sufletul. Dar acest gen de 
declaraţie nu trecea de buze. 

— Trebuie să intru, Eric. 

Se depărtă de ea fără s-o lase complet. Cu mâinile pe umerii tinerei 
femei, o anunţă: 

— Te voi vedea mâine. Vei accepta să zbori din nou cu mine? Mi-ar 
plăcea să te duc să faci o plimbare cu elicopterul. 

Nu, nu dorea să regăsească teama și greturile obișnuite. Dar în seara 
asta, îl frustrase de ceea ce era în drept să aștepte de la o femeie care 
consimţea atât de ușor la mângâierile lui. Îi datora o compensație. 

— De acord pentru o plimbare în aer. 

O strânse în braţe vesel și o sărută prietenește pe amândoi obrajii. 

În camera ei, Maggie își reproșă că cedase atât de ușor unei invitații 
care o indispunea. Simpla idee de a zbura îi răsucea stomacul. Dar nu mai 
ştia cum stătea cu Eric. Nu-și pierduse oare complet capul? În acest 
moment, sângele îi bătea în urechi și regreta că-l lăsase să plece pe 
bărbatul pe care-l iubea. 

Un duș călduţ îi calmă corpul, dar nu-i linişti mintea. Temerile o 
hărțuiau în timp ce se strecura între cearșafurile răcoroase. Cât timp va 
mai rezista exigentei vâlvătăi a dorinţei? Numai ca ecoul tandrei ei 
complicități cu un eventual client al băncii să nu ajungă niciodată la 
urechile lui Murchison sau ale consilierilor lui juridici! 

Apoi se gândi la ziua de mâine. 

Pentru prima dată după o lună, Eric îi va acorda în timpul zilei o parte 
din prețiosul lui timp. Până atunci, nu-l văzuse decât între două întâlniri, 
mereu ocupat, discutând în mijlocul complicatiilor de toate felurile. 

Îşi amintea, ca de un moment privilegiat, picnicul lor în elicopter. 
Probabil că va avea intenţia să recidiveze? Oh! desigur, ideea de a zbura o 
speria. Dar ce fericire să-l regăsească pe Eric și să ia prânzul cu el pe 
câmpie! 

Adormi zâmbind la acest gând. 

Zorile o treziră. Hotări să se ridice pentru a ajunge devreme la uzină. 
Astfel, va dispune de o dimineaţă întreagă de lucru. 

Toată casa mai dormea încă atunci când descuie ușa de la intrare. 

Se opri, interzisă. În blugi, cămașă, cu bluzonul de piele aruncat 
neglijent pe umăr, Eric stătea în mijlocul aleii. 

— Ai dormit sub verandă? se miră ea. 

EI râse de surpriza ei. 

— M-am trezit devreme. Ieri seară, mi-ai promis să mă însoțești în 
elicopter. Am venit să te iau. 

Ea se forţă să găsească o eschivare. 

— Dar... N-am luat încă micul dejun. 

— Nici eu. Cunosc un motel unde servesc mic dejunuri suculente. 

Îndată ce se instalară în mașină, Eric o sărută pe Maggie cu pasiune. 
Ea nu mai distingea foarte bine motivele care-i înfierbânta sângele: 
fericirea de a-l vedea pe Eric, surpriza, sau teama de a zbura? 

— Unde mergem? întrebă ea după ce-și regăsise respiraţuia. 

— Ti-am spus: să mâncăm la un motel excelent. Apoi, vom zbura până 
la casa mea. 

Maggie rămase tăcută, ascultându-și bătăile precipitate ale inimii. 
Așadar, hotărâse s-o ducă acasă la el. Până atunci, găsise o sută de motive 

să refuze. Dar atinseseră un punct al relațiilor când nu mai avea 
posibilitatea să se sustragă. 

EI atribui tăcerea ei temerii și preciză: 

— Este un zbor ușor, fără nici un pericol, pe care-l fac în fiecare zi. 
Timpul este frumos. N-ai nici un motiv să-ţi fie teamă. 

La motel, o forţă să înghită două ouă cu şuncă, cereale și o ceașcă de 
cafea. 

— Te vei simți mult mai bine dacă ai stomacul plin, spuse el. 

În curtea uzinei, examină cu grijă aparatul, în timp ce tânăra femeie se 
instala pe locul pasagerului. Neliniștită, nervoasă, se aplecă să-l întrebe: 

— Ce faci? 

— O verificare de ultim minut. Pentru că sunt un perfectionist, îmi 
place să refac lucrurile în felul meu. Am reparat unele piese ale motorului. 

— Oh! Dumnezeule! oftă Maggie. 

Eric o privi cu atenţie. 

— Nu ești obligată să mă însoțești, spuse el cu blândeţe. i-am promis 
că nu te voi forța niciodată să zbori. 

Ea respiră adânc și închise ochii. 

— Să mergem, spuse ea cu curaj. 

—- OK. 

O ajută să-și pună centura de siguranță și casca, apoi se instală lângă 
ea. Maggie îl privi. Calmul ochilor lui limpezi o reconfortă. 

Câteva clipe mai târziu, paletele se învârteau deasupra capetelor lor, 
zebrând curtea cu lame înguste de umbre. Hotărâtă, Maggie își desprinse 
mâinile de scaun și le încrucișă pe genunchi. 

Aparatul se scutură de vibraţiile decolării. El dansă o clipă pe tălpicile 
sale, atinse ușor asfaltul, apoi se ridică în aer, încet, ca un balon eliberat 
de o mână de copil. 

Maggie strânse din dinţi pentru a-și stăpâni teama. La început își păstră 
ochii fixaţi pe tabloul de bord, apoi se obligă să privească solul care fugea 
sub habitaclu. 

Eric întinse braţul şi-i strânse mâinile crispate în palma sa caldă și 
reconfortantă. O mângâiere fugitivă dar care, în mod miraculos, o eliberă 
pe Maggie de temerile ei. 

Transpiraţiile reci și greturile nu mai fură pentru ea decât amintiri 
urâte. O bucurie delicioasă de a trăi îi crescu inima. Avea impresia că 
scăpase în sfârșit de o grea și veche cochilie care o ţinea prizonieră de prea 
mult timp. 

Se întoarse spre Eric și-i zâmbi. Expresia ei de fericire era mai 
elocventă decât o mărturisire. El înţelese că își învinsese teama. Bucuria 
pe care o încercă străluci pe faţa lui. 

— Priveşte, spuse el. 

Ea urmări direcţia degetului său. Un stol de rațe sălbatice treceau pe 
sub cabină. Zburau în formaţie triunghiulară, cu gâtul întins. Soarele le 
roșea aripile desfăcute. 

Maggie găsi amuzant să le domine în loc să le zărească de la sol. Mai 
jos, Susquehanna River strălucea. Își recâștigase albia și curgea cu 
prudență între șirul dublu de sălcii. 

Eric îndreptă elicopterul spre una din numeroasele văi care radiau în 
jurul lui Johnson's Bridge. Fiecare din ele avea un curs de apă care sclipea 
ca un fir de argint. Drumurile șerpuiau de la o fermă la alta. Multe cirezi 
invadaseră acum pășunile. Pădurile încununau culmea colinelor. Pata de 
aur a drobiţelor strălucea în poieni. 

Eric cobori vertical pe o pajiște vastă, plană și pustie. 

Aterizarea fu atât de blândă, încât Maggie nu-și dădu seama că 
atinseseră solul decât văzând paletele încetinindu-și rotația. 

Iarba era verde și deasă. Narcisele galbene se plecau sub vânt. 

Maggie zări Farmhouse. Flancată de un hambar, casa era scundă, cu 
un etaj cu geamuri în mici carouri, cu obloane verzi și un acoperiș înalt, 
vopsit. 

— Ce părere ai? întrebă Eric. 

— Magnifică! 

Timp de o clipă, rămase nemișcată, puţin surprinsă, dar mai fericită 
decât fusese vreodată în viaţa ei. 

Își scoase casca și-și desprinse centura. 

Eric se eliberase și el. O luă pe tânăra femeie în braţe și o trase la 
pieptul lui. 

Ea răspunse la imbrățișarea lui cu un sărut fericit, profund și elocvent. 


Capitolul 7 


Un lung moment, nici unul nici altul nu vorbi. 

— Eric! reuși ea în fine să articuleze, cu o voce răgușită. 

Gurile lor se regăsiră imediat. Cuprinsă de un val de dorinţă, cu fața 
strălucind de fericire, Maggie alunecă spre abandon. Nimic altceva nu 
exista pentru ea decât aceste trăsături iubite cărora le cunoștea fiecare 
amănunt. 

Ameţiţi de pasiunea lor exigentă, săriră din cabină ca să se regăsească 
la câţiva pași de aparat, îmbrăţișându-se nebunește. Se rostogoliră 
împreună pe iarba încălzită de soare. Păsările cântau în copacii din 
vecinătate. Ochii lui Eric erau în același timp luminoși și gravi. Puneau o 
întrebare tăcută. 

— Da, murmură ea. 

În același timp, în înflăcărarea ei, avidă să se debaraseze de tot ce-i 
separa, încerca stângace să se dezbrace. 

— Lasă-mă pe mine, şopti el. 

Într-o clipă, îi deschise bluza, făcând-o să-i alunece în lungul brațelor. 

Îi scoase blugii și se dezbrăcă la rândul lui. 

Maggie ar fi vrut să savureze fiecare fază a dezbrăcării. Dar delirul 
nerăbdării o obliga să se grăbească, uitându-și reținerea obișnuită. 

— la-mă. Acum... 

— Nu, spuse el sorbind-o din ochi. Vreau să-mi întipăresc acest 
moment în minte pentru totdeauna. 

— Îţi aparţin, Eric, mărturisi ea fără măcar să aibă cunoștință de 
cuvintele pe care le rostea. 

El se întinse deasupra ei și o acoperi cu mângâieri. Greutatea lui, 
contactul pielii sale, mirosul de bărbat și cel de iarbă strivită, o devastau 
pe Maggie. Lumini orbitoare treceau prin faţa ochilor ei. 

Simţea pe buze, pe pleoape, respiraţia fierbinte a lui Eric în timp ce-i 
trezea la viață corpul până în adâncul ființei ei. Crezu că explodează până 
la cer. Era ceva atât de violent, încât se auzi strigând. 

După aceea, avu impresia că plutește pe un nor. Liniştea revenită în 
ea, Maggie savură din plin fericirea de a se afla în braţele lui Eric. Cu 
obrazul lipit de al lui, îl simțea din cap până-n picioare. Miresme de 
pământ umed o ameţeau. 

Deodată, Eric reîncepu s-o sărute peste tot, ca pentru a-i oferi esenţa 
însăși a dragostei și a dorinței lui. Când buzele lor se reîntâlniră, 
schimbară cele mai vibrante săruturi. Apoi, Eric o trase din nou sub corpul 
lui cald și puternic... 

Trebuie să fi aţipit câteva clipe, deoarece o exclamaţie a lui Eric o făcu 
să tresară. 

— Oh! Asta-i bună! 

Maggie își reţinu respiraţia. 

— Ce ai, dragostea mea? 

— Am avut un spectator. 

— Cum? Vocea îi tremura din cauza șocului. 

— Priveşte. 

Eric râdea, arătând cu degetul o marmotă ridicată pe partea din spate. 
Animalul își tinea sus botul la câtiva metri de ei. 

Maggie se ridică în capul oaselor. Într-o clipă, marmota dispăru în 
vizuina ci. 

— M-ai speriat! îl mustră tânăra femeie. 

O trânti la pământ și o sărută pe gât. 

— Te ador, murmură el. Eşti gata să vizitezi Farmhouse? 

Ea îi dădu un bobârnac sub bărbie. 

— Pentru ce altceva am venit? îl tachină ea. 

Bărbatul sări în picioare și-i întinse mâinile ca s-o ajute să se ridice în 
picioare. 

— Maggie, te iubesc, spuse el privind-o cu un aer grav. 

— Și eu te iubesc, bineînţeles. 

Folosise un ton ușor, aproape glumeţ pentru a-și ascunde violența 
pasiunii. În timp ce se îmbrăcau, Maggie se minuna de forța lui Eric. 
Mușchii lui jucau sub pielea bronzată. Era superb. 

Mână în mână, se întoarseră la elicopter. Eric închise ușile cabinei pe 
care le lăsaseră deschise în graba lor de a se regăsi. 

Traversară apoi toată pășunea și ocoliră casa. Construită pe panta 
colinei, avea un etaj la nivelul pășunii și două deasupra văii. Lângă zidul 
de vest, Maggie zări o antenă parabolică de un alb mat, deschisă ca o 
imensă umbrelă pe sol. 

— Te-ar deranja să intrăm prin bucătărie? întrebă Eric. 

— Nicidecum. 

În spate, exista o curte mărginită de micsandre, cu un grătar, o masă 
și scaune de grădină. Buștenii erau stivuiți sub streașină. 

Pătrunseră la același nivel într-o bucătărie vastă pardosită cu cărămizi 
hexagonale. O masă solidă de stejar lustruit ocupa centrul încăperii. 
Maggie privi în jurul ei, curioasă. Dulapurile din lemn natural erau ornate 
cu închizători din fier forjat. La o primă privire, încăperea părea 
întreţinută perfect. Dar Maggie reperă praful și firimiturile de pe marginea 
dulapului de vase. Conchise că menajul fusese făcut în grabă. 

— Bucătăria servește și drept sufragerie, îi explică Eric. Vrei să vezi 
livingul? 

O conduse în salonul alăturat. Încăperea era vastă, cu o vedere 
minunată spre vale. Un șemineu imens din cărămidă, cu vatra înnegrită 
de fum, ocupa unul din pereţi. Celelalte serveau drept bibliotecă. O 
panoplie de arme vechi era suspendată între cele două uși-fereastră. 
Capitonate cu piele roșcată, scaunele erau confortabile, puțin cam sobre. 
Într-un colţ tronau singurele concesiuni făcute vieţii moderne, un aparat 
de televiziune și o misterioasă consolă care părea ieșită dintr-o navetă 
spaţială. 

Maggie se smulse din contemplarea ei. Fără îndoială, Eric aștepta 
părerea ei. 

— Este foarte plăcut. Mă simt ca la mine acasă, spuse ea sincer. 

— Eşti acasă la tine, dragostea mea. 

Angajamentul implicit din răspunsul lui o făcu pe Maggie să se simtă 
brusc stânjenită. Pentru a-și masca tulburarea, deschise una dintre cele 
două uși-fereastră, trecu pragul și reveni în curtea care surplomba valea 
White River. O vale sălbatică, unde pinii alternau cu suprafeţe presărate 
cu stânci masive cenușii. 

Se întoarse pentru a examina faţada din spatele casei. Pereţii erau din 
piatră, cu grinzi deasupra ferestrelor. 

— Când a fost construită Farmhouse? întrebă ea. 

— Acum vreo sută cincizeci de ani. Un strămoș îndepărtat, zidar de 
meserie, a construit-o. Străbunicul meu, tâmplar de cealaltă parte a White 
River, a fabricat dulapurile din bucătărie și biblioteca. Părinții mei cultivau 
câmpiile din împrejurimi. Dar pământul producea puţin aici. Ei n-au vrut 
ca fiii lor să le continue meseria. Cary este negustor. Era deja căsătorit cu 
Celeste și eu aveam fabrica mea, când au hotărât să se retragă sub soarele 
din California. Și-au împărțit bunurile, mie lăsându-mi casa familiei. Am 
modernizat-o atât cât am putut. Acoperișul a fost refăcut, mobilierul 
renovat; curtea amenajată în terasă... 

Maggie își aminti o anecdotă. 

— Povestea ta mă face să mă gândesc la toporul lui George 
Washington. O cunoşti? 

— Nu. 

— Preşedintelui îi plăcea să spargă lemne pe proprietatea sa din 
Virginia. O distracţie ca oricare alta. Când a murit, toporul de care se 
folosise întotdeauna părea la fel de nou ca în urmă cu cincizeci de ani. În 
realitate, coada fusese înlocuită de două ori și fierul, de patru ori. 

Eric izbucni în râs. 

— Foarte nostim. Dar eu am păstrat esenţialul la Farmhouse, pereții și 
structura. Grinzile pe care le vezi deasupra deschiderilor sunt de 
asemenea originale. 

Maggie îi înconjură talia cu brațele și-l privi cu tandrete. 

— Vei încerca oare să mă remodelezi și pe mine, cum ai făcut cu casa 
ta și cu mototul elicopterului? 

Ochii albaștri străluceau de admiraţie. 

— Tu reprezinţi perfecțiunea, dragostea mea, și te iubesc așa cum ești. 

Fl o strânse la piept. Un fior îi străbătu. Maggie simti că același val de 
dorință reîncepea să le cuprindă corpurile. 

Rămase cuibărită lângă el când reintrară în salon. Eric o conduse spre 
O scară îngustă care urca la etaje. 

Sus, Maggie avu timp să zărească un birou și câteva camere înainte ca 
Eric să i le ascundă aplecându-se pentru a pune stăpânire pe buzele ei. 

O ridică apoi în braţele lui viguroase. Câteva secunde mai târziu, 
simțea un pat moale sub ea. Lumina soarelui inunda camera. Avu viziunea 
a două scrinuri din lemn de culoare deschisă și a patru coloane la pat. 
Apoi, Eric o acoperi cu corpul lui. Buzele lui îi mângâiau fața aprinsă. La 
rândul ei, îl sărută peste tot, pe ochi, pe nas, pe frunte. Râdea de plăcere. 

— Te iubesc, Eric. 

— Eşti frumoasă... Eşti frumoasă... repeta el scoțându-i hainele. 

Reincepură ritualul dragostei, dar cu mai multă gravitate, ca și cum 
încercau să se cunoască mai bine. 

Apoi, așteptarea deveni imposibilă, aproape dureroasă. Maggie se 
arcui spre el și nu mai fură decât un singur astru de bucurie într-un 
univers strălucitor. Mai târziu, moleșită de fericire, pe jumătate adormită, 
îl privea cu pasiune. El spuse, apropiindu-și buzele de urechea ei: 

— Maggie McGuire, te ador. 

Ea zâmbi. 

— Nu știam că dragostea poate să fie atât de... 

Căută cuvântul care să-i exprime mai bine impresiile. 

— .... atât de intensă, sfârși ea. Am impresia că m-am pierdut într-o altă 
lume. 

— O lume în care vom fi întotdeauna împreună, draga mea. 

— Poate. Dar voi fi oare aceeași ca înainte de a te cunoaște? 

— Sper, spuse Eric râzând încet. Nu vreau să iubesc pe altcineva. 

Maggie înţelese că se exprimase rău. După moartea lui Wally, își 
reconstruise viaţa pe noi temelii. Cariera era pe primul plan. Graţie unei 

munci înverșunate, își regăsise în sfârșit un fel de alinare. Dragostea ei 
pentru Eric nu risca oare să compromită acest frumos echilibru? 

— Vrei să te căsătorești cu mine? întrebă el aproape cu timiditate. 

Maggie se ghemui în brațele lui. Trăise deja această scenă, cu de o sută 
de ori mai puţină pasiune, desigur, dar întrebarea fusese aceeași. 

— Nu răspunzi? se neliniști Eric. 

— Nu încă. Detest să fiu zorită. 

— Zorită? Dar Wally a murit de doi ani, Maggie. Vreau să-ți împarți viata 
cu mine. 

— Încă nu-mi cere asta. Să profităm doar de momentele petrecute. 

— Te eschivezi, bombăni el. 

Îi vorbise fără mânie, dar îl simţea încordat. El adăugă, cu amărăciune: 

— De obicei, este invers. Femeia este grăbită să se căsătorească și 
bărbatul ezită să-și piardă libertatea. 

— Vechile tradiţii se pierd, murmură ea, ușurată că el nu protestează 
mai mult. 

— Locuiesc într-o regiune tradiționalistă. De aceea, îţi cer încă o dată 
să te căsătorești cu mine. Ea scutură negativ din cap și obiectă: 

— Uiţi motivele care m-au adus lângă tine. Mai întâi, trebuie să fac faţă 
responsabilităților mele. 

— Nimic nu te împiedică să ti le asumi, ripostă el, încăpățânat. 

— Ascultă-mă și mai ales, încearcă să mă înţelegi. Atâta timp cât nu vei 
obţine împrumutul de la banca mea, trebuie să rămânem străini unul 
pentru altul, cel puţin în ochii oamenilor. Nimeni nu trebuie să bănuiască 
ce ne unește. Multe persoane sunt amestecate în această afacere pe care 
trebuie s-o cercetez cu toată obiectivitatea. Eşti primul interesat, 
bineînţeles, dar sunt și patronii mei, muncitorii tăi, fratele tău care ti-a 
împrumutat tot ce poseda pentru a-ţi putea cumpăra terenul. 

— Stiu, o întrerupse Eric trăgând-o spre el. Ai dreptate. Dar aș dori ca 
uneori să fii mai putin serioasă. 

Maggie îl imbrățișă cu tandrete, fericită că discuţia se oprea aici. 

Rămaseră un timp îmbrăţișaţi strâns, savurând o bucurie căreia îi 
apreciau fragilitatea. 

Puțin mai târziu, se îmbrăcată și coborâră în bucătărie. Ora prânzului 
trecuse de mult și le era foame. Din fericire, frigiderul era bine garnisit. 
Maggie organiză un festin din antricoate de port fripte pe grătar. O salată 
verde însoțea friptura, ca și un compot de mere preparat în ajun de 
Celeste. 

Când terminară cu vesela, soarele cobora spre orizont. 

Eric îi ceru tinerei femei să rămână acolo noaptea. Ea fu cât pe ce să 
accepte. Dar rațiunea învinse pasiunea. 

— Este imposibil... 

Căută argumente. 

— N-am prevenit-o pe doamna Dreckles. Proprietara mea s-ar neliniști. 
Și cine se va ocupa de Onyx? 

Spre marea ei ușurare, Eric se abţinu să discute. 

— Îmi vei lipsi, spuse el. Vrei să vin să te caut, mâine dimineață cu 
mașina? 

— Nu. Nu trebuie să fim văzuţi prea des împreună. Dacă timpul 
rămâne frumos, voi lua bicicleta. 

Eric aruncă o privire spre cer. 

— Fiindcă trebuie să te conduc, să plecăm acum. Nu dispun de lumini 
de aterizare în curtea uzinei. 

— Şi cum vei reveni aici? 

— Cu mașina... Numai dacă nu petrec noaptea la fratele meu, ceea ce 
mi se întâmplă adesea. 

În timp ce se ridicau în lumina caldă a asfințitului, Maggie se miră în 
taină de euforia ei. Se simtea în fine eliberată de toate temerile care-i 
chinuiau stomacul de fiecare dată când lua avionul. 

Elicopterul urma meandrele văii. Era destul de sus ca să nu sperie 
animalele care pășteau pe pășuni. Departe deasupra lor, un avion cu 
reacţie se îndrepta spre New York, lăsând în spatele lui o urmă argintie. 
La vest, cerul se înroșea. 

Maggie își puse mâna pe coapsa lui Eric, fără dorință, doar pentru 
bucuria de a-i simţi mușchii sub pânza blugilor. El întoarse capul spre ea, 
îi întâlni privirea și-i adresă un zâmbet în același timp tandru și protector. 
Vocea lui răsună în urechile tinerei femei. 

— Ştiam că, într-o zi, o să-ţi placă să zbori. 

— Este minunat, spuse ea în microfon. 

Totuși, o altă teamă, morală, o împiedica pe Maggie să-și savureze din 
plin fericirea. 

Dacă nu-și obținea împrumutul, Eric ajungea la faliment. Această idee 
o chinuia. Ori, găsea că el manifesta față de acest subiect puţin prea mult 
optimism. 

Cum să-l facă să admită că nimic nu era câștigat dinainte? Cererea sa 
de capital n-avea decât o șansă din trei să fie acceptată. El îi acorda tinerei 
femei mai multă putere decât avea. Poate ar trebui să-i explice că se servise 
de relaţiile ei privilegiate cu Walter Callahan pentru ca cererea să treacă 
de primele obstacole? 

În fond, dacă afacerea reușea, Eric şi-ar datora reușita amintirii lui 
Wally. Ea îi ascunsese acest detaliu, de teamă să nu-i ofenseze orgoliul. 

Când se întorsese la New York, Maggie nu putuse face altfel. Știa că 
Murchison și clanul lui pretindeau totdeauna de la viitorii lor debitori 
garanţii precise și însemnate. Callahan, din contră, acţiona adesea din 

instinct. I se întâmpla să mizeze mai mult pe valoarea omului decât pe 
garant. Dar în două rânduri, se înșelase. Două eșecuri care-i slăbiseră 
influenţa în cadrul grupului bancar. Acum, nici o eroare nu i-ar fi iertată. 
EI se știa decanul grupului. Tinerii lupi nu așteptau decât o slăbiciune din 
partea sa pentru a-l constrânge să demisioneze. 

Ori, dacă Maggie îl iubea profund pe Eric, rămânea totuși lucidă. Cu 
cât se familiariza mai mult cu proiectul lui, cu atât mai puţin credea că va 
putea să-l realizeze. El nu va obține împrumutul. Ea ghicea argumentele 
pe care bancherii le opuneau cererii lui. Antenele pe care voia să le 
construiască Eric erau enorme, dizgrațioase. Ele nu vor interesa decât o 
parte a populației, în special cea rurală. În oraș, rețelele de televiziune 
erau trecute pe cablu; numeroase canale. Chiar un fanatic al micului 
ecran ar ezita să instaleze o cupă atât de incomodă pe acoperișul casei sau 
în curtea lui, doar pentru plăcerea de a capta emisiunile unui nou satelit. 

Maggie nu menţionase acest gen de apreciere în raportul ei. Dar 
într-o zi sau alta, trebuia s-o facă, numai dacă Murchison nu va lăsa 
întreaga responsabilitate a deciziei asociatului său. 

Ipoteza era putin probabilă. 

În mai multe rânduri, Maggie vrusese să-i vorbească prietenului ei 
despre disensiunile care existau în cadrul băncii. Ar deveni atunci 
conștient de riscurile care-l pândeau. 

Dar Eric aruncase săgeata. Îndrăgostită, Maggie refuza acum să-l 
demoralizeze pe bărbatul pe care-l adora. Simpla idee de a-l face să sufere 
O sfâșia. 

De aceea, ajungea să spere imposibilul. Una din obiecțiile ridicate de 
eventualii creditori venea din faptul că terenul cumpărat de Eric se situa 
într-o zonă agricolă. Dacă acea comisie locală a terenurilor accepta să-l 
caseze drept zonă industrială, asta ar fi, gândea Maggie, un pas spre 

reușită. Cramponată de această speranță, tânăra femeie amâna din zi în zi 
momentul să-i spună lui Eric adevărul. 

Și acum, datorită revenirii acestor probleme în mintea ei, Maggie 
simţea treptat cum teama înlocuia frumoasa ei nepăsare. Simti brusc 
dorinţa să abordeze problema. 

— Voiam să-ți spun.... începu ea cu teamă. 

— Da, dulcea mea. 

Dulcea mea! Și vocea lui era atât de tandră! Curajul o părăsi pe Maggie 
la fel de repede cum venise. 

Spuse ceva fără importanță. 

— MĂ întrebam dacă vecinii tăi nu se plâng niciodată de zgomotul 
aparatului tău. 

Elicopterul pierdea înălțime, apropiindu-se de uzină. 

— Vecinii sunt departe, spuse Eric. Uzina este în afara orașului. Ai văzut 
casa mea: este în plină câmpie. Nu deranjez pe nimeni. 

Se innoptase când vechiul coupé se opri în faţa conacului doamnei 
Dreckles. Felinarele erau aprinse pe stradă. În spatele ferestrelor, luminile 
casei păreau prietenești. Veranda luminată te invita să intri. 

— Te însoțesc? propuse Eric. 

Ea se cuibări lângă el. 

— Nu vei merge departe, îl preveni ea. Doamna Dreckles își privește 
serialul la televizor. Și văzând că treci, îţi va cere să-i ţii companie. Dacă 
asta îți dorești... 

El o întrerupse, ca s-o sărute cu pasiune. Când își reluară suflul, Eric 
murmură: 

— Gândește-te la propunerea mea, iubirea mea. Ştii ce doresc mai 
presus de orice. 

Oh! da, o ştia. Îi oferise în mod generos să-și împartă viaţa cu el. 

Dar oferta ar mai sta în picioare când va afla că visul lui de reușită era 
distrus? 

— Te iubesc atât de mult, adăugă el. 

Maggie nu era sigură de propria voce. De aceea, lăsă buzelor ei grija 
să răspundă. 

"Îi voi vorbi serios, mâine”, își promise ea împingând grilajul 
proprietății. 

Privirea ei urmări stopurile mașinii. Nu intră în casă decât atunci când 
dispărură la prima curbă. 


Capitolul 3 


Duminica următoare, hotărâră să facă o lungă plimbare cu bicicleta în 
împrejurimile Farmhousei. În seara din ajun, veniseră amândoi cu mașina 
tinerei femei. 

Ea încă nu avusese curajul să împărtășească îndoielile cu Eric. Comisia 
terenurilor se reunea la Johnson's Bridge în trei zile. Îndemnată de un fel 
de superstiție, Maggie își spusese că dacă el reușea să-i convingă pe edili 
să schimbe clasarea terenului, din partea sa va reuși să-i convingă pe 
Callahan și Murchison, să-i acorde împrumutul cerut. 

Coborâră fără să pedaleze în vale. Vântul călduţ al primăverii arunca 
în spate părul lui Maggie și se strecura în mânecile scurte ale bluzei. 
Soarele îi încălzea picioarele goale. 

Eric i-o luă înainte. În trecere, îi aruncă o privire amuzată. Ea înţelese 
provocarea și hotări să răspundă. 

Decisă să-l ajungă, apăsă pe pedale. Panta era lină. Virajele nu 
prezentau dificultăți. Nici o circulaţie n-o deranja. Pericolul venea din 
starea drumului. Cu găuri și denivelări, nu oferea nici o aderenţă. 

Vigilenţa cicliștilor nu trebuia niciodată să slăbească. 

Or, Maggie nu reușea să-și concentreze total atenţia la ce făcea. 
Alaltăieri, primise ordine de la New York. Un studiu de piaţă al viitorului 
produs trebuia imperativ să fie adăugat la dosar. Maggie știa că o astfel de 
piesă reprezenta multă muncă și energie. Pentru a nu strica weekendul, 
nu îndrăznise să-i vorbească lui Eric despre noile pretenţii ale patronilor 
ei. 

O coţofană care zbura la mică înălțime, o surprinse. Ea făcu un salt 
într-o parte, derapă și abia se îndreptă. Alerta fu benefică, deoarece o 
obligă pe tânăra femeie la mai multă prudenţă. Îi uită pe Callahan, 
Murchison și toate celelalte, ca să revină în prezent. 

Drumul oferea vederi splendide. EI șerpuia pe versantul colinei care, 
odinioară, fusese în întregime cultivat. Acum, două treimi din fermieri 
plecaseră spre activități mai rentabile. Câteva familii de crescători de vite 
rezistau bine. Dacă terenurile erau necultivate, în schimb, pe pășunile 
de-a lungul lui White River pășteau turme de bovine. La jumătatea pantei, 
măceși, salcâmi și meri sălbatici creșteau printre stâncile de granit. Păduri 
de rășinoase acopereau culmile. 

Dimineaţa, în timpul unei plimbări pe jos în împrejurimi, Eric o 
inițiase pe Maggie în bucuriile câmpiei. O învățase numele florilor și al 
copacilor. Acum, cunoștea diferenţa dintre o gaură de marmotă și o 
viziune de vulpe. 

De comun acord, hotărâseră să facă după-amiaza o plimbare lungă cu 
bicicleta pe o vale paralelă. Urcaseră colina și coborâseră celălalt versant, 
în direcţia unui râu unde mai locuiau colonii de castori. Eric îşi amintea 
Că, în copilăria lui, animalele construiau baraje pe apă. Pe vremea aceea, 
erau atât de numeroși, încât în unele locuri divizaseră râul într-o mulțime 
de ecluze. 

Din păcate, deși specia era protejată, castorii din cealaltă vale nu 
supravieţuiseră braconierilor. Eric și Maggie nu descoperiseră decât doi 
jderi și ratoni spălători care fugiseră la apropierea lor. 

În ciuda acestei mici dezamăgiri, se întorceau încântați din plimbarea 
lor. La întoarcere, urcușul le provocase dureri în mușchi, dar pedalaseră 
vitejeşte pentru a regăsi crestele împădurite care dominau cu vreo cinci 
sute de metri White River. În acest moment, coborau ceea ce urcaseră 
sprinten în urmă cu patru ore. 

Maggie n-avea nici o şansă să-l ajungă pe Fric la coborâre. Greutatea 
ei, mult mai mică decât a însoțitorului ei, n-o favoriza. Dar ea conta pe 
ultima parte a drumului. Timp de vreo doi kilometri, drumul mergea 
de-a lungul platoului care-i servea lui Eric de teren de aterizare. 

În timp ce pedala, Maggie respira din plin aerul curat, simțind mirosul 
de liliac și de violete. Florile de nu-mă-uita împestrițau șanțurile cu florile 
lor albastre. Tânăra femeie își amintea de plimbările ei pe aleile asfaltate 
din Central Park. După ce cunoscuse adevărata natură, nu va mai putea 
să găsească farmecul marelui parc din New York. 

Evită la timp o groapă. Eric era încă departe în fata ei. El îi mărturisise 
că ultima sa plimbare lungă pe două roţi fusese acum cinci sau șase ani. 
Atunci, descoperise într-un hambar o veche bicicletă care ruginea sub un 
strat de praf. Lui Maggie, care avea atâta grijă de bicicleta ei, nu-i venea să 
creadă. Îşi cumpărase modelul cel mai recent și o dichisea ca și cum era 
vorba de o mașină de curse. 

Fi bine, în ciuda echipamentului ei sofisticat, nu reușea să-l ajungă pe 
Eric pe vechitura lui. Ca sportiv desăvârșit, își regăsise din instinct 
agilitatea de altădată. 

Își spori eforturile. Drumul devenise plat. Schimbă viteza. O 
superioritate asupra lui Eric, care nu avea pinion cu mai multe viteze. 

Dacă voia să-l depășească, era acum sau niciodată. 

Distanţa scădea între ei... Eric aruncă o privire în urmă. O văzu că se 
apropie și atunci se aplecă pe ghidon, adoptând atitudinea alergătorilor. 

Maggie realiză imediat pericolul. El îi mărturisise că patinele frânelor 
se duseseră de mult timp. În cursa lui nebună, cum se va opri? La viteza 
cu care pedala, risca chiar să rateze intrarea pe drumul care ducea la 
proprietatea sa. 

— Eric! strigă ea. 

Dar vântul duse strigătul ei în spate. Ridică tonul. 

— Eric! Te rog, încetinește! 

Prea târziu! De ce se temea, veni fulgerător. El derapă, dorind să 
cotească pe aleea privată a Farmhouse. Roata din față lovi o bornă. 
Oprirea brutală aruncă ciclistul într-un teribil zbor planat. Ca într-un film 
derulat cu încetinitorul, Eric rămase o fracțiune de secundă în aer, apoi 
căzu pe pajiște după ce atinsese ușor trunchiul unui arțar. 

Maggie ajunse în dreptul lui. Paralizată de spaimă, crezu că propria sa 
inimă se oprea. Blocă frânele, sări de pe bicicletă și alergă spre el. 

El zăcea, inert, cu fata în iarbă. 

— Oh! Dumnezeule! se lamentă Maggie. Fă să nu fie grav rănit. 

Îngenunche lângă el, încercând să-și amintească lecţiile învățate 
cândva pentru un brevet de prim-ajutor. 

"Nu-l mișca” își spunea în timp ce întindea mâna spre el. Îi prinse 
încheietura. Pulsul bătea, prea repede desigur, dar viața nu-i părăsise 
corpul. Gâtul, coloana vertebrală, nu păreau atinse. 

— Eric, dragostea mea, răspunde-mi. 

Tăcerea lui o înnebuni pe tânăra femeie. Privi în jurul ei. Unde să 
găsească ajutor? Era telefon în casă, dar ce ambulanță ar risca să înfrunte 
micul drum desfundat care ducea la acest colţ pierdut? 

Câmpia își pierdea brusc în ochii ei orice atracţie. 

Ierburile înalte ascundeau capul lui Eric. Rostindu-i cu disperare 
numele, Maggie încerca să îndepărteze iarba. Era oare rănit la faţă? Și dacă 
avea o fractură a craniului? 

Oribile viziuni de hemoragie cerebrală îi aruncară mintea în panică. 

— Eric! ţipă ea. 

Și deodată, o mână agilă o prinse de umăr și o dezechilibră. În același 
timp, râsul puternic al lui Eric deranjă o colonie de piţigoi care zburară 
din arțar într-un freamăt de aripi. 

— Ha! Ha! Ha! Te-am păcălit! exclamă el vesel. 

O trânti pe iarbă și o acoperi cu corpul lui. Furioasă, se zbătu ca un 
animal prins în capcană. Cum o strângea tot mai tare, se rostogoliră 
amândoi până când un tufiș de liliac îi opri. El vru s-o sărute. Dar teama 
distrusese nervii tinerei femei. Ușurarea care urmase declanșă în ea o 
reacţie de furie. Ea se revoltă. 

— Sălbatic! Idiot! N-ar fi trebuit niciodată să te amuzi cu acest joc 
stupid. Am crezut... Am crezut... 

El înăbuși restul protestelor ei cu un sărut atât de pasionat, încât ea 
încetă să lupte, ameţită de ardoarea mângâierilor sale. 

— Te urăsc, se apără ea când îi lăsă un moment de răgaz. 

Dar aluneca în adâncul unui vârtej și nu credea în propriile ei cuvinte. 

El râdea încet, cu căldură, strângând-o în brațe. Cu mâna liberă, îi 
eliberă părul roșcat de firele de iarbă și de frunzele care se agățaseră în el. 
Ochii lui străluceau de malițiozitate şi de tandrete. 

— Tu, femeia puternică, te-ai prăbușit nervos, ca o fetișcană. 

— În fata saltului tău periculos, cea mai tare dintre creaturi s-ar fi 
speriat. Numai dacă, bineînțeles, n-a fost o punere în scenă de cascador. 
Ai făcut-o expres? 

— Oh! nu, mormăi Eric ridicându-se în capul oaselor. Am reușit doar 
să evit copacul. Este deja o performanţă, nu? 

— Ai fi putut să te omori, spuse Maggie ridicându-se. Ești sigur că n-ai 
nimic rupt? 

Ea îl ajută să se ridice în picioare. Eric încercă să meargă. 

— Au! gemu el șchiopătând. 

Se sprijini de ea și adăugă, cu o privire ironică: 

— Aș avea nevoie de o ședință de gură la gură pentru a-mi reveni. 

Ea îi dădu o palmă prietenească în coaste. 

— Ajunge cu gluma. Unde te doare? 

— Cotul și glezna dreaptă sunt luxate. Data viitoare, voi alege râul. 
Căderea va fi mai moale. 

— Priveşte bicicleta ta, îl sfătui cu tristeţe Maggie. 

Ghidonul și janta din față erau răsucite. Roata din spate devenise 
ovală. 

— Cadrul n-are nimic, observă Eric, filozof. Oricum, nu este o mare 
pierdere. 

— Îţi voi curăța cotul şi-ţi voi bandaja glezna. 

Ea remarcă paloarea lui și adăugă, din nou alarmată: 

— Să intrăm repede. Eşti în stare de șoc. Dintr-un moment în altul, riști 
să-ţi pierzi cunoștința. 

— N-am leșinat niciodată în viaţa mea, protestă el. 

— Există un început în toate. 

În curte, el făcu teatral un pas greșit, bătu aerul cu cele două braţe și 
se prinse în ultima clipă de masa din grădină. Dar de data asta, Maggie nu 
se mișcă și-l privi ironic. 

— Eşti un fățarnic! N-o să mă mai păcălești. 

— Păcat, spuse el râzând. 

Câteva minute mai târziu, era întins pe unul din cele două canapele 
de piele din salon. Maggie îi curăță cotul cu apă oxigenată. Nişte pietricele 
se încrustaseră în carne. Ea le scoase cu precauţie, dezinfectă rana, apoi o 
acoperi cu un tampon de vată pe care-l înconjură cu o bandă adezivă. 

Glezna era dureroasă. O masă cu o pomadă cu arnică. 

Eric ridică braţul pansat. 

— Ca să se vindece mai repede, sărută-l, se milogi el. 

— Să-i sărut cotul? Nu crezi că împingi pretenţiile puţin prea departe? 

Îi dădu un sărut rapid pe frunte. Evitând cu dibăcie mâna care se 
întindea spre ea, Maggie alergă în bucătărie și reveni cu două pahare cu 
suc de portocale. 

— Aș prefera un whisky, protestă Eric. Am nevoie de un întăritor. 

— Alcoolul nu este rezonabil în acest moment, decretă Maggie pe un 
ton fără replică. Bea, și apoi încearcă să dormi puţin... îmi dai voie să mă 
distrez cu aparatele tale? îl întrebă ea ridicând misterioasa consolă din 
colţul camerei. 

— Cu plăcere, aprobă el, bucuros s-o vadă interesată de instalaţia lui. 

Vru să se ridice pentru a-i arăta cum să le manevreze. Dar o ameţeală 
trecătoare, reală de data asta, îl aruncă pe pernele divanului. 

Maggie deschisese televizorul. 

— Comutatorul și maneta, la dreapta consolei, îţi permite să captezi 
satelitul "Galaxie". Este cel mai ușor de recepționat. 

Ea îi urmă sfatul. Un scârțâit ușor răsună în exterior. Antena parabolică 
era vizibilă pe fereastră și Maggie văzu cupa mare albă pivotând ușor pe 
axul ei, apoi oprindu-se. Imaginea unui western apăru pe ecran. 

— Curios, spuse tânăra femeie. Aș fi crezut că antena va continua să se 
miște pentru a urmări satelitul. 

— Eric zâmbi la ignoranta ei. 

— — "Galaxie" este situat la treizeci și şase de mii de kilometri 
altitudine, pe o orbită geostaţionară, îi explică el. Satelitul se învârtește cu 
aceeași viteză ca pământul și rămâne obligatoriu întotdeauna la distanță 
egală de ecuator. Îndată ce i-ai captat emisiunile, nu mai este nevoie să 
manevrezi antena pentru a-l urmări. Emiţătorii din spaţiu retransmit 
imaginea și sunetul fără să fie jenaţi de vreun obstacol: munte, pădure sau 
imobile. Nu le pasă de frontiere și acoperă continente întregi. 

Maggie înţelesese. Douăzeci de minute mai târziu, era capabilă să 
caute emisiunile altor sateliți. Trecea de la un canal la altul și de la o ţară 
la alta. Jocul o ameti, apoi o amuză, pentru a o plictisi destul de repede. 
După părerea ei, interesul spectacolului nu egala calitatea extraordinară a 
recepţiei. 

— Am văzut deja acest film anul trecut, comentă ea. Spectacolul 
dinainte, de asemenea. În fond, nu este un miracol. Antena cea mai 
performantă nu poate să capteze decât ceea ce i se transmite. 

Eric se ridică, protestând. 

— Miracolul, este să primeşti acasă la tine lumea întreagă, chiar în locul 
cel mai izolat. De acord, cablurile echipează metropolele mari. Dar în 
afara orașelor, oamenii așteaptă să poată capta în mod direct emisiunile 
prin satelit, așa cum fac eu. Tu n-ai avut decât o slabă idee despre 
capacităţile antenei. Ştii că o mie de filme sunt retransmise în fiecare lună 
prin diferiți sateliți care se învârt pe orbită deasupra pământului? 

Visătoare, Maggie manevră alte butoane. Prinse succesiv un meci la 
Paris și un concert la Tokyo. După aceea, pe ecran apărură imagini bizar 
de erotice ale unui film suedez. 

— Cum fac oare asta? întrebă ea, cu ochii măriţi de uimire. Fizic, este 
imposibil. 

Eric izbucni în râs. 

— Se servesc de un joc de oglinzi. Schimbă canalul, vrei? 

Ea se întoarse repede spre el și-l privi cu atenţie. 

— Ai roșit. 

EI ridică din umeri. 

— Ridicol. Dacă sângele mi s-a urcat brusc în cap, este din cauza 
zgârieturilor mele. 

Ea râse pe înfundate și schimbă canalul. Nişte jucători de fotbal 
disputau un meci undeva în Australia. 

— Pariez pe o sută de dolari că maieurile albastre vor pierde, spuse 
Eric. 

— Ţin pariul. 

Albaștrii pierdură. În fata figurii abătute a lui Maggie, Eric izbucni în 
râs şi recunoscu: 

— Era o reluare. Am văzut deja meciul săptămâna trecută. 

Fa închise aparatul și se repezi spre el. Îi lovi pieptul cu o avalanșă de 
lovituri de pumn. 

— Îmi vine să pun sare pe cotul tău rănit, bombăni ea. 

— Încearcă și vei regreta imediat. 

O obligă să se așeze pe canapea. Bratul lui sănătos înconjură talia 
tinerei femei, în timp ce cealaltă mână îi mângâia picioarele goale. 
Degetele lui urcară încet în lungul coapsei. 

Maggie se cuibări lângă umărul lui. El purta o cămașă deschisă larg la 
gât. Ea își puse obrazul pe pieptul cald, impregnat de soare și de mirosul 
lui de bărbat. 

Dorinţa făcu imediat să le fiarbă sângele. Maggie îl sărută pe Eric și-l 
privi cu adoraţie. Îi iubea chiar și ușoara deviere a nasului. Cu un arătător 
ezitant, îi mângâie locul. 

— A fost spart la o altă cădere cu bicicleta? 

— Cu motocicleta, preciză Eric. Pe două roți nu mi-a mers prea bine. 

Ea râse și-și strecură o mână sub ceafa lui pentru a-și apropia feţele. El 
începu să-i scoată bluza și șortul. Femeia se înfioră de plăcere. Văpaia care 
strălucea în privirea lui albastră o fascina. Gura arzătoare a lui Eric se apăsă 
pe gâtul ei, atinse apoi curba unui sân, pentru a-i mușca ușor sfârcul. 

Aceeași ardoare îi copleșea. Eric era atât de puternic, atât de viguros, 
încât se abandonă fără rezervă pasiunii lui... 

Rămaseră înlănţuiţi mult după ce pacea revenise în ei. Prin ferestra 
deschisă, adierea ușoară aducea parfumul suav al liliacului în floare. În 
copacii vecini, păsările salutau apusul soarelui. 

Când aerul se răcori, se ridicară, își adunară hainele și urcară la etaj să 
facă un duș. 

— Vom pleca numai după cină, spuse Eric. 

— Atunci, să cinăm repede, îl preveni ea. I-am spus doamnei Dreckles 
Că mă voi întoarce înainte de ora zece, astă-seară. 

În timp ce ea ftigea carnea pe grătar, Eric punea tacâmurile pe masa 
din curte. El întrebă deodată, pe un ton nonșalant: 

— Apropo, sper că n-ai probleme cu patronii tăi. 

Întrebarea de care se temea! 

Tresări atât de tare, încât fu cât pe ce să pună carnea lângă farfurie. 

— De ce acest apropo? ripostă ea. Ce te-a făcut deodată să te gândești 
la cererea ta de împrumut? 
mele, n-ai părut foarte convinsă. Pe moment, n-am acordat atenţie. Acum, 
reflectând, mă întreb dacă n-ai unele probleme cu banca. 

— Ce fel de probleme? 

El avu o scurtă încruntare de sprâncene. 

— Tu să-mi spui, ripostă el pe un ton nerăbdător. 

Callahan și Murchison au decis sau nu să-mi împrumute fondurile? 

Nu se întunecase complet. Se vedea încă destul pentru cină. Dar Eric 
aprinse aplicele exterioare. Maggie clipi sub lumina lor, apoi întoarse 
capul. 

Fl insistă, cu un fel de iritare. 

— Răspunde. Ai o cât de mică idee despre ce cred ei? M-am supus de 
bunăvoie tuturor formalităţilor pe care le cerea banca. Ştii că am obținut 
de la administraţia locală o scutire de trei ani pentru taxele funciare. Este 
un atu în plus. Sper că ai semnalat asta în raport. 

— Da, bineînţeles... 

Ea ezită, apoi hotări să risipească orice neînțelegere dintre ei. 

— Ca să fiu sinceră, o parte a consiliului de administraţie nu pare 
convinsă, încă. 

— Fir-ar să fie, bombăni Eric atacând mânios friptura lui cu un cuţit. 
Dar ce vor în plus? 

— Mai întâi, aprobarea comitetului terenurilor. 

— Este ca și în buzunar. Comisia se reunește martea viitoare. Sunt sigur 
că membrii vor accepta clasarea terenului meu drept zonă industrială. Fi 
ştiu unde le este interesul. Nu numai că voi păstra actualul personal, dar 
în plus, voi angaja cu prioritate șomeri. 

— Asta nu este totul, Eric. 

Nu se atinsese de conţinutul farfuriei ei. Pofta îi dispăruse în același 
timp cu bucuria de viaţă. De ce alesese oare Eric tocmai ora cinei ca să 
abordeze un subiect atât de grav? Ar fi preferat să discute despre asta în 
biroul lui. 

El o privea, cu furculita ridicată, cu ochi neîncrezători. Doamne! Era 
oare același bărbat care, cu o oră mai devreme, o ţinea atât de tandru în 
braţe? 


INVENTATORUL ÎNDRĂGOSTIT 119 


O întrebă, pe un ton aproape agresiv: 

— Ce mai este? 

Ea prinse între degete un miez de pâine pe care-l frământă nervoasă. 

— Patronii mei Știu că în domeniul antenelor parabolice competiţia va 
deveni din ce în ce mai severă. Ei cer un studiu de piaţă. 

— Dar le-am furnizat unul. 

Maggie clătină negativ din cap, 

— Ei cer mai mult decât o simplă estimare. Unul din experţii băncii a 
observat că n-ai contactat nici un institut de sondaj... 

— Dar ești tu, expertul. 

Maggie oftă. Știuse întotdeauna că explicaţia va fi dificilă. Eric o făcea 
aproape imposibilă, din cauza ignoranței lui despre lumea finanțelor. 

— Eu lucrez în exterior. Transmit date și cifre după ce le-am verificat, 
rectifică ea. Ori, se întâmplă că, în cazul tău, nu-mi pot sprijini previziunile 
pe nimic concret. Niciodată o bancă nu va accepta să imprumute două 
milioane de dolari fără a avea în schimb contracte redactate după toate 
formele legale sau, la rigoare, un studiu solid de piață, realizat de un 
organism eminent de sondaj. 

El păru mai întâi uluit, apoi reacţionă cu violență. 

— Imposibil, urlă el bătând cu pumnul în masă. Dacă aveam mijloacele 
să-mi ofer un asemenea institut, n-aş cere unui creditor să-mi avanseze 
fonduri pentru a mă instala. 

De ce dracu Callahan și Murchison cer garanţii atât de oneroase? Rolul 
lor este să-și asume riscuri, nu? 

Ea nu răspunse imediat. Venise momentul să-i dezvăluie unele secrete 
pe care puţini le deţineau. 

— Dacă îţi spun ceva strict confidential, îmi promiţi să păstrezi tăcerea? 

— N-am obiceiul să divulg secretele altora, ripostă el ofensat. 

— Este vorba despre disensiunile cu care se înfruntă asociații pentru 
care lucrez. Oh! desigur, banca este temeinic așezată. Nu fondurile 
lipsesc. Dar în modul de a le administra, Callahan și Murchison nu sunt 
de acord. Primul împrumută industriașilor sau negociatorilor în schimbul 
unei participări în afaceri... 

— Nici o problemă, i-o tăie Eric. Am acceptat condiţiile lui. 

— EI nu este singurul. Încearcă să înţelegi. Pentru ca banii să iasă din 
rezerve, trebuie să fie de acord doi asociaţi, precum și consiliul de 
administraţie. Ori, Murchison vede lucrurile diferit de Callahan. El nu se 
încrede doar în valoarea sau reputaţia viitorului client. El cere probe 
evaluate... 

— De ce nu m-ai prevenit mai devreme? 

— Am fost trimisă la întreprinderea ta la ordinul lui Walter Callahan. O 
întâmplare. Ar fi putut la fel de bine să-mi încredințeze dosarul unui 
industriaș din Boston sau din Cleveland. Chiar de la început, am înţeles 
că voi avea dificultăţi să-i fac să admită cererea ta. Atunci, la ultima mea 
călătorie la New York, am discutat doar cu Walter Callahan. Am pledat 
cauza ta, ştiind că datorită afecțiunii lui pentru mine, Walter mă va susține 
pe lângă consiliul de administraţie. 

— Un atu în favoarea mea, remarcă Eric cu o voce neutră. 

Slavă Domnului! Nu devenea bănuitor în legătură cu situația. Simplu 
și direct, nu încerca nici o gelozie la gândul că putuse în mod tacit să 
folosească amintirea logodnicului ei pentru a-l convinge pe Walter să-i 
lase dosarul. 

— Un atu provizoriu, rectifică ea. Callahan, în vârstă, își vede puterile 
scăzând în cadrul direcţiei. Afacerea ta se tărăgănează. Unul din consilierii 
juridici al Casei începe să se intereseze de ea. Se numește Gerard 
Carmichael. Este brațul drept al lui Murchison. El se comportă ca un lup 

tânăr care așteaptă un pas greșit din partea decanului asociatilor pentru a- 
l forța pe acesta să demisioneze, cu scopul de a-i lua locul. 

Eric se încruntă. 

— Nu înțeleg nimic din aceste mașinaţii. Unde este pasul greșit? Nu 
este nimic negativ în dosarul meu. 

— Nici nimic pozitiv. Două milioane de dolari reprezintă o sumă 
importantă. Înainte de a le da drumul, consiliul de administraţie își va da 
părerea. Carmichael și Murchison vor vota împotriva proiectului tău, doar 
pentru a-l contraria pe Callahan. Numai dacă cifrele din raport nu sunt 
incontestabile, majoritatea acţionarilor îi vor urma pe Murchison și pe 
consilierul lui. Aceștia doi sunt vulturii care știu să fructifice capitalurile 
băncii... 

— Felicitări! o întrerupse Fric. 

Se ridică atât de brusc, încât scaunul se răsturnă în spatele lui. 

— Eu n-am nici un amestec, pledă ea. Din contră... 

— Adevărat? Eşti conștientă de asta? Mi-am pus ultima speranță în 
această bancă și, în timp ce mă credeam ieșit din încurcătură, mă anunti 
cu răceală că n-am nici o șansă să obțin fondurile de care am nevoie. De 
ce nu m-ai prevenit mai devreme? 

El mergea nervos în lung și în lat prin curte. 

— În mai multe rânduri, am încercat să te pun în gardă împotriva unui 
exces de optimism. Tu nu mă ascultai. 

— Fir-ar să fie! înjură Eric. 

Maggie simţea cum lacrimile îi înțepau pleoapele. 

— Adresându-mă lui Murchison, știam că n-ai fi avut nici o şansă. Am 
procedat cum puteam mai bine... 

EI o întrerupse, cu o voce mai puţin aspră. 

— Tu nu ești răspunzătoare, draga mea. 

Se apropiase de ea și-și puse o mână reconfortantă pe umărul ei. 
Continuă pe un ton îmblânzit. 

— Înţeleg scrupulele tale. Nu puteai trăda încrederea domnului 
Callahan. Dar la urma urmei, nimic nu este încă pierdut. Dacă obtin 
acordul comisiei terenurilor... Și dezvoltă din nou argumentele care, după 
el, îi vor convinge cu siguranță pe bancheri. 

Maggie îl asculta, abătută. Nu-i zdruncinase încrederea decât o 
jumătate de oră. Revenise și mai insistent la himerele lui, manifestând 
încrederea naivă a sufletelor pure. Ascultându-l, va obține cu siguranță 
împrumutul. 

— .... Împreună, vom face lucruri mari, încheie el. Să ne păstrăm 
speranța, dragostea mea. Nu vom dispera. Sunt sigur că bătrânul Callahan 
este de părerea mea. 

Maggie se ridică și se cuibări în braţele lui. Resimţea cu adevărat atâta 
ușurare cum anunța? Încerca oare s-o inducă în eroare ca să nu 
abandoneze înainte de termen sarcina dificilă care-i fusese încredințată? 

Părea sincer și atât de încrezător, încât nu îndrăzni să-i arate că se 
înșală. 


Capitolul 9 


Maggie urmărea întrunirea de la locul ei discret din mijlocul 
auditoriului. Spectatorii soseau în mici grupuri. Majoritatea își păstraseră 
hainele de lucru. 

Marea sală a primăriei era folosită și pentru ședințele consiliului 
municipal. Un singur tablou reproducând prima declaraţie de 
Independenţă decora pereţii lambrisaţi cu lemn de arțar. Drapelul 
Statelor Unite și cel al Statului New York ocupau două din colțurile sălii, 
chiar în spatele președintelui de ședință. 

Acesta era așezat la extremitatea unei mese lungi a cărei tăblie de stejar 
purta cicatricele unui secol de dezbateri. În fată, stătea Eric. Cei 
doisprezece membri ai comisiei se instalară de-o parte și de alta a celor 
doi bărbați. 

Din locul unde se găsea, Maggie vedea profilul președintelui și pe cel 
al lui Eric. Jumătate din delegaţi erau cu spatele la ea. Zărea feţele celorlalți 
şase. Membrii comisiei fuseseră aleși din categoriile cele mai 
reprezentative ale populaţiei. 

Valea Susquehanna River, foarte fertilă, făcea să trăiască numeroase 
familii de agricultori. Existau puţine întreprinderi industriale în regiune. 
Răspândite pe câmpie, nu erau nici destul de importante, nici destul de 
numeroase pentru a necesita crearea unei zone speciale. Eric își instalase 
mica lui uzină într-un garaj dezafectat. În schimb, crearea unui nou 
complex industrial nu era posibilă decât cu acordul întregii populații. 

Maggie îl urmărea pe Eric cu îngrijorare. Părea destins, sigur de el și 
de judecata concentățenilor săi. 

— Nici unul din ei nu se va opune proiectului meu, afirmase el 
dimineaţă tinerei femei. Viitoarea mea uzină nici măcar nu va fi vizibilă din 
oraș. De ce vrei ca oamenii din Johnson's Bridge să critice ceea ce va 
deveni pentru ei o sursă de mână de lucru? 

Lui Maggie i-ar fi plăcut să-i împărtășească încrederea. 

În jurul ei, scaunele de fier erau toate ocupate. Întoarse capul. 
Mulțimea invadase sala. Cei care nu găsiseră loc, stăteau în picioare, 
blocând ieșirea. Nici o retragere nu mai era posibilă. Va fi obligată să asiste 
la reuniune de la început până la sfârșit. 

Scoase din geantă un carnet și un stilou pentru a lua notițe. Apoi își 
mută atenţia către președinte. Înalt și masiv, era şi mai impozant decât 
Eric. Rare fire albe de păr acopereau craniul lui bronzat de soarele 
câmpiei. Costumul lui de oraș gri închis îl jena vizibil la răscroiala 
mânecilor. 

Cravata îl făcea să se înroșească la faţă. Maggie se întrebă cât timp o să 
reziste inainte să-și descheie gulerul cămășii. 

Fumul țigărilor, vagi mirosuri de grajd îngreunau atmosfera. Gălăgia 
se amplifica. Președintele ceru să se facă liniște, bătând în masă cu un pix. 

Era ridicol. Vocea lui firavă era la fel de inaudibilă ca bătaia pixului său. 
Mulțimea continua să vorbească. 

Pentru a pune capăt gălăgiei, se aplecă spre vecinul lui cel mai 
apropiat: un bărbat de talie mijlocie, cu faţa ascuţită, care purta o bluză 
albă. 

"Un zidar sau un brutar” își spuse Maggie. ÎI văzu dispărând pe o ușă 
laterală. Reveni câteva minute mai târziu cu un ciocan de dulgher. 

Fierul răsuna dur pe masă, marcând o nouă cicatrice. Dar se făcu 
imediat linişte. 

O tânără brunetă și durdulie, cu un zâmbet forțat, se așeză lângă 
președinte. Deschise registrul de procese-verbale. 

Bărbatul se ridică. Carura lui era într-adevăr impresionantă. 

— Prieteni! Ne-am reunit astă-seară pentru o audiență publică 
însărcinată să decidă asupra unei repartizări de zone. Declar ședința 
deschisă... 

Vocea slabă, ascuţită, părea că iese dintr-un gât de copil. 

"Un urs care gângurește”, gândi Maggie, care n-avea totuși inima să 
râdă. 

— .... Dacă n-aveţi nimic împotrivă, continuă președintele ne vom 
abtine să vă impunem darea de seamă a ultimei ședințe. Obiecţii? 

Nimeni nu se clinti. 

Președintele reluă: 

— Grefier! Ordinea de zi, te rog. 

Mica brunetă închise registrul, apoi etală pe masă un vraf de hârtii. 

Președintele își puse pe nas ochelarii enormi și citi cu atenţie: 

— Vom examina încă o dată cererea domnului Eric Neilson care 
doreşte să creeze o industrie sub numele social SATCOM. El a achiziţionat 
o parcelă de teren înscrisă sub numărul 423 în cadastrul orașului 
Johnson's Bridge, în districtul Delaware. Numita parcelă, măsurând 
cincizeci de hectare, este situată actualmente în zona agricolă... 

Maggie renunță să ia notițe. Bărbatul își debita discursul cu o voce 
monotonă. Ea cunoștea faptele. La ce bun să le scrie din nou pe hârtie? 

Publicul asculta cu o ureche distrată. Mulţi oameni își continuau cu 
voce scăzută conversaţia. Maggie avea impresia că veniseră acolo ca 
spectatori. Câţi dintre ei își dădeau seama de importanța acestei ședințe 
pentru Eric? 

Maggie îi ceruse Celestei s-o însoțească. Cumnata lui Eric refuzase. 
Spunea că n-avea nervi destul de tari pentru a asista la discuţii furtunoase. 
Cary Neilson era reţinut la Albany cu afacerile lui. În seara asta, Eric era 
lipsit de susţinerea familiei. El nu părea deloc afectat. Convins că membrii 
comitetului vor aproba cererea sa, arbora un aer de nepăsătoare 
superioritate. Nu voia oare doar binele orașului? 

Maggie bănuia că nu toți delegaţii împărtășeau părerea lui. Dacă 
această comisie a terenurilor considerase proiectul atât de benefic pentru 
regiune, de ce nu-i acordase satisfacție reclamantului la prima reuniune? 

Preşedintele își continua expunerea. 

— Această audiență este a treia pe care o consacrăm aceluiași subiect. 
Cred că toţi cunoaşteţi acum planurile domnului Neilson... Harry, vrei să 
închizi fereastra, se întrerupse el când o mașină trecu claxonând prin fața 
primăriei... Unde eram? 

Bruneta arătă cu unghia rândul unde se oprise din citit. El reluă: 

— ... Ah! La, ecologişti. 

Îl privi pe Fric. 

— Dumneavoastră ghiciţi grija noastră, domnule Neilson. Uzina va 
deversa produse toxice în Susquehanna River. Puteţi să ne spuneți ce 
măsuri intenţionaţi să luaţi pentru a evita poluarea? 

Eric se aplecă, punând braţele pe masă. După modul cum își încleștă 
mâinile una de alta, Maggie înţelese că nepăsarea lui era superficială. 

În realitate, își ascundea cu greu nervozitatea. 

— Am încheiat un contract cu o întreprindere specializată în 
tratamentul deșeurilor, spuse el. Dosarul este la dispoziţia 
dumneavoastră. El va potoli temerile tuturor. 

— Foarte bine, încuviință președintele. 

Eric se sprijini de spătarul scaunului. Tensiunea scădea. Întoarse 
capul, întâlni privirea lui Maggie și-i adresă un semn împerceptibil cu 
ochiul. 

În schimb, ea îi oferi un zâmbet larg de încurajare. 

Unul din membrii comitetului ceru numele întreprinderii. Eric i-l 
dădu. Bărbatul păru satisfăcut. Maggie reîncepu să spere. Eric avea poate 
şansa lui, la urma urmei! 

O voce se ridică în sală. 

— Președinte Burt, pot să pun o întrebare? 

În ton se simţea provocarea. Optimismul lui Maggie scăzu imediat. 

— Vorbeşte, Milton. Ne-am reunit ca să discutăm. Te ascultăm. 

Bărbatul era în haine albastre de lucru. El ridică o mână cu bătături, 
arătând cu indexul în direcţia lui Fric. 

— Vreau să știu de ce Neilson și-a pus ochii pe un teren cultivabil. 

— Haide, Milt, comisia a examinat problema în cadrul ultimei ședințe, 
protestă unul din auditoriu. 

— Posibil, dar nu mi-a plăcut răspunsul. 

Maggie se întoarse să examinexe mulțimea. O ostilitate înăsprea unele 
figuri. 

— Interpelarea dumitale nu este pe ordinea de zi, sublinie cu fermitate 
președintele. Am discutat deja acest subiect ultima dată. 

Cravata lui se desfăcuse; gulerul cămășii era descheiat. 

Eric ceru și obținu cuvântul. 

— Pentru cei care n-au fost aici luna trecută, le aduc aminte că am 
cumpărat la licitaţie o parcelă de cincizeci de hectare de teren 
neinundabil. Dacă n-o cumpăram, ar fi făcut-o alţii în locul meu. 

— Ar fi trebuit să-l lași fermierilor, strigă o voce. Fiscul este cel care i-a 
obligat pe foștii proprietari să vândă. 

— Trebuie să cred că oferta nu-i tenta pe agricultori, ripostă Eric cu 
nerăbdare. În ziua vânzării, nici unul din ei nu era prezent. 

Milton răspunse cu agresivitate: 

— Este un pământ bun, cultivat de când lumea. Trebuie să rămână 
teren agricol... 

Președintele îl întrerupse. 

— Pui o întrebare sau tii un discurs? 

Milton nu se descumpăni. Continuă să se lege de Eric. 

— De ce nu construiți uzina pe terenurile pe care le aveţi dincolo de 
White River? Acolo unde aveţi o vastă proprietate familială... 

— Pe colinele izolate, i-o tăie Eric cu iritare. Domeniul meu este 
departe de calea ferată și de șoselele mari de comunicaţie. Cum vreţi ca o 
industrie de vârf să se dezvolte în asemenea condiţii? 

Ultimele lui cuvinte se pierdură în hărmălaia unei săli care devenea 
furtunoasă. 

Oh! Dumnezeule! se rugă în tăcere Maggie, ajută-l. Fă să-și păstreze 
calmul, altfel va avea pe toată lumea împotriva lui. 

— Spuneţi mai degrabă că nu vreţi să distrugeti peisajul familiar cu 
coșuri de uzină, ripostă Milton, arțăgos. 

Eric îl contrazise tăios. 

— Cu siguranță, n-aţi studiat macheta viitoarelor construcții ale 
SATCOM. Am încredinţat-o comisiei de trei luni. Dacă aţi fi privit-o măcar, 
ati fi înţeles că, de o arhitectură foarte modernă, uzina mea nu va avea nici 

un coș și nu va depăși nici o măsură. Pământul pe care l-am cumpărat în 
apropiere sărăcise într-atât încât nu-și mai putea hrăni proprietarii. Este de 
altfel cazul majorităţii exploatărilor agricole. 

Comentariul declanșă o rumoare combativă în public. Eric era lipsit 
de diplomaţie. Agricultura era poate din ce în ce mai puţin rentabilă, dar 
majoritatea asistenței din asta trăia. Nici un fermier nu tolera ca un 
industriaș să-și permită să-i judece activitatea. 

Pentru a restabili ordinea, președintele bătu cu violență cu ciocanul în 
masă. 

— Domnilor... Domnilor... Să abordăm subiectul principal! 

— Dar tocmai acesta este subiectul, tună o voce. Nimeni nu este în 
favoarea creării unei zone industriale. 

Se auziră fluierături și strigăte. Maggie se întrebă cui se adresau. Lui 
Eric sau adversarilor proiectului lui? 

Încă două lovituri de ciocan restabiliră calmul. 

— Pot să iau cuvântul, domnule președinte? 

Bărbatul care se ridicase din scaunul său era slab, distins, vag pedant. 

— Vă ascultăm, domnule Wilkerson, spuse Burt pe un ton respectuos. 

— Profesor Wilkerson, îl corectă celălalt cu severitate. 

Haina sa de stofă era bine croită, întărită cu piele la coate și umeri. 
Cam de patruzeci ani, bărbatul arbora o expresie de infatuare care-i 
displăcu lui Maggie. 

— Dă-i drumul, profesore, lansă o voce ironică din sală. 

— Cum știți cu toţii, sunt titularul unei catedre universitare... 

— Cunoaștem referințele dumneavoastră, îl întrerupse cineva. Nu vă 
învârtiți în jurul subiectului și dati-ne argumentele dumneavoastră. 

— Liniște! interveni Burt. 

— Mulţumesc, domnule președinte. 

Fiind însărcinat să fac cercetări asupra produselor pe care le va folosi 
domnul Neilson, pot afirma că acestea riscă să degajeze componenți 
nocivi pe bază de fenol și chiar de anhydridă arsenică.... 

— Ce spune? întrebă un bătrân cu faţa ca pergamentul. 

EI își pusese mâna pâlnie la ureche. 

— Wilkerson afirmă că uzina va infecta aerul, strigă o voce. Înţelegi asta, 
Pop? 

— De ce acest domn nu vorbește mai clar? se văicări bătrânul. 

— Domnule președinte, am cuvântul, sau nu? protestă Wilkerson. 

— Ei! Profesore! Ţine-ţi cursul, aruncă cineva. 

Multimea izbucni în râs. 

— Tăcere! insistă Burt bătând în masă. 

Profesorul reluă pe un ton doct: 

— Riscurile poluării se referă la toată populaţia. Date fiind produsele 
pe care le va folosi... 

— De unde știți? i-o tăie Eric. Brevetul materialelor pe care le voi utiliza 
a fost depus prin grija mea, la Oficiul proprietăţii industriale, după 
acordul ministerului Sănătăţii. Până acum, nimeni n-a folosit încă acest 
gen de aliaj al cărui inventator sunt eu. Inspectorii de mediu înconjurător 
ştiu că fabricarea sa și utilizarea lui nu sunt poluante. 

În timpul pauzei liniștite care urmă acestui anunţ, Maggie avu 
impresia că Eric schimbase opinia în avantajul lui. Ghicea la ce se 
gândeau oamenii. Districtul va avea oare inventatorul secolului? Atunci, 
nu era momentul să i se taie aripile. 

Wilkerson simtise pericolul. El se întoarse pentru a mustra mulțimea. 
Furia îi strâmbase gura cu buze subtiri. 

— Dar nu înţelegeţi care este interesul vostru? Ziarele au vorbit de 
mulți barili de deşeuri toxice care vor fi deversate zilnic în râu. Nici o 

întreprindere, oricât de specializată ar fi, nu va fi capabilă să oprească 
această poluare. În aval de uzină, fauna și flora va muri.... 

— De la ce? se interesă bătrânul Pop. 

Profesorul nu tinu seama de întrerupere și arătă cu un deget acuzator 
spre Eric. 

— Negaţi că aţi dat un interviu presei? În decursul acelei conferinţe, ati 
menţionat volumul și greutatea deșeurilor pe care uzina le va arunca. 

Eric aruncă o privire spre fundul sălii. Maggie îi urmări privirea și-l 
recunoscu pe Carl Chandler. Ziaristul fotbalist, pe care Fric i-l prezentase 
într-o seară la "Căruţa veche", urmărea dezbaterile în picioare, cu spatele 
sprijinit de perete. Cu un reportofon în jurul gâtului, îndrepta obiectivul 
camerei spre masă. 

— Regret interpretarea pe care media a dat-o acestui interviu, spuse 
Eric. Când este vorba să demoleze pe cineva... Nu vorbesc de tine, Carl, 
se întrerupse el agitând mâna spre prietenul lui... unii jurnaliști scot 
bucuroși artileria grea. 

Un val de disperare o copleși pe Maggie. Dumnezeule! Cât era de 
neîndemânatic! A ataca presa era o tactică deplorabilă, care risca să se 
întoarcă împotriva lui. 

Unul din membrii comisiei luă atunci cuvântul. În blugi și cămașă în 
carouri, își pusese înaintea lui pălăria cu boruri largi. 

— Acum doi ani, spuse el, mi-am pierdut câțiva cai deoarece au băut 
apă dintr-un izvor otrăvit de o uzină de produse chimice, situată totuși la 
cincizeci de kilometri de aici. Ce ne dovedește că pânzele de apă 
subterane nu vor fi poluate? 

El declanșă un veritabil tărăboi. Lovind cu forță masa, ciocanul sări din 
coadă și izbi degetul mare al lui Burt. 

— Liniște! Liniște! striga președintele lingându-și degetul lovit. 

Vacarmul scăzu suficient ca vocea lui să se audă. 

— Aveţi din nou cuvântul, profesore. 

— Mulţumesc. Nu cred că domnul Neilson a răspuns precis la 
întrebarea mea. 

Maggie se întreba cât timp va mai suporta Eric acest gen de atac în care 
reaua credință era prea evidentă. 

— Am furnizat comisiei precizările pe care mi le cereţi cu privire la 
deşeuri, spuse Eric care se stăpânea cu greu. Întreprinderea care le va 
trata are reputaţia de a fi cea mai bună din district. Și vă repet, noul 
material pe care l-am inventat este în afara problemei. 

Un calomniator lansă cu o voce aspră: 

— Aţi lăsat dracului grija fată de peisaj și de siguranța oamenilor. 

— Nu, răcni Eric. La fel ca dumneavoastră, sunt atașat de aceste două 
valori. Dovada: voi angaja cheltuieli importante ca să le protejez. Uzina 
mea nu va polua mai mult decât îngrășămintele pe care le răspândiţi pe 
câmp. 

— Bălegarul din fermele noastre n-a omorât niciodată pe nimeni, lansă 
o voce. 

Urmă un concert de râsete și de aplauze, pe care Burt le punctă lovind 
în masă cu coada ciocanului. Când reveni calmul, anunţă cu vocea lui 
subțire: 

— Domnul Neilson ne-a furnizat destule date încât să considerăm 
închis capitolul poluării. Cunosc firma despre care ne-a vorbit. Se poate 
avea deplină încredere în ea. Luaţi notă de decizia mea, spuse el 
membrilor comisiei. 

O liniște resemnată căzu greu asupra adunării. Conștient că-și pierdea 
prestigiul dacă insista, Wilkerson se așeză fără să spună nimic. 

Maggie reîncepu să spere. ÎI văzu pe Eric scoțând un oftat de ușurare. 

Era o victorie, și nu dintre cele mai mici, repurtată asupra 
ecologiștilor, dușmanii proiectului. 

Și veni fulgerător atacul din singurul loc de unde Eric nu se aștepta. 

— Domnule președinte! strigă o voce din fundul sălii. 

Maggie se întoarse brusc. Burt întrebă: 

— Carl Chandler, sunteţi aici în calitate de cetăţean sau de ziarist? 

— Nu are importanță, răspunse uriașul bărbos. 

— Audienţa nu este deschisă decât pentru locuitorii districtului și 
câtorva reporteri din New York al căror nume mi-a fost comunicat. 

EI privi fișa pe care i-o întindea bruneta. 

— ... Se pare că al dumneavoastră nu figurează pe listă. 

— Haide, Burt! Ai uitat că mi-am păstrat casa părinţilor mei, foarte 
aproape de a dumitale? Fiindcă tineti la precizări, sunt aici în calitate de 
rezident originar din Johnson's Bridge. 

Maggie îl privea, fascinată. Își reținea respiraţia, sperând de la el un 
argument care să pună capăt tuturor polemicilor. Oare Carl nu era 
prietenul lui Eric? 

— Vorbeşte, Chandler, îi porunci președintele. Dar nu pierde din 
vedere că este vorba doar de o dezbatere asupra calificării zonei. Toate 
întrebările străine de subiect vor fi respinse. 

— O.K., spuse jurnalistul. Aș vrea să știu dacă este adevărat că Neilson 
a cerut consiliului municipal, și a obținut de la această onorabilă adunare, 
amânarea pe trei ani, fără penalizări, a taxelor funciare pentru noul său 
teren. 

O bombă n-ar fi provocat mai multă stupoare. Maggie rămase ca 
trăsnită. Cum descoperise oare Carl informaţia? Eric nu obținuse această 
favoare decât de două săptămâni. De acord cu Maggie, hotărâse s-o ţină 
secretă pentru a nu irita invidia agricultorilor. De obicei, acest gen de 

măsură era acordată industriaşilor în dificultate sau dornici să-și 
modernizeze echipamentele. Amânarea provizorie de taxe funciare le 
permitea să-și revină sau să dispună de capital pentru a investi în utilaje 
noi. 

Dezvăluirea lui Carl trebuia în mod obligatoriu să sporească ranchiuna 
opozanților. Mârâitul care urca din auditoriu, confirmă temerile lui 
Maggie. 

Eric păru surprins de intervenţia prietenului lui. Acum, ochii lui 
albaștri străluceau furioși. El știu totuși să se stăpânească pentru a 
menționa cu o voce puternică: 

— Domnule preşedinte, nu văd legătura între întrebarea domnului 
Chandler și obiectul reuniunii noastre. 

Maggie dorea ca el să continue să-și păstreze calmul. Dacă se înfuria, 
totul va fi pierdut. 

Vizibil indispus, Burt se încruntă și-l privi pe Eric. 

— Aţi obţinut într-adevăr această degrevare? 

— Da, domnule președinte, confirmă Eric cu o notă de nerăbdare în 
voce. Dar noi discutăm despre problema calificării zonei. Dumneavoastră 
ați precizat... 

— Chandler, interveni scurt Burt, agasat. Problema dumitale nu este 
ordinea de zi. Ea ţine de competenţa consiliului municipal și nu a comisiei 
terenurilor. 

Dar o rumoare ostilă acoperi sfârșitul frazei lui. Insinuarea 
jurnalistului, inflama spiritele. De ce Neilson și noi nu? se întrebau 
proprietarii. Toţi cetățenii sunt egali. De ce ar acorda statul mai multe 

— Lăsaţi-l pe domnul Neilson să explice strigă unul din membrii 
comisiei. 

— Întrebarea este respinsă, se încăpăţână președintele bătând cu toată 
puterea în masă. 

Tinea strâns capul ciocanului și se servea de el fără coadă. Unul din 
membrii consiliului se ridică și ceru suspendarea ședinței. Nimeni nu-l 
ascultă. Toată lumea vorbea tare, într-un vacarm ca la târg. 

— Ce naiba facem aici? urlă o voce. 

— Să amânăm reuniunea, propuse unul din delegaţi. Vom reveni când 
spiritele vor fi mai puţin înfierbântate. 

Se lăsă o vagă tăcere, urmată de un murmur de aprobare. Fierul pe 
care-l ţinea Burt marcă masa cu o nouă şi ultimă rană. 

Sala aproape se calmase. 

— Sedinţa se amână pentru o dată ulterioară, anunţă președintele. 

Hărmălaia reîncepu. Protestele și discuţiile erau însoţite acum de 
scârțâitul scaunelor de fier pe pardoseala sălii. Cu capul între umeri, 
Maggie crezu că asistenţa se pregătea să ia cu asalt masa. Dar privind în 
jurul ei, tânăra femeie înțelese că, într-o dezordine de nedescris, mulțimea 
se revărsa spre ieșirile din fundul sălii. 

Se ridică. Evenimentele se desfășuraseră atât de repede, încât rămânea 
amețită. Cu geanta sub braţ, încercă să-și croiască drum prin mulțime. 

O mână de fier i se așeză pe umăr. 

— Pe aici, îi spuse Eric, îndreptând-o spre peretele dintre cele două 
drapele. 

— Unde mergem? 

— Departe de această mulţime în delir. 

El împinse o ușă care se confunda cu lambriurile. După ce traversară 
un birou, urmară culoare interminabile, coborâră o scară îngustă și 
respirară în sfârșit aerul curat al nopţii. Ieşirea dădea în spatele clădirii, 
într-o mică piață. Cerul era de un albastru întunecat, presărat cu stele. Un 

câine lătra în depărtare. Străzile din acest cartier erau mărginite de vechi 
și frumoase case liniștite. lederea ascundea pe jumătate pereţii. Lumina 
felinarelor se reflecta în geamurile ferestrelor. 

— Când o democraţie este prost înțeleasă, iată ce se întâmplă, mormăi 
Eric mergând cu pași mari spre mașina lui oprită la o sută de metri de 
acolo. 

— Maggie protestă, alergând ca să rămână lângă el: 

— Nu critica forma noastră de guvernământ. În lume, este mai rău. 

— Hei! Neilson! strigă o voce în spatele lor. 

Ajunseră în faţa mașinii. Eric deschise portiera, o împinse pe Maggie 
pe scaunul pasagerului și se instală la volan. 

— Cine este? întrebă tânăra femeie întorcându-se. 

O siluetă încerca să-i ajungă. 

— N-are importanță, spuse Eric efectuând un demaraj fulgerător. 
Puneti centura. N-am intenţia să mucegăiesc în acest oraș de prăpădiți. 

Viră scurt pe o stradă laterală. Pneurile scârțâiră pe asfalt. Alese 
intenționat un itinerar complicat, cu scopul de a evita faţada primăriei și 
multimea care ieşea de acolo. 

Maggie era gata să plângă. Eric nu se liniștea. 

— Eram convins că votul va avea loc astă-seară. 

Ea își înăbuși lacrimile pentru a obiecta: 

— Ținând cont de evenimente, este un lucru bun că președintele l-a 
amânat. Toţi membrii comisiei te-ar fi atacat brutal. 

Eric reflectă la idee un moment. 

— Presupun că ai dreptate, spuse el în fine, pe un ton amar. Afurisitul 
de Carl! De ce dracu a venit să se amestece în treburile mele? 

— Întrebare: cum a aflat de avantajul pe care l-ai obținut la ultima 
şedinţă a consiliului municipal? I-ai spus tu? 

— Nu, bineînţeles că nu, răcni Eric. 

Fără să încetinească, viră pentru a trece podul de peste râu. Mașina 
sări întâlnind tablierul metalic al acestuia. O fracțiune de secundă, cele 
patru roți nu mai atingeau solul. Maggie se cramponă de scaun. Șocul 
care urmă se repercută în capul ei. 

Eric se lamentă. 

— Şi când mă gândesc că-l credeam prieten pe Carl! 

— Când vrea să afle o ştire în exclusivitate, un bun ziarist nu mai are 
prieteni. Cunosc meseria. Am practicat-o timp de patru ani. 

— Ei bine, să spunem că acest Carl este un bun reporter, observă cu 
tristeţe Eric. Asta nu mă consolează. 

— Mă întreb cine i-a furnizat informaţia. 

Eric ridică din umeri. 

— Un consilier municipal, probabil. Dar de ce naiba a ridicat problema 
tocmai în această seară? Era cel mai bun mod de a mă discredita. 

Maggie se gândi îndelung. 

— Pentru care ziar lucrează? întrebă ea. 

— O agenţie de presă... Ah! Îmi amintesc. Scrie de asemenea articole 
pentru un săptămânal local "Wednesdey Times". 

— Acest ziar apare mâine. Iată explicaţia. Carl a prins cu siguranță 
informaţia exact înainte de reuniunea din astă-seară. A vrut să aibă dovada 
exactităţii înainte de a scrie articolul. 

— Este posibil, spuse Eric, gânditor. Dar incitând fermierii împotriva 
mea, ar fi trebuit să înțeleagă că îmi distrugea toate șansele de reușită. 

— Cu siguranță nu s-a gândit atât de departe. 

Mașina se opri la un stop. 

— Du-mă acasă, spuse Maggie. 

— La mine? 

— Mi-ar fi plăcut, dar este imposibil. Onyx trebuie să fie flămând. În 
plus, prefer să nu fim văzuţi prea des împreună. 

Eric avu un mic rânjet ironic. 

— Ce-ţi imaginezi? Johnson's Bridge nu este New York. Aventura 
noastră este cunoscută. Anunţurile de căsătorie n-ar fi o surpriză pentru 
nimeni. 

Urmă o tăcere, apoi reluă înainte ca ea să se mire că folosise 
condiţionalul: 

— Din nefericire, după eșecul din seara asta, nu-ți mai cer să te 
căsătorești cu mine. 

Şi demară în trombă. 

Maggie simți că îngheață până în adâncul inimii. Regreta că nu 
pecetluise logodna lor printr-o acceptare fermă și definitivă, aşa cum o 
rugase la Farmhouse. 

— Nu te înţeleg, murmură ea. 

— Ce vrei! Sunt un tip demodat, bombăni Eric. Nu intenţionez să mă 
căsătoresc decât dacă dispun de un acoperiș pentru a-mi adăposti soţia. 
Ori, când am cumpărat terenul, nu numai că am împrumutat bani de la 
Cary, dar am ipotecat de asemenea și Farmhouse. Acum, am pierdut totul: 
femeia pe care o iubesc și casa familială. 

— Nu m-ai pierdut, protestă Maggie cu o voce gâtuită. Te iubesc, Eric. 

— Și eu te iubesc. Dar îndepărtez orice speranță de căsătorie, rosti el 
cu amărăciune. Îmi fac din asta o chestiune de principiu. Inutil să 
discutăm despre ea. 

Ajunseră în faţa conacului cu turnuri. 

Maggie se sufoca de disperare. Simţea că Eric se îndepărtează de ea. 
Era ca și cum fusese respinsă cu nepăsare când braţele ei se întindeau spre 
el. 


INVENTATORUL ÎNDRĂGOSTIT 139 


Deschise portiera, cobori și spuse foarte repede: 

— Cunosc drumul. Nu-i nevoie să mă conduci până la ușă. 

— Maggie! 

O ajunse sub verandă și o îmbrăţișă într-un gest pe cât de violent, pe 
atât de disperat. 

Ea ridică spre el o faţă radiind de tandrete. 

— Te iubesc, Eric. Vom vorbi despre toate astea mai târziu. 

Buzele lor se întâlniră. Maggie îl sărută cu pasiune, încercând să 
transmită un mesaj de încurajare prin sărutul ei. Îi aparținea lui Eric. Chiar 
în nenorocire, vor rămâne unul al celuilalt pentru totdeauna. 

Dar Eric nu înţelese mesajul. Se desprinse de ea cu aceeași bruscheţe 
cu care o îmbrăţișase. O părăsi, nefericită și stupefiată. 

Vru să-l strige, dar cuvintele îi rămaseră în gât când îl văzu 
îndreptându-se spre mașină, cu spatele rigid de orgoliu. 

Intră în casă în vârful picioarelor, forțându-se să nu atragă atenția 
doamnei Dreckles, instalată în salon în faţa televizorului. Lacrimile îi 
străluceau pe pleoape. Îndată ce ajunse în adăpostul camerei ei, dădu frâu 
liber durerii. 

Odată trecut primul val al unei suferințe care o făcea să simtă că 
moare, Maggie își șterse lacrimile. Nu înțelegea atitudinea lui Eric. Vorbise 
de eșec. Ori, chiar dacă proiectul lui nu întâlnise o primire entuziastă, 
cererea nu fusese respinsă printr-un vot negativ. În ședința viitoare, opinia 
publică putea să-și schimbe părerea și să accepte să claseze terenul drept 
zonă industrială. 

De obicei, el nu se descuraja atât de repede. Atunci, de ce această 
răbufnire de pesimism? O iubea mai puţin decât afirma? 

ÎI mângâia distrată pe Onyx, care torcea în fata farfuriei lui cu mâncare. 
Și brusc, Maggie își aminti de promisiunea sa. În ajun, Walter Callahan îi 

telefonase. Vorbise cu el despre reuniune și se angajase să-i comunice 
răspunsul, oricare ar fi ora la care s-ar termina ședința. 

Ridică receptorul și formă numărul de la reședința personală a 
patronului ei. Îi răspunse aproape imediat și ea îi prezentă un raport 
detaliat al serii. 

— Înţeleg, spuse Walter după o tăcere de rău augur. După părerea 
mea, Neilson nu va obține niciodată clasificarea drept zonă industrială a 
terenului lui. 

— Nimic nu este încă pierdut, protestă Maggie. 

— Timpul nu acţionează în favoarea lui. Asociaţii mei se neliniștesc. 

— Ce pot să fac? 

— Nu mare lucru. Ştii că, sfătuit cum se cuvine de Carmichael, asociatul 
meu nu era favorabil acceptării acestui dosar. 

— Şi dacă aș încerca eu însămi să-l conving pe domnul Murchison? 
insistă Maggie. I-aş cere să-i acorde un nou răgaz domnului Neilson. Nu 
va putea să refuze. Astă-seară, în sala primăriei, mulţi oameni aprobau 
proiectul de construire al uzinei. 

În realitate, n-ar fi ştiut să precizeze dacă aceștia erau mai numeroși 
decât detractorii. Dar trebuia s-o spună. 

— Mă îndoiesc că vei reuși mai bine decât mine, micuța mea Maggie. 
Numai dacă n-ai păstrat pentru tine un amănunt important care va face să 
încline balanta în favoarea lui Neilson. 

— Nu, nimic... sau aproape nimic, mărturisi ea. În realitate, am 
convingerea profundă că Eric... că domnul Neilson trebuie să obţină 
împrumutul. Acum, cunosc perfect problema. Bărbatul este un inventator 
genial și dacă m-am îndoit un moment de reușita proiectului său, acum 
ştiu că m-am înșelat. 

— Atunci, vino tu însăţi să-i pledezi cauza. 

Mâine, va avea loc dezbaterea privind pregătirea adunării generale. 
Murchison îmi va cere să-i spun unde s-a ajuns cu dosarul Neilson. 
Personal, nu mai pot face nimic. Dacă cer un nou termen, îmi va fi refuzat. 

— La ce oră este această reuniune pregătitoare? 

— La ora unsprezece dimineața. 

— Voi fi acolo, promise ea. La revedere, domnule. 

După ce închise realiză că trebuia să plece în zori ca să ajungă la New 
York la timp. 

Scrise un bilet doamnei Dreckles ca să-i explice pe scurt plecarea ei și 
s-o anunţe că păstra locuinţa. Mâine, va strecura hârtia în cutia de scrisori. 
Astă-seară se simtea prea îndurerată pentru a începe o discuţie cu bătrâna 
doamnă. 

Eric? 

O să-i telefoneze din Wall Street, după reuniunea responsabililor 
băncii. 

Speranţa renăștea în ea. Cu ajutorul lui Walter Callahan, va reuși cu 
siguranță să obţină un răgaz. Dacă cererea de imprumut nu va fi definitiv 
respinsă, Maggie simţea din instinct că va surveni ceva în favoarea lui Eric. 
Ce? N-ar fi știut să spună. Nu era încă decât un fel de premoniţie de care 
se agăța ca de un colac de salvare. 


Capitolul 10 


Maggie plecase înainte de zori, rezervându-și timpul necesar ca să 
ajungă la New York pe șosea. Prevăzuse chiar să oprească spre ora nouă 
pentru a-i telefona lui Eric. 

Pe parcurs, încercase să-l găsească de la o cabină. Dar n-o găsise decât 
pe secretară. În ziua aceea, Eric avea întâlniri în exterior şi nu va reveni la 
birou înainte de ora zece. 

— Sunaţi-l mai târziu, o sfătuise Celeste... Nimic grav, sper? 

— Nu. A trebuit să fac un salt la New York. O reuniune de lucru. 
Rutină... Voi reveni curând. Rămânea prudentă. Deocamdată, Celeste 
n-avea nevoie să ştie mai mult. 

Lucrările pe drumul rapid care înconjoară aproape Insula Manhattan 
o obligară pe Maggie să traverseze orașul de la nord la sud. La ora când ar 
fi vrut să-l sune pe Eric, era înțepenită într-un ambuteiaj în mijlocul lui 
Second Avenue și exasperată să ajungă la timp la conferință. Patruzeci de 
minute mai târziu, oprea în grabă mașina în parcarea privată a clădirii care 
adăpostea Societatea Financiară Callahan și Murchison. 

— Îmi pare rău, Onyx spuse ea pisoiului care zgâria cu furie coșul de 
răchită. Voi reveni să te caut după reuniune. Inutil să miauni. Eşti la al 
patrulea subsol și nimeni nu te va auzi. 

Luă servieta diplomat, sări în ascensor și se sprijini pe butonul de la 
etajul cincizeci. 

O impresie de indispoziţie îi înnoda stomacul. Tot drumul, șlefuise 
micul discurs pe care îl va ţine directorilor. Și acum, după ce-și tocise 
nervii în mijlocul unei circulații demente, nu-și mai amintea frazele 
frumoase pe care le pregătise. 

Oh! Doamne! Dacă nu reușea să-i convingă pe Murchison și pe 
consilierii lui să-i mai lase dosarul, nu se va mai întoarce niciodată la 
Johnson's Bridge. În ajun, Eric îi expusese clar punctul lui de vedere. Nu 
se va căsători decât dacă putea să asigure soției lui siguranța materială. Îl 
ştia destul de orgolios ca să nu revină asupra deciziei lui. Ori, fără 
împrumutul de la bancă, va ajunge repede la faliment. 

Ascensorul se opri și ușile se deschiseră într-un șuierat plăcut. Etajul 
era cel al direcţiunii. 

Reuniunile de studiu aveau loc de obicei într-o cameră alăturată de 
biroul lui Callahan. 

Înainte de a merge acolo, Maggie făcu o scurtă haltă la toaletă ca să-și 
aranjeze părul și să-și spele mâinile. Costumul ei din stofă fină de culoarea 
florilor de tei abia dacă era șifonat de călătorie. Ea îl scutură de praf. Apoi, 
își aranjă cocul, din care șuviţele obișnuite de peste o lună să fie libere, 
aveau tendința să se răzvrătească. Termină trecerea în revistă 
subliniindu-și buzele cu o urmă de ruj. În afară de o uşoară bronzare a 
pielii, își regăsise înfățișarea de altădată. Banca pretindea de la funcţionarii 
ei o ţinută ireproşabilă. 

O primi domnișoara Janet, secretara domnului Callahan. 

Janet era la sfârșitul carierei: o înfăţişare de tânără, dar o faţă obosită 
de o întreagă viaţă în serviciul băncii. 

Janet o introduse pe Maggie în sala de consiliu, cu câteva minute 
înainte de începutul conferinței. Maggie își reprimă un zâmbet 
amintindu-și reuniunea din ajun. Cele două săli erau la antipozi una de 
alta. Aici, nu erau multe scaune de fier scârțâind pe podea, nici multă 
agitaţie și nici personaje pitorești. O mochetă groasă înăbușea zgomotul 
pașilor. Ambianţa era liniștită, încărcată de o demnitate apăsătoare. Aerul 
mirosea a ceară și piele. Volume venerabile de drept și economie se 
aliniau pe rafturile bibliotecii. Mahonul lustruit era rege. 

O jumătate de duzină de mape de birou erau dispuse pe tăblia 
strălucitoare a unei mese rotunde, în faţa unor fotolii încă goale. Creierele 
direcţiei conversau între ele în biroul vecin, a cărei ușă rămăsese deschisă. 

Walter Callahan o zări pe tânăra femeie. El înaintă spre ea, urmat de 
colaboratorii săi. 

În vârstă de vreo șaizeci de ani, distins, cumpănit, era descendentul 
direct al fondatorului băncii, în secolul trecut. Moartea fiului său îi albise 
părul și-i ștersese zâmbetul pentru totdeauna. 

Privirea lui cenușie se îmblânzi văzând-o pe Maggie. 

— Sunt bucuros să te revăd. Ce mai faci? 

Ea răspunse cu amabilitate și-i salută pe ceilalți membri ai grupului. 

În afară de asociatul lui Callahan, mai erau subdirectorul băncii și trei 
consilieri financiari. 

Îmbrăcaţi în costume riguroase din trei piese, arborau aerul solemn al 
oamenilor care au o înaltă stimă pentru ei înșiși. 

Toată lumea luă loc în jurul mesei. Maggie scosese câteva hârtii din 
servieta diplomat. Pentru a vorbi, aşteptă întrebările. 

Murchison atacă. 

— Am studiat rapoartele dumneavoastră cu privire la cererea de 
împrumut a domnului Neilson. Sunt favorabile, dar nu ne dă suficiente 
garanții în ceea ce privește rentabilitatea capitalului cerut. 

Vocea era tăioasă. Expresia, arogantă. 

— Domnișoara McGuire ne aduce desigur alte precizări, spuse cu 
blândeţe Walter Callahan. 

Maggie ar fi dorit să răspundă cu studii de piaţă incontestabile. Ori, 
n-avusese timp nici măcar să noteze argumentele pe care voia să le 
avanseze în favoarea lui Eric. Mintea ei rămânea la fel de goală ca dosarul 
ei. Pentru a salva aparențele, întoarse mașinal filele unui raport a cărui 
copie o trimisese de mult la direcţie. 

— Unele aspecte ale proiectului domnului Neilson nu se găsesc în 
dările mele de seamă, începu ea pe un ton pe care l-ar fi vrut mai sigur. 
Pot afirma cu certitudine că dacă i se dă posibilitatea, Eric Neilson va 
deveni un foarte mare industriaș. 

Va construi prima uzină cu adevărat performantă în domeniul 
comunicaţiei prin sateliți... 

Încetul cu încetul, vocea ei căpătă siguranță și Maggie vorbi cu căldură 
despre spiritul inventiv al lui Eric. Nu crease el un material revoluţionar? 
Antenele pe care se pregătea să le fabrice atingeau un asemenea grad de 
perfecțiune, încât vânzarea lor nu se va limita la Statele Unite. Ele se vor 
exporta în toate țările lumii... 

Walter Callahan îi întrerupse pledoaria. 

— În rezumat, ne cereti să examinăm favorabil cererea pe care domnul 
Neilson ne-a adresat-o la 2 martie trecut. 

— Da, domnule. 

— Absurd, mormăi Gerald Carmichael. 

Nasul acvilin dădea feței lui o expresie sinistră. 

— Care este interesul de a fabrica un obiect stânjenitor pe care nimeni 
nu-l va cumpăra? continuă el. Aţi luat contact cu institutele de sondaj? 

— Sunt prea scumpi, spuse Maggie. Am preferat să fac eu însămi o 
anchetă. Afirm că probabilitățile de piaţă... 

— Noi nu lucrăm cu probabilităţi, i-o tăie sec John Murchison. 
Apreciem munca dumneavoastră de expert, dar ne-a costat scump pentru 
un rezultat fără valoare. 

— Domnișoară McGuire, îmi pare rău să vă reamintesc, preciză cu 
blândeţe Callahan, dar ne-am angajat să blocăm banii de împrumut timp 
de patruzeci și cinci de zile. Acest termen s-a scurs. Aveţi elemente noi care 
ne-ar permite să păstrăm în seifurile noastre două milioane de dolari? 

Nu, nu aducea nimic nou. Dacă Walter Callahan n-o susținea cu mai 
multă vigoare, totul era pierdut pentru Eric. 

Unul din consilieri, Harvey Stanford, răsucea în mâini stiloul. Celălalt, 
își mângâia barbișonul. 

Era un om al cifrelor, rece, metodic și precis, Maggie se încredea în el 
tot atât cât și în Carmichael. 

— Propun să anulăm cererea de împrumut, spuse el cu vocea lui 
tăioasă. Două milioane de dolari blocate într-un seif nu aduce nimic 
băncii. Cine este de părerea mea? 

— Eu, spuseră într-un glas Murchison și doi din consilieri. 

Numai subdirectorul obiectă timid că banca nu s-ar prăbuși dacă suma 
împrumutului ar mai rămâne imobilizată timp de o lună. 

Cererea lui Eric fu respinsă cu patru voturi contra două. Walter 
Callahan schimbă o privire scurtă cu Maggie, așezată în faţa lui. Nu putuse 
face nimic și se scuză în tăcere. 

— Asta-i tot, domnişoară McGuire, spuse el cu o voce neutră. Vă voi 
vedea în biroul meu după reuniune. 

Maggie se ridică. Cu un gust amar în gură, îi salută pe cei șase bărbați 
cu un semn din cap și părăsi camera cu bărbia ridicată. 

Când cobora să-l caute pe Onyx, își aminti de Eric și de zâmbetul lui 
strălucitor. Se cutremură de durere. O s-o creadă oare când o să-i anunţe 
neputinta ei de a-și îndupleca patronii? Va bănui cu siguranţă că i-a pledat 
prost cauza. Și totuși, o susținuse cu entuziasm. Era oare vina ei dacă 
bancherii nu aveau mai multă inimă, nici înţelegere, decât rechinii? 

Ce va deveni Eric? Nu numai că se inglodase în datorii pentru a 
cumpăra terenul, dar acum trebuia să renunţe la visul lui. Ştia că bătuse 
deja în zadar la toate ușile. Chiar dacă până la urmă comisia terenurilor va 
accepta să claseze terenul drept zonă industrială, nu va mai dispune de 
un Singur dolar pentru construirea uzinei. 

Se gândea la privirile lui, la săruturile lui. Niciodată nu-l iubise atât de 
mult. Își amintea de asemenea cuvintele pe care le rostise în ajun. Ruinat, 
refuza să-și împartă viața cu ea. Maggie simţise că decizia lui era fără drept 
de apel. Nimic n-ar servi să-l implore. Nu va ceda. 

Pentru că nu-și mai simțea curajul să-i telefoneze, hotărî să-i scrie o 
scrisoare. Va fi mai ușor să-i explice negru pe alb refuzul băncii și să-i 
descrie sentimentele care continuau s-o tulbure. 

Când își recuperase pisoiul, reluă ascensorul și urcă la etajul patruzeci 
şi opt. 

Mai putin luxos decât cel al direcţiei, etajul era împărţit în mai multe 
birouri încă foarte confortabile, bine echipate și rezervate experților. 
Maggie și-l păstrase pe al ei. 

"Pentru cât timp? se întrebă ea cu teamă. Eșecurile erau prost văzute 
la bancă. Ori, ea eșuase într-o misiune care-i fusese încredințată ca o 
favoare specială. Prea amabil pentru a o acuza în faţa egalilor săi, Walter 
Callahan nu era mai puțin nemulțumit. Ea îl simţise foarte contrariat. 


148 SUSAN BARRIE 


Avusese încredere în ea. Ori, în ochii săi, se împotmolise timp de o lună 
și jumătate într-o treabă pe care Carmichael ar fi rezolvat-o cu siguranță în 
opt zile. 

Maggie își spuse că dragostea ei pentru Eric o va costa probabil postul. 
Ea n-avea familie ca s-o ajute. Părinţii ei erau morți de mult și nu-și urmase 
studiile decât datorită burselor. În acest moment, nu mai avea nici măcar 
unde să locuiască. Fără să se gândească, își subinchiriase micul ei 
apartament din Greenwich Village până la sfârșitul lui mai. Trebuia să 
ceară adăpost unei asociaţii pentru femei singure... 

Muncită de gânduri negre, rămase mult timp așezată la biroul ei. 
Pisoiul pe care îl eliberase mieuna cu disperare pentru a-i atrage atenţia. 
După ce adulmecase masa, scaunele și closarul, Onyx sărise pe genunchii 
ei. Ea îl mângâia cu un gest mașinal. Nimic nu mai avea sens. Pentru ea, 
totul se sfârșise. Era mai rău decât după moartea lui Wally, deoarece îl 
iubea pe Eric trup și suflet. 

Fu scoasă din apatia ei de cele douăsprezece lovituri ale pendulei cu 
motive marinărești agăţată pe perete. Era una în toate birourile firmei. Era 
un simbol al timpurilor îndepărtate când strămoșul lui Callahan înființase 
banca pentru a ajuta armatorii. 

Își aminti de întâlnirea care-i fusese fixată. În general, ședințele 
pregătitoare ale adunării generale durau două ore bune. Îi rămânea 
destul timp să-i scrie lui Eric. 

După cincizeci de minute, incredință plicul unei secretare care pleca 
să expedieze corespondenţa. Eric va primi scrisoarea mâine. 

Walter Callahan o aștepta pe tânăra femeie în biroul lui luxos. El îi 
indică fotoliul vizitatorilor. 

— Ce te-a schimbat atât de radical? se miră el. Nu te-am văzut niciodată 
irosind o treabă cu atâta sârguință. 


INVENTATORUL ÎNDRĂGOSTIT 149 


— Eu.... nu înţeleg. 

— Ar fi trebuit să ghicești că această cauză a lui Neilson era pierdută 
dinainte. O lună și jumătate de anchetă pentru nimic. Nici măcar n-a 
obținut calificarea în zonă industrială a terenului cumpărat pentru 
construirea uzinei. N-am menţionat acest fapt pentru a nu te împovăra 
mai mult. 

Și după o pauză: 

— Care sunt așadar sentimentele tale pentru Neilson? 

Maggie, stacojie, îl privi fără să răspundă. Nu uita că fusese cât pe ce 
să devină socrul ei. În amintirea lui Wally, Walter Callahan îi încredințase 
un post de răspundere în bancă. Cum să-i mărturisească faptul că trădase 
memoria fiului său? 

Fl insistă cu o voce blândă: 

— Sunt un om bătrân, Maggie. Dacă mai continuu să mă agăţ de ceea 
ce a dispărut, este din cauza vârstei. Dar tu, copila mea, nu trebuie să te 
simți prizonieră a trecutului. Eşti îndrăgostită de Neilson, nu-i așa? 

Maggie își plecă fruntea, pentru ca el să nu-i vadă lacrimile din ochi. 

— Eram, răspunse ea în sfârșit. 

— Şi nu mai ești? 

Ea respiră adânc. 

— Am rupt-o... Sau mai degrabă el este... În fine, dragostea noastră nu 
era posibilă decât dacă Eric obținea sprijinul dumneavoastră financiar. 

— Da, înţeleg, murmură bancherul, cu ochii în altă parte... Dar, la 
drept vorbind, pentru noi afacerea era prea riscantă. 

Maggie se gândi atunci că supraestimase afecțiunea lui Walter fată de 
ea. El apartinea unui mediu în care interesul trece înaintea sentimentelor. 
Banii nu înăspresc inimile cele mai generoase? 

Se rușină imediat de judecata ei. 

ÎI văzuse pe Walter prăbușit după moartea fiului lui. După aceea, este 
adevărat că nu mai fusese niciodată același. Dar de aici, până la a-l acuza 
de insensibilitate... 

— În această afacere, am decepţionat pe toată lumea, spuse ea 
privindu-l din nou. Pe dumneavoastră în primul rând. 

— Eu voi trece peste încercare, ironiză el umflându-și pieptul. Dar tu... 

Făcu o pauză. Maggie încetă să mai respire. Se aștepta să-i ceară 
demisia. 

Callahan o examina cu o privire evaluatoare pe sub pleoapele pe 
jumătate lăsate. 

— Ruptura cu domnul Neilson este dovada că nu ești din acele femei 
care lasă pasiunile să le guverneze raţiunea. 

Ea deschise gura ca să rectifice o apreciere eronată. Nu ea era cea care 
o rupsese... 

Reuși să-și țină gura. La urma urmei, Callahan putea să creadă ce voia! 

El continua pe un ton afectat: 

— Îmi place ca subalternii mei să se gândească mai întâi la cariera lor. 
Ai multe calităţi, Maggie și regret că această ultimă misiune ti-a făcut un 
deserviciu pe lângă Murchison. De aceea, pe viitor, voi lăsa asociatului 
meu grija de a desemna experții pentru controale în exterior. Te păstrez 
lângă mine. Janet a ajuns la vârsta pensionării. Tu o vei înlocui. Te numesc 
secretara direcţiei. 

— Dar... 

— Am dreptul, i-o reteză el pe un ton fără replică. Nu sunt președintele 
grupului? Firește îi vei păstra salariul și avantajele pe care le aveai în 
calitate de expert. Vei ocupa un birou la etajul meu până la plecarea 
Janetei. Ea te va pune la curent... 

Maggie se forță să zâmbească și-i mulțumi. 

Se luptase probabil energic pentru a-i păstra un loc în bancă. 
Era ușurată totuși că-și salvase slujba. Dar simţea în ea un sâmbure de 
tristeţe dur și amar. 


"Acum va trebui să trăiesc cu durerea mea”, își spuse părăsindu-l pe 
Callahan. 


KKK 


Fric nu-i răspunse la scrisoare. Maggie nu îndrăzni să-i telefoneze. 

Timp de cincisprezece zile, cu ajutorul prietenos al Janetei, se initie în 
noile atributii. Descoperea dedesubturile meseriei de secretară de 
direcție. Până atunci, la televiziune sau la bancă, îndeplinise atribuții în 
raport cu studiile sale de drept și de economie. Relaţiile sale cu șefii 
ierarhici se situaseră totdeauna pe un plan de egalitate, sau cel puţin de 
stimă reciprocă. Nimeni nu-i ceruse vreodată să pregătească o cafea, să 
ducă un costum la curățat, să meargă să cumpere aspirină, sau să 
organizeze telefonic o întâlnire discretă cu o prostituată pentru un 
sexagenar turmentat de andropauză. 

Ea nu accepta aservirea la care Janet se supunea. 

— Callahan vă ia drept o menajeră, protestă Maggie. 

— Este inevitabil, spunea cealaltă cu un aer resemnat. Dacă n-ai 
coloană vertebrală suplă, mai bine caută altă meserie, micuța mea Maggie. 

Janet adora metaforele. Ochii ei limpezi o examinau pe tânăra femeie 
cu bunăvoință. Într-un moment de descurajare, Maggie îi povestise 
frumoasa ei aventură și modul în care visul ei se frânsese brutal. 

Janet nu fusese surprinsă: 

— Când am văzut că absența dumitale se prelungea, am presimţit că 
este ceva la mijloc. Între noi, patronul nu te-a ajutat deloc. 

— Nu putea face mai mult. 

— Oh! ba da. Dar el împacă întotdeauna și capra și varza. Nu este nici 
mai bun nici mai rău decât asociaţii lui. În locul dumitale, aș lăsa baltă 
banca și aș alerga să mă refugiez în braţele dansatorului de cadril. 

— Nu mă mai vrea, oftă Maggie. 

— Şi dacă totul n-a fost decât o neînțelegere? sugeră Janet. Eric a putut 
doar să tatoneze terenul. Într-o seară, te anunță că este în pragul 
falimentului. Drept răspuns, pleci a doua zi fără să-l fi revăzut. Este în 
drept să-și pună întrebări, nu? 

Dar Maggie știa că el nu va reveni asupra hotărârii. Preferă să nu 
răspundă. 

Cele două femei terminau de pregătit marea masă în jurul căreia, în 
câteva momente, se vor așeza acționarii grupului. Nu erau decât vreo 
douăzeci care aveau dreptul de vot în adunările generale. 

Sala de deliberare era vastă, lambrisată cu stejar închis la culoare, 
având drept singure ornamente portretele fondatorului băncii și ale celor 
care, de peste un secol conduseseră instituția. 

Într-un colț, un mic birou era rezervat secretarelor însărcinate să 
înregistreze dezbaterile. Janet și Maggie se instalară la el. 

După intrarea participanților, un ușier în uniformă închise solemn 
ușile duble ale sălii. În murmur de voci, acţionarii își căutară locurile și se 
aşezară. Pătrunși de importanța lor, așteptară într-o tăcere respectuoasă ca 
președintele să declare ședința deschisă. 

În clipa aceea, ecoul unei violente discuţii răzbătu de afară. Capete 
indignate se întoarseră spre ușă. Altele îl priveau pe Callahan, pândind o 
explicaţie. 

Maggie recunoscu vocea lui Eric. 

"Oh! Dumnezeule!" murmură ea, în același timp îngrozită și 
tremurând de speranță. 

Janet își înăbuși un mic râs. 

— Ce înseamnă această gălăgie? se revoltă Callahan ridicându-se. 

Răspunsul sosi înainte să aibă timp să cheme ușierul. 

Îmbrâncindu-l pe omul în uniformă care încerca să-l oprească, Eric 
împinsese ușile și-și făcea o intrare în sală demnă de rolul principal pe o 
scenă de teatru. Purta costumul de cow-boy din vestă și pantaloni de piele 
cu franjuri. 

— Bună ziua, domnilor bancheri, tună el pe un ton zeflemitor. Cum 
merge piața, astăzi? Pe câte ruine v-aţi acumulat beneficiile? 

Izbucni în râs și respinse cu un gest ferm dar fără bruscheţe pe ușierul 
galonat care voia să-l scoată afară. 

— Liniștiţi-vă, adăugă el cu o voce mai puţin sonoră. Eu nu fac nici pe 
acuzatorul nici pe judecătorul. 

— Doamne Sfinte! Dar cine sunteți? izbucni John Murchison, în timp 
ce în jurul mesei, capetele se clătinau în aceeași mișcare de dezaprobare. 

— Neilson? sugeră Callahan, care înțelegea mai repede decât ceilalți. 

— Domnul Neilson, îl corectă Fric. Permiteți-mi să vă anunţ că pentru 
niște investitori aţi pierdut afacerea secolului. Sunt inventatorul unui 
procedeu care va revoluţiona o industrie din care n-aţi înțeles nimic, în 
ciuda capetelor voastre pline de cifre. Cocoţaţi pe casele voastre de bani, 
ati încercat să-mi frângeți aripile. Ei bine, mă voi lipsi de dumneavoastră... 
Dar mai întâi, unde este ea? 

Maggie se făcuse mică, ascunzându-se în spatele Janetei. 

— Vreţi să vorbiţi despre domnișoara McGuire? îl întrebă Callahan, 
dornic să redevină stăpân pe situaţie. 

— Vorbesc despre femeia cea mai frumoasă, cea mai inteligentă, cea 
mai cultivată, cea mai nostimă, cea mai... în fine, adorabila făptură care 
n-are mai multă vocaţie de expert, decât cea de secretară. 

— Sunt aici, Eric, spuse Maggie ridicându-se. 

Secretară, cum de ghicise? 

Sub privirea indignată și stupefiată a douăzeci de perechi de ochi, Eric 
traversă sala. O luă pe Maggie de talie și o salută discret pe secretara mai 
în vârstă. 

— Janet? Respectele mele, doamnă. 

El adăugă într-un murmur pe care ea singură îl auzi: 

— Mulţumesc că m-ai alertat. Vei veni la nunta noastră? 

Janet încuviință cu o clipire din pleoape. 

Callahan, Murchison și ceilalți își reveniseră. 

Carmichael ceru și obținu cuvântul. 

— Domnule Neilson, vă rog. Pentru a fi atât de intempestivă, sosirea 
dumneavoastră nu este cu siguranță fără semnificaţie. Presupun că dacă 
ati hotărât să interveniți în plin consiliu de administraţie... 

Fric îl întrerupse. 

— Nu vă obosiţi. Nu am nimic să vă spun. Ah! ba da, vă dau un sfat. 
Întăriţi securitatea clădirii. Se intră aici ca într-o moară. 

Maggie și cu el se îndreptară cu același pas rapid spre ieșire. 

— Nu ne puteți părăsi așa! strigă Callahan. 

Simţea că-i scapă ceva important. 

Eric întoarse capul şi aruncă, ironic: 

— Scuzaţi-mă, sunt grăbit. Am un elicopter care mă așteaptă în stradă. 
Adio, domnilor. 

Uluită de surpriză, Maggie avea impresia că visează. Îl însoțea pe Eric 
ca un automat. 

În ascensor, înţelese în sfârșit că faptele erau reale. Eric o îmbrățișa și 
O săruta ca un nebun. 

Cincizeci de etaje mai jos, încă se sărutau când mai multe persoane 
intrau în cabină. 

Ieşiră din lift exact în momentul când uşile se închideau. 

Maggie îl privi pe Eric cu adoraţie. 

— Oh! dragul meu, ţi-a trebuit timp să înţelegi că te voi iubi 
întotdeauna, oricare ar fi situaţia ta. Mi-am păstrat camera la doamna 
Dreckles. Acolo vom locui. Voi găsi de lucru... 

— Bun, o întrerupse el. Există în Wall Street un loc unde să putem 
discuta în liniște? 

— Da. La doi pași de aici. 

Câteva minute mai târziu, se așezau la o masă într-o cafenea care se 
deschidea spre mica piață cu copaci și fântână arteziană. 

— Degeaba am apărat proiectul tău, începu Maggie, nici măcar 
Callahan nu credea în el. Am crezut că nu mă vei ierta niciodată că am 
eșuat. 

EI întinse mâna și-i mângâie cu tandrete buzele. 

— Nu te mai gândi la acești oameni hrăpăreți. Vom fi fericiți fără 
ajutorul lor. 

— Sărăcia nu mă sperie. 

— Pe mine, da. 

Ea îl privi, interzisă. Faţa lui aspră strălucea de fericire. Niciodată 
zâmbetul lui nu fusese mai strălucitor. 

— Vrei să spui că ai găsit o altă finanțare? 

— Da, mai importantă. Guvernul a votat împrumuturi substanţiale 
pentru dezvoltarea comunicațiilor. Prin el, am obţinut cele două milioane 
de dolari. Fabricarea antenelor parabolice este printre industriile 

încurajate. ÎI voi rambursa în douăzeci de ani, fără să împart beneficiile cu 
o bancă. 

Ea îl adora chiar când visele ei o antrenau într-un imaginar realizabil. 

— Așteaptă cel puţin să poţi construi uzina pe terenul tău, îl sfătui ea 
cu blândeţe. 

— Fundaţiile sunt începute, domnișoara Pesimistă. Ai părăsit Johnson's 
Bridge prea repede. A doua zi după plecarea ta, comisia terenurilor s-a 
reunit de urgență și a aprobat cererea mea în unanimitate. Articolul lui 
Carl înfierbântase spiritele. Deoarece consiliul municipal scutea 
provizoriu terenul de taxe funciare, era dovada că respectabilii ei membrii 
vedeau deja uzina construită. Comisia nu mai avea decât să ratifice decizia 
orașului. 

— Graţie lui Carl, murmură Maggie. Ştia ce făcea. 

— El merită să fie cavaler de onoare la nunta noastră, spuse Eric. 

Ea zâmbi de fericire și se pierdu o clipă în ochii albaștri care o devorau. 
O idee, încă neclară, îşi făcea loc în mintea ei. Nu reușea să-i dea contur. 
Janet îti va servi drept martor, sugeră Eric. 

Ea tresări. Amintirea se preciza. 

— De când o cunoști pe Janet? se miră ea. EI râse. 

— Şi eu care te credeam perspicace! Nu te-a șocat că am dat buzna în 
plin consiliu de administraţie îmbrăcat ca pentru o seară la "Căruța 
veche"? 

— Șocată, nu, dar... 

— Recunoaște că scena era superbă, continuă vesel Eric. N-am fost 
decât interpretul ei. Janet aranjase totul, imaginase totul. Ea luase 
iniţiativa de a-mi telefona adesea ca să-mi dea vești despre tine. Înainte de 
a veni Să te caut, aşteptam confirmarea împrumutului guvernamental. 
Este lucru realizat de săptămâna trecută. Dar Janet m-a sfătuit să am 

răbdare până la ședința consiliului de administraţie. Cred că a vrut să-și 
ofere un spectacol grandios care s-o răzbune pentru cei patruzeci de ani 
de aservire... Maggie, te iubesc, adăugă luând mâinile tinerei într-ale lui. 
Te numesc şeful relaţiilor publice al viitoarei mele întreprinderi. Am 
semnat deja un contract de vânzare cu agenţia aerospațială, alte două cu 
Japonia și cu Australia. Reușita este foarte aproabe... Să bem repede 
cafeaua și să părăsim acest orizont mărginit de zgârie-nori. 

— Este adevărat ce-ai spus despre elicopter? EI zâmbi. 

— În parte, doar. Aparatul ne așteaptă foarte aproape de aici, pe 
eliportul din Battery Park. Unde este Onyx? 

— Într-un adăpost pentru femei singure de pe strada patru. 

— Un adăpost pentru femei singure! repetă Fric, îngrozit. Biata mea 
dragă, regret că nu te-am eliberat mai devreme. 

Tandreţea strălucea în ochii lui albaștri. 

Apoi, ca] întotdeauna cu Eric, Maggie avu impresia că este antrenată 
într-un vârtej. Fără să știe prea bine cum, se regăsi lângă el în elicopter. 
Pisoiul torcea de plăcere pe umerii pilotului. 

— Este o răpire, murmură ea. 

— De ce nu? Răpesc femeia pe care o iubesc, viitoarea mamă a copiilor 
noştri: vom avea şase. 

Izbucni într-un râs vesel. 

Maggie se gândi că, toată viața ei, se va strădui să-l urmeze. EI 
simboliza entuziasmul, aventura, nesăbuinţa. 

— Te ador, spuse ea privindu-l cu nesfârșită tandrete. 

